text:
August 6, 2014, Wednesday
呢間I Cafe真係幾好生意, 我地去過幾次, 每次都好多人等位, 見咁多人, 通常都會即走去第二間.
今日麻煩鬼同事又話有事要遲的出去, 咁我同慢麼麼同事先行. 橫掂都要等人, 咁去I Cafe 試吓.
哈哈, 去到又唔使等太耐, 等兩張檯就得. 麻煩鬼又到嘞, 咁就啱啱好.
上次試過的蕃茄湯好鬼酸,今次要忌廉湯.
慢麼麼同事雖然慢, 但佢會揸定主意, 知道自己想食咩. 馬上要了雞扒豬扒螺絲粉加好立克.
麻煩鬼同事就真係好麻煩, 一陣又話想同我share 兩款餐, 點知每應話無哂沙律, 跟著又話唔想share, 要食雞扒豬扒意粉. 到聽到侍應話仲有最後一份沙律, 跟著又話要同我share.
哈哈, 午餐啫, 無咩所謂啦, share 唔share 都照食啦. 咁share 就share 啦.
呢一客係雞漢堡配薯條, 點知的雞漢堡入面仲係凍的, 退貨, 再換過一份.
呢外一款係海鮮pizza配沙牛, 呢款又幾好味呀. 同麻煩鬼同事每人一半.
個雞漢堡重新整過再送嚟. 不過的雞漢堡係唔好味架, 嚡烚烚. 下次千祈唔好叫呀. 的著條就新鮮炸, 幾好味, 但我只吃兩條, 麻煩鬼又吃兩條, 其他全部請慢麼麼食...哈哈, 真係害咗佢呀!
呢兩杯野又要讚一讚喎. 今次雪糕紅豆冰供應, 取而代之係呢款, 蘆薈椰果蜂蜜茶, 好味呢! 都係一樣要加HK$8.
今餐超夠呀! 包呀pizza, 全部都好飽肚.
不過食吓食吓, 呢間又麻麻, 嗰間又麻麻, 出嚟午餐, 越嚟越少選擇呀!


c: text/html

text:
除咗喺幼稚園小學時種黃豆綠豆外, 細個得閒冇野做時, 肥龍都好鍾意學吓「塞先生」咁,做吓小實驗.
同自製玩具情況一樣, 由於經費有限(其實係冇!!),取材用料主要喺屋企揾及發掘.
開始時比較簡單,主要係用洗潔精或番梘開水, 自製泡泡玩吓.
又或者喺陽光燦爛既下午, 用鏡折射陽光照射對面樓某單位.
另外又試過打風時用針線縛住個背心膠袋, 然後抌出窗口放膠袋, 睇住膠袋吹到愈高愈遠!
而喺廁所入面, 小便時將曱由射落廁坑度, 先發現原來曱甴係唔怕水同唔會浸親.
後來真係玩到無野好玩, 普通玩意已經滿足唔倒肥龍,結果後期甚至開始用自己既身驅做親身體驗.不過效果就麻麻地, 好多時「捉蟲」收場.
例如肥龍想知自己個頭大, 定係個窗框闊, 結果喺伸個頭入窗框後, 個頭竟然"卡"住喺個窗框度, 出又唔係入又唔係, 動彈不得. 最後要勞煩肥媽幫手先可以出番黎, 不過雙耳就已經被擦到紅哂!
後來有次又好無聊, 折開吓支原子筆,諗吓如果將原子筆支蕊(黑色)好似當飲管咁啜會點. 結果? 結果咪係啜到成口成脷後黑色囉! 之後仲唔敢打開口, 費事俾肥媽發現的話又會被打餐死!
不過話時話, 都唔夠肥龍朋友C 勁. 佢竟然用針筒打洗潔精入隻草蜢度做標本! 最正既就係佢一直以為洗潔精就係防腐劑, 直至有人同佢講先知攪錯! 唉!

robotstxt: allowed

filter: keep


text:
心灰意懶
唉,呢排思緒比較混亂,成日留錯言講錯嘢,再加上CK兄又休息,大鐵鎚又去公幹,小側田又去讀書,小珠又離家出走,喵呀喵亦呀亦又唔睬我,惡妹妹又偏心女仔… 睇嚟我都要抖吓啦.
有睇開早期「人在中環」嘅朋友,都大概會知道「鶴立雞群」係為何而生.從初初睇住CK兄寫生活到工作,又睇到渣老闆以口臭臭爛笪笪嘅角色出現,兩個老闆喺到呻,寫嘅開心睇嘅過癮,又真係幾好玩嘅.到自己寫blog果時,又滿腔理想,想寫番D驚天地泣鬼神嘅曠世之作,點知,無啦啦又彈隻豺狼出嚟講森林故事.唉,墨水又唔夠人咁多,文采又無人咁好,咁我唯有寫番D生活事吊住吊住咁啦.我以為,我呢種隱姓埋名嘅小市民,寫blog應該無乜壓力.但事與願違,原來,我都係有嘢唔敢寫.
講真,我同CK兄嘅諗法一樣,我對blogging都係有期望,都係想寫番D有point嘅嘢,我真係好唔想好似寫日記咁話今朝返工放工後去咗邊度食飯好好味然後返屋企.CK兄休息,對我的確係有D啟發,或者係提醒咗我已經去到一個樽頸位或掘頭路.
虛擬同真實,我都開始分唔清.好多人認為,開部電腦上網,就可以用另一個身份去同人溝通,更可以我性格我塑造.但諗真D,電腦已經係日常生活嘅一部份,究竟,每日出街對住人果個樣,係真正嘅我,抑或對住電腦果個樣,先至係真正嘅我呢?我唔知道.我,需要去思考.
各位,如果見到我講錯嘢,我响到講聲唔好意思.
呢篇,抽咗CK兄好多油水.但係,我無罪惡感.
匿名友,你仲喺咪度呀?抑或化咗身寫blog呢?Send個貓告知我你嘅近況好無?


text:
囝囝契爺係德國人, 我以前的同事兼好友. 我陀大佬時佢就返德國, 佢話好可惜睇唔到囝囝出世, 於是我話將囝囝俾佢做契仔. 佢呢個契爺真係好認真架, 每年大佬生日同聖誕節佢都會寄禮物過嚟俾佢. 佢結婚時, 我仲成家飛去飲添, 嗰時大佬才歲半. 所以大佬有成五年無見過佢, 但都仲會記得, 因為年年生日禮物寄到時, 我就拎契爺張相出嚟俾佢睇嘛.
今次朋友一家三口過來玩, 行色匆匆, 只留新三日, 之後去巴里島玩.
到埗第二日, 我請假陪佢哋去動物園玩. 佢哋好欣賞呢邊的動物園, 因為開放式, 動物唔係困係籠裏面.
去之前先食午餐, 約了在Holland Village 的 Crystal Jade Kitchen食. Fritz (朋友囝囝)好鐘意食麵, 食完碟油雞麵仲叫多碟齋麵.
食飽飽就出發去動物園, 三個小朋友一見到啲鸚鵡就話要一齊影相. 三個小朋友, do re mi 咁好得意. Fritz 細大佬兩年, 雖然佢只識講德文唔識聽英文, 但見到我兩個囝囝就好興奮, 成日想拖佢哋手. 不過佢兩兄弟又鬼咁高竇, 唔拖佢.
細佬見到班馬自己話要影相.
雖然Fritz聽唔明, 但都好留心聽大佬讀出啲植物資料.
小朋友的終極目標就係Kids Kingdom 裏面的玩水設施.
三隻馬騮玩到癲.
細路玩得起勁, 我哋大人就企係烈日下乾曬. 正苦惱緊點將佢哋叫走時, 朋友太太好醒咁帶住大佬同Fritz去更衣室. 我問佢點叫得郁佢哋, 佢話答應請佢哋食雪糕咪得囉.
外國人湊細路同我哋好唔同, 囝囝哋玩完水我哋就同佢哋沖涼跟住換衫, 朋友就咁由得Fritz着住泳衣濕淋淋出入冷氣, 我真係怕佢會冷親. Fritz之後就繼續着住泳衣行動物園, 直至件泳衣乾晒佢父母先幫佢換. 姐姐好睇唔過眼, 係咁响我耳邊話做乜佢哋唔同個仔換咗件泳衣去.
Fritz 好嗲好cute, 好sweet咁拖住我行, 冧死我啦.
見到有人個大肚tum嗎?
玩到五點大家都又攰又熱, 於是開車去食晚餐.
契爺以前好鐘意去Alexandra Village個小販中心食bbq seafood, 所以今次都要去食. 我以前都係佢帶我去過, 我先知有間咁好味又抵食叫榮光鐡板燒魚的檔口. 佢哋啲sambal chili 好出名架.
BBQ 魷魚(sambal sotong) 唔太辣, 但好香好正. 馬來風光(馬拉盏炒蕹菜)都炒得好好, 夠鑊氣.
契爺的至愛chili crayfish, 啲crayfish肉勁彈牙好新鮮, 仲叫咗魔鬼魚,但冇影相.
仲有炒飯, 炒麵, 叫完又再叫. 佢哋兩公婆邊食邊話yummy, 幾乎每食一啖就發出讚嘆聲, ahh..., ummm, 好似拍緊美食節目咁.可惜我要駕車, 唔飲得啤酒. 呢餐食得好滿足, 我太攰只食少少, 但見到佢哋食得咁開心就夠滿足了.
Rong Guang BBQ Seafood
Alexandra Village Food Centre
127 Bukit Merah Lane 1 #01-230
Singapore 150127
Tel: +65 6278 7579 website
Opening hours: 4 – 11pm (Closed on Tuesdays)


text:
事緣上星期一至三我公司有啲大粒佬由外國嚟開會, 攪到我成個星期都忙到氹氹轉. 其中一個大粒佬前個星期未到前突然話會留多兩日, 想同我組傾多啲喎. 我老闆响星期二晚就飛去英國, 就一聲唔該叫我自己攪掂. 星期五公眾假期喎, 個大粒佬仲要坐晚機, 咁點算? 於是咪請佢嚟個housewarming party囉, 但佢話因為坐晚機, 所以希望食晚飯, 但教會小組係lunch, 咁就焗住我要整多個dinner, 跟住臨時揾幾個同事嚟湊人數.
個lunch兩點度散band, 休息一陣, 就開始整蛋糕做甜品. 請鬼佬食飯, 點都要有個飯後甜品既.
五點左右開始焗叉燒同燒肉, 五點五十五分用最快速度沖個涼, 換番條見得人既裙, 啱啱由沖涼房出嚟人客就到.
先來mango salsa and tortilla chips 做appetizer.
基本上都係同樣既菜式, 本來買咗大蝦嚟整粉絲蝦煲, 但朝早已解涷剝殼的細蝦冇煮到, 又費事浪費, 於是就煮蝦仁炒蛋算. 還有自製叉燒. 其實還有燒肉, 但夜晚焗嗰舊燒肉冇朝早嗰舊咁成功, 個皮唔夠脆, 就冇拎出嚟獻醜.
醉雞
柱候蘿蔔牛腩, 驚牛肚嚇親鬼佬, 所以牛肚全部抽起之前lunch時食.
蠔油炆冬菇扒菠菜.
係咪味味都好熟口面呢? 一餐煮埋兩餐食慳功夫嘛, 只有菜和炒蛋係夜晚煮的.
甜品登場 - hazelnut mango roulade
原食譜用créme fraiche (法式酸忌廉), 唔駛打cream的. 呢邊créme fraiche 又貴又難買, 我改成淡忌廉加原味乳酪, 但淡忌廉打好耐都打唔起, 鬼咁難卷, 啲餡都擠晒出嚟.
呢款蛋糕係我平生第一個成功整的蛋糕, 以前在英國時用人手打蛋白去整的(窮苦學生邊有電動打蛋器呢?), 响嗰邊材料易買到, 天氣又涼, 個蛋糕好易整到, 當時好有成功感架.
今次整既樣差啲, 但味道依然咁正. 佢哋話呢個蛋糕係成晚既highlight.
唔同地方既人口味都唔同啲, 朝早多香港人, 牛腩最受歡迎. 夜晚係鬼佬同印尼人, 佢哋最鐘意係醉雞同叉燒, 反而牛腩就普普通通.


text:
食住d生菜魚肉....頂住肚先!!!
岩岩星期五, 六, 日, 同Anna去左一個短trip, 就一齊返左廣州探Anna表妹是也!! 原先諗住係年初二, 三先上去, 不過一來怕新年時段返落黎既時候人多, 兩來新年流流上到去, 照理好多舖頭都關門大吉多, 而且表妹個男友仔又咁岩呢幾日係廣州渡假, 難得可以一齊玩, 所以就決定早d上去一齊玩啦!! 唔同時間會到唔同既月台上車!!其實車廂內都幾乾淨下!!
因為唔想太夜先上到廣州, 於是放工之後,係旺角食少少野, 是但篤串魚蛋食碗生菜魚肉頂住肚先, 最多陣間上到廣州再食野!! 快快手坐火車去到深圳, 就立即再行過去深圳火車站買廣州火車飛, 原來上廣州個d火車係開得好密, 基本上差不多10分鐘就開一班, 密到你唔信!! 由於小弟鄉下仔出城, 未去過廣州, 今次都係由Anna做領隊帶住, 家陣第一次坐廣州火車上去真係大開眼界, 之前仲以為深圳個d火車一定係鬼咁污穢, 原來家陣並唔係咁! 家陣個d火車都好靚仔&乾淨下, 人地仲要叫個d火車攸"和諧車", 好勁呀!!!
係深圳坐火車出發到廣州, 大約1個鐘多少少就到, 由於之前已經約定表妹係火車站出口等, 所以一出火車站就已經見到佢同佢男友仔等候, 原先諗住8:15pm左右就上到去廣州, 最後都要差不多9:00p.m先上到去, 足足遲左成粒鐘, 要表妹久等真係唔好意思!! 李先生個樣都幾似老夫子入面個位秦先生
我個香菇雞脾飯~~ok好食架!!
由於我地夜晚放工個時只係食左生菜魚肉+燒賣&魚蛋, 其實邊樹夠飽呀, 而且表妹為左等我地, 佢地都未食晚餐, 所以就係火車站附近既餐廳食野!! 我地去個間叫做"李先生
"既餐廳食野, 李先生呢間餐廳係食d咩既呢?? 根據佢個menu所知, 佢最出名係美國加州牛肉麵, 而且係全國有成350間分店, 好似好勁呀!! 呢度除左麵食之外都有d飯餐, 其實佢個格局都幾似KFC個d連鎖店, 不過佢就有d唔同, 只要你坐低之後, 就會有人幫你落order同埋會拎埋過黎俾你, 唔駛自己動身去counter買野食!! 雖然話出名牛肉麵, 不過, 我同Anna都冇食到, 反而食左佢個雞絲麵同埋香菇雞脾飯, 食落都幾好食, 好入味!! 每個餐都係太約20人仔都駛, 都幾抵食!!
食飽飽都已經夜啦, 係時候歸家, 呢兩晚我地就會寄宿係表妹屋企住!! 咁就可以慳返d住宿費用!!! 表妹住o個個屋苑都幾大下, 四周圍都係d大樹, 見到d人放狗都幾過癮!! 不過由火車站坐巴士到表妹屋企都要差不多成45min車程, 後尾聽表妹媽媽講, 原本車程只需要30min就得, 不過, 由於交通阻塞, 而且內地d人唔太守紀律, 唔睇交通燈指示, 左穿右插, 影響交通, 所以就攪到咁慢!!
(待續)


text:
早已預計新一屆立法會第一個會議係一地花生,但真係估唔到,整個宣誓以至主席選舉,會由建制,非建制及立法會秘書處,合演一場極度不堪嘅鬧劇.Tina絕無誇張,所有人都無演好自己嘅角色,令到香港上演咗一場悲劇.
悲劇有幾位男配角.第一男配角係梁耀忠.梁耀忠一早就知自己會去主持選舉主席會議,但佢在會議上嘅表現就有如一個新丁,完全Handle唔到成個會.承受唔到壓力之下,更加將主持位置讓出,事後更加要開記招道歉,爭在學唔到CY哽咽講句「我主持會議真係粒粒皆辛苦」.
成個非建制亦都係大配角.佢地一早就知道梁君彥選主席時係有國籍問題,如果早有部署的話,梁耀忠就唔會成為眾矢之的,被全港泛民支持者唾罵.非建制第二點失策,係石禮謙代替梁耀忠主持時,竟然無人質疑佢嘅合適性,因為石禮謙係有份和議梁君彥競逐主席,按會議常規根本就唔應該由佢去主持.
至於建制派,黃定光作為咁有「經驗」嘅議員,竟然被傳媒捉到佢講誓詞時竟然漏講「香港」兩個字,而立法會秘書長陳維安又聽唔到無指出錯處,令到成個建制派本來針對幾位「玩嘢」議員嘅論述都站唔住腳.
悲劇嘅女配角,係游蕙禎.我唔認識「尊貴的」游議員,亦唔知佢之前有無宣過誓,但睇佢年紀輕輕,應該都無咩機會去做.Tina咁大個女,都係宣過一次誓咁大把,就係喺婚禮上,在眾多親友見證之下,宣誓嫁畀我嘅Honey.結婚誓詞內容的確係千篇一律,但我好記得當日我一路講,眼淚一路咁流出嚟,心情久久未能平伏,因為我尊重我嘅誓言,尊重整個場合嘅莊嚴.
宣誓真係非常莊嚴嘅事,我想像唔到自己喺婚禮上面讀誓詞時加入粗口,甚至係辱罵我老公嘅字眼.如果我真係講得出口,我根本就唔會行入婚宴會場舉行婚禮.游小姐如果覺得跟住規定誓詞去講係好委屈你,當日就唔應該參選立法會.如果你真係有心要入立法會去表達你嘅政見,去伸張你認為嘅正義,首先亦都要先尊重好你自己嘅身份,你代表緊嘅唔單止係你自己,更加係整個香港嘅尊嚴.
Tina對政見唔同嘅人向來都好包容,但對於游小姐呢種唔單止有辱全球中國人,更令港人蒙羞嘅行徑,真係睇唔過眼.
未講呢套悲劇嘅主角,係整個香港.


text:
2014年5月10日
名副其實之 睇戲行街食飯
一連4日既公眾假期開始喇~
本來唸住去下2日1夜旅行既, 但係又有少少賴執行李, 於是叫老公決定, 點知佢話分開2日去唔同地方, 1日佢話事, 1日我話事喎~
咁呢一日佢話事去睇戲 - 蜘蛛俠....唉, 其實我而家唔係好鐘意睇戲, 無咩耐性坐定定2粒幾鐘睇住個銀幕, 就算喺屋企睇一套戲, 我都係分開幾日先睇完, 因為我係會走黎走去, 掂下呢樣掂下o個樣咁, 攪下攪下又到瞓覺時間, 就係咁要幾日先睇得哂~
不過真係好耐無陪佢睇, 公平起見由得佢, 咁我未當租張椅瞓覺囉~
但係又出乎意料OK喎, 並唔算好睇, 但起碼無催眠我, 由頭睇到落尾呀~
睇戲仲有野送添, 廣告商每個位都擺左支yogurt, 初時以為得個樽裝飾咋, 點知真野黎架喎, 仲要咁大支, 開講有話'無咁大隻蛤乸隨街跳既'...睇定d先, 睇下有無人飲, 好耐都無人飲呀, 隔左好耐先見到有一個人飲, 但係我隔離左右到完場都無見佢地飲噃, 但係離場時d yogurt 又隱哂形, 咁我都攞番屋企lu~
散場後去左龍山既ipark mall, 行左一陣隻佬就想食飯返屋企, 見無咩野行, 就同佢去食飯, 食完去超市入貨, 然後返屋企lu~
4 則留言:


text: 前日拍拖10年嘅方力申同鄧麗欣(Stephy)公開宣佈分訊,唔少網民及藝人都大嘆可惜,噚日小方單拖出席活動嗰陣,講到分訊仲兩度灑淚,今日有雜誌報道指Stephy半年前已經搬離佢哋位於碧琥瑤灣嘅愛巢,小方雖然有挽留兼想以旅行箍煲,但最終都挽救唔到呢段10年嘅感情.噚日小方出席活動時,聲淚俱下話同Stephy 3個月前已經有矛盾,雙方都曾經想修補關係,但最終都唔成功,但今日有報道指其實小方同Stephy嘅感情唔係一朝一夕嘅事,佢哋兩個本來都有共識,雖然佢哋近年成日北上拍戲拍劇掘金,但都會爭取時間見面,惟近年Stephy銳意開時裝店做老闆,又有搵到品牌幫佢搞排球隊,為夢想打拼,但反而小方就比較安於現狀,覺得應該留多啲時間畀身邊人,同Stephy諗法有分歧,慢慢就多咗拗撬,喺去年8月佢哋拍攝葉念琛執導嘅《紀念日》更加成為佢哋分手嘅導火線.《紀念日》講述一對夫妻婚後10年,面對雙方感情由激情變平淡,戲中嘅飾演阿寶嘅Stephy因兼顧唔到事業同愛情,經常同飾演阿強嘅小方鬧交,以致鬧離婚.有指戲中有好多內容都係由Stephy同小方提供畀葉念琛,即戲中有好多情節都係佢哋兩人生活嘅寫照,而Stephy更加喺半年前,即拍攝《紀念日》期間已經搬離咗佢同小方喺碧琥瑤灣嘅愛巢,雙方感情步入冷靜期.據知,今次分手其實係由Stephy主動提出,小方都有多番挽留,亦都有嘗試改變,做好多平時唔會喺人前做嘅嘢去冧Stephy,可惜Stephy喺3月頭同Miki,Angela等一班好姊妹,去泰國為Miki婚前搞咗個告別單身trip之後,Stpehy返香港後就喺3月9號,即佢同小方拍拖10周年當日攤牌決定分手,小方雖然唔捨得,但都尊重女友嘅決定,最後喺前日就透過公司太陽娛樂宣佈正式分手,為10年感情劃上句號.


text:
「旅行」
有時同老婆係度諗,我哋會唔會好自私咁帶著郭大少去旅行.因為好多時會覺得佢無啖好食,又無覺好瞓.因為老實講小朋友真係都未必記得自己去過旅行.當然我自己細個去過邊度都未必記得,好多時都係阿爸同阿媽講先至知道自己細過去過某啲地方.有時自己睇返影過嘅相先至有印象原來去過某啲地方做過某啲嘢.但係睇返啲相嘅時候真係覺得幾搞笑.
「回憶」
今次係同郭大爺嘅第二次旅行,當然你話帶著一個啱啱一歲嘅小朋友去旅行會唔會好麻煩?其實真係麻煩㗎,因為好多以前同老婆兩個人去旅行會做嘅嘢,基本上而家都無得做.但係有時睇到佢見到好多唔同嘅事物其實又真係幾開心.老實講今次旅行去蘇梅無諗過佢會咁興奮,而雖然知道佢未必記得但係嚟啲回憶會永遠係我哋心中.希望佢睇番自己細個嘅時候都會覺得開心啦!
「值得」
當然好多時我都盡量希望同郭大少影多啲相,因為每一次嘅旅行都係一啲好寶貴嘅回憶,但係要帶佢出街兼且要帶部相機影相真係有點兒難度.有時因為要照顧佢真係連影相嘅時間都無.而每當佢好開心咁見到一啲新嘅事物,其實有時辛苦啲都覺得值得.今次去蘇梅感覺佢又同上次去沖繩唔一樣,自己開間酒店房四圍爬,見到個泳池真係想衝落去,雖然未識得行但係好興奮要我哋扶著佢四圍走.嚟啲回憶真係有錢都買唔返!
Also published on Medium.


text:
06 Feb 2013 Tue Nyaung Shwe,Mandalay Sunny day
因係搭下晏3點幾飛機去曼德勒(mandalay),所以朝早有好多時間係娘水(Nyaung Shwe)周圍行,首先一早要係去睇日出,7點左右出發行去娘水出口既位置(近瑞揚比亞寺)睇好迷幻既日出,要行十零廿分鐘,街唔算太黑,仲有少少人少少車咁,行到湖邊開始天光了,整好腳架就開始等日出,我背後呢就一條出入娘水既主要道路,車好疏落,但單車同步行去番工番學又或者跑步做緊晨運既人都唔少,我呢,就好奇怪咁一條友企係路邊等日出,佢地有d奇怪咁望一望我,眼神接觸到就會笑一笑,但又唔會太八掛走埋黎睇我影咩,總之就係好nice令人好舒服既感覺雖然企係度等日出真係有d凍
番到娘水已經9點半,村口好多pickup同埋單電車係度等客,條街呢就已經好多人但仍然好悠閒,行左陣見到個街市,所以就走左入去,依度當然無之前睇既floating market大,但都好熱鬧下,見到有檔賣肉既,用荷葉包肉,幾咁環保,之後求其搵左檔多人食既早餐檔,要左個唔知係咩但好似人人都食緊既地道早餐,面頭有層黃油既東西,了開下面就有d粉,味道還可,但都係好油(緬甸食物係非常油膩),食完野就離開街市再去大街行下,遊客唔多但就好多當地人悠閒地活動緊,搵左間茶館,坐係門口叫左個奶茶(非常普遍既飲品,而且茶館係當地男人日常最中坐埋一齊hea既地方),味道唔錯,無無聊聊咁睇下街邊d人既活動,hea左陣就走人了
再亂咁行行左去一間小學既東西,係矮圍牆望入去做緊運動,好開心咁,哈,睇左陣再行行下去左pier果邊,條街非常熱,見到有人賣一d炸薄片既東西,應該係用粉漿既東西整出黎既,係路邊一路行一路賣,見有人買就成疊咁羅出黎,因為我想試下就指手畫腳咁用左少少錢賣左幾塊,因為一塊都大過塊面,所以我最後要左兩塊其他既就比埋之前個買緊野個當地人,一路行一路食,咸咸地脆脆地味道還可,之後到左碼頭,不停咁比人問我要唔要船,我就要不停say no,行左去睇d遊客上船,生意還一般,後尾見到賣好似章魚丸咁做法既簡陋地mou檔,雖然好熱但我都唔理就坐係度食下野,都幾好味,而且好熱既天氣飲d涼涼地既茶真係幾舒服,係食緊野既途中見到有架大旅遊巴到左,個guide叫左d遊客入左間鋪頭買野(跟團指定項目),感覺都幾大團人,不過聽唔出佢地係邊個國家既人,有人見我食緊既檔口好有興趣但都係睇無買到黎食,我估我依類乜都唔理入鄉隨族既遊客真係比較少見
行下睇下好快就已經11點幾,番去guest house做好check out交低行李就出去食lunch,首先去左附近既郵局寄postcard,入面真係好簡陋但個職員又好好人,仲幫我手貼郵票(因佢d郵票基本上係無貼力,要另加膠水先痴得實),寄好信就去搵野食,去左之前mark低既餐廳食野,叫Htoo Htoo Aung,聽講d牛油果lassie好好味,當然叫左個黎飲啦,果然好味道,叫左個set食,價錢還可,但可能之前食左太多野,所以食唔晒個餐,就用本身果塊荷葉包番個剩飯羅走,係食野途中有對法國夫婦,見我用相機睇緊相就問我邊度黎部相機幾錢咁,佢地又係去過香港,而且仲話我知原來法國買相機好貴,差唔多係我既double,怪不知咁多人黎香港買野啦,行番GH之前睇下有無流浪狗,就比左d飯佢地食,有隻大少少既狗仔成日唔比隻細狗食,我要將d飯掉到好遠引開佢先有得比隻細狗食,怪不知佢咁瘦啦,可憐
之後羅完野就由GH叫左架車去機場(要15000ks=15US),本來有檔口可以叫share的士走人但我太懶又唔想時間太難就所以自己車就算,要差唔多45min先到機場,雖然好細同簡陋但還算整潔同新淨,但內陸機就係中意delay,去到已經見要delay半個鐘,我相信依度既機除左第一站起飛少機會遲之外其他就多數delay,順帶一提見佢delay想搵地方叉電但發覺成個侯機室都係無得差,唔係無插頭就係無電到,吹脹,無野做就訓下覺啦
用左半個鐘機去到Mandalay,用4000ks搭shared taxi到town,差唔多用左一個鐘,時間非常緊張,因tourist info center6點關門我5點55分先到,好彩,同入面既職員say sorry後用多10%service charges買火車票到早緬(Kyaukme)都係10US,仲要因我第日要出去mandalay市外玩,所以佢要搵人送ticket去我hotel,佢仲幫我寫清楚時間platform(會成日轉)等等,我覺得依10%值得比,佢地真好服務而且如果我趕唔切係info center買飛,就要自己上火車站counter買,又要雞同鴨講一大輪(佢地唔識英文,雖然我已經係inle叫人幫手寫定緬甸文既車票資料,緬甸既數字都係緬甸文,完全唔識睇)
攪好晒d火車票就行番hotel,因後日要搭早火車,所以要住近火車站,加上mandalay好多中國遊客又係新年時間,我怕到左mandalay唔係咁易搵到火車站既旅館,所以要係adgda用左好貴先訂到2日房(75us + 82us),1日為方便買火車飛一日為方便朝早4點火車,貴死了,嗚,行到去smart hotel,門面幾
靚內裡都ok仲要幾好service,而且wifi第一次係有5格,貴野果然係唔同d,整好野就出去搵食,去左之前mark左既Chapati Stand食,當然專登經過火車站睇多次d platform點安排先,唔想到時搵得黎架都走埋,問左人原來好細,仲要係順序1-5號月台咁排,good,見到火車非常舊而且鋪晒塵,不過亦係我想像中既一樣,還可以啦,經過火車站行番落地面,另一邊非常黑,而且有好多人訓係街,仲有人係黑蚊蚊既馬路中間踢波,真係好似貧民區既感覺,但雖然係咁亦無太危險既感覺
番到hotel沖完涼未夠11點,因第二朝要7點出門口搵車去三大古城,所以就訓了
To Part.08 - Mandalay(Amarupara,Sagaing,Inwa)
[31/01/13 to 16/02/13]
Photo Link <<<<<<<<<<<<<<


text:
22 January 2012
越南,柬埔寨 2011-12-25to2012-01-04 - Part.10(03Jan)
8點出發首先去old market度睇下有咩早餐食,但又唔係肚餓所以唔想坐係食野,就出左出面睇下有咩買,係附近買左2個即整脹卜卜既包又用2千柬紙買左一疏蕉(本來只想買3隻但佢聽唔明我講乜比晒6隻我,算了4蚊港紙,由佢)
之前睇過有時間,所以想去下金邊郊區,第一站去左Udong(烏登),因地點比較遠,所以要25蚊(一個鐘車程,之前睇過要30蚊佢都話計平左比我),由市區去既路比前一日冇咁大塵但都尚算ok而且幾多郊外景睇,感覺不錯,但個天好大舊黑雲,仲要出門時唔記得睇天氣放低左把遮,上山落雨就慘了
去到Udong未夠10點,幸運地個天好番好多,應該唔會落雨,而且仲好曬下,good,因平日既關係冇咩人,但司機應該都係第1次去,唔係太識路佢車左我去遠少少果邊既停車場,所以就要由地下行五百幾級上去頂,udong本身係柬埔寨既古都,佢有3條樓梯,1條最短叫LadyStep,另一條叫舊ManStep已經冇人行,而我行既就係最長既新ManStep,唉算了
係入口已經有個後生仔跟住我地架車係咁問我野,本身我想自己用書行上去,但見佢係咁問又唔開價,而且見過d資料上面每間廟都有人注紮要錢,心諗橫掂要煩都係比一個guide錢算了,所以就同佢一齊上去
個guide英文好好,問佢原來佢係附近讀書,話自己一個人係附近半工讀,主修英文,一路行上去一路講下附近既地方上到頂好開揚佢又介紹下遠景係邊度邊度,頂有一間好新既寺,入面有好多佛像,原來係人地捐既佛手上面又有錢都係祈福用,我又用水沖下個頭代表好運等等,再行仲有3個佛塔,唔同時代唔同外型,再行前有d舊石梯,感覺幾靚,另一個山丘又有另外既寺有唔同既神佛係度,都幾多野睇,而且又去埋18尺高果個大佛睇,雖然岩岩整緊,但個guide問左人就比我地入,所以有時有guide會方便d特別係ed郊外山頭,有d野比較易話為,行番LadyStep落山,差唔多離開時guide想要20蚊話讀書,我當然唔會比咁多,只比左5蚊佢之後就去搵個司機,見佢係正門好開心咁買緊好多野食,我相信依度應該比市區平,所以佢都順手shopping
離開udong見有時間,司機話可以去埋Mekong Island(湄公島),所以就開車去,經唔知幾號公路去湄公島,本身佢話想叫我搭船過去,但比較難講係邊度join番,所以我問佢可唔可以一齊去,佢話要加15蚊因好遠同埋要來回船錢,我話ok就開始去,差唔多用左一個半鐘先去到碼頭,其實都唔算係碼頭只係極為簡陋既落船地方,人有人行車就車駛上隻船,因路面太爛,有時載左重貨既tuktuk就成日都入左泥要人幫手先推番出黎上船,而ed可以載車既船我都唔係第1次搭,之前係廣州都搭過類似既東西,感覺差唔多,不過依度就係睇湄公河景,有d漁船仔又有d沙船係度咁
好快到左湄公島,船上有個o靚仔見我係遊客之前已經係咁聊我傾計又問我去唔去佢屋企睇織布,開頭我都話諗下先,之後架車行過又見佢就入左佢屋睇,織緊野果個係佢阿嫲.好後生,原來織布都要一個月至幾個月,見佢用支野穿穿下隻腳又蹉蹉下咁就係度織,睇完就好自然咁羅d製成品出黎想我買,真係織得幾靚可惜太大我話佢地知我屋企好細冇地方放,佢地又羅d披巾出黎,我話唔岩用所以唔買,不過我都比左2蚊佢地,之後走左就繼續開車去市集,但條路原來非常非常之爛,真係"登"到飛起,又係利害過尼泊爾,唔知係因坐tuktuk關係定點lu,總之就好"登",但睇下周邊村民住d屋又幾唔錯
無幾耐去河邊,原來唔係假日既關係,市集係冇開工,只剩番d水上屋同埋好少人係度,見佢地賣緊生果,就想買黎食下,點知個司機話叫我試下味先,原來酸到爆開,唔知係咩生果我又唔想買芒果食到成手係咁煩,所以睇左陣就上番車走人
離開湄公島既路依然非常咁"登",司機仲話要行10公里一樣既路,我人係咁"登"佢架車都唔好受,我估下次佢如果真係要載人入黎應該要收貴d先得,當中又係經過d村屋,可能近河所以可以出去打魚加上織布遊客所以d人應該有錢d屋都幾靚下,上面係住下面就係散熱同埋織布機,再出就係果園,好多芒果樹,丫,發覺佢地d牛係白色既而且非常之高大,仲高過d馬同人,佢地係拉車拉貨用既,所以好鬼大隻,第1次見咁大既牛,坐番船出去司機問我去唔去之前想去既餐廳食野,咁我就話ok可能佢有下晝食呢,所以去左no problem,點知去到司機話見牌寫住係開6點,所以未有得食,so,叫佢車我番old market算了,因之前見佢附近有post office,我要去寄朋友交代既明信片
番到去old market已經4點,同司機清左條數後(20+25+15=60蚊,都幾貴但去左兩個遠地方都可接受)我就自己行,走前佢一再提點我入到old market要小心個相機同錢,其實依個司機唔錯佢仲比左張card片我,但得電話同柬埔寨文,想問佢英文係咩但佢其實只係識講英文未入過學校讀書,所以都寫唔到比我,同佢say bye後就行左去post office,間野都幾靚下,攪掂張card後見有少少肚餓就番old market搵野食(成日就只係食左2個包同6條蕉)
雖然係no problem食唔到我想食既烤泥鰍同米薄餅,但係old market居然比我見到有人食緊米薄餅,睇下佢點食就坐埋去指指嗌多份,佢係一大盆既野,有肉有菜有米紙同埋1d好似粉咁既上既東西,自己落手整再點魚露酸醬咁,好好食,但之後發覺原來生菜再包米紙再包肉同其他配菜會比較岩食法,但因成手都係汁,所以冇影番個製成品,算了
再之後見仲有時間,諗起前一日經過見到皇宮黃昏時間好靚,就坐左架電單車去皇宮睇下,點知比埋地圖都係唔識,睇gps完全錯方向,所以就叫佢停低架車改去河邊(比埋圖佢睇)自己行去算了,去到比低1蚊就周圍行下,日落皇宮附近都幾靚,買左一包粟米餵下白鴒又訓下草地relax下咁
6點零鐘天黑就番去夜市睇下買咩食,行過見到螄蚶,都幾大隻又生猛咁,所以就想試下,問佢幾錢但聽唔明佢講咩但只聽到one dollar,所以就要左一蚊望落都幾多下,叫佢幫我整埋,見佢快快手倒晒落去個滕籃度放落水一陣羅番上黎就攪掂,加下香港even台灣都唔多見螄蚶又或者好貴,依度1美金咁多都唔理得佢死唔死食左先算,之前見到有燒雞好似幾唔錯,所以就燒雞加螄蚶晚餐,但雞冇一半買所以就買左隻細既,都唔平要成4蚊但就好多唔知咩配菜,番到gh樓下又買左杯凍啡就上番去,老闆見我買咁多野食仲笑我係咪開party,哈
快手沖涼後就出露台食野,螄蚶真係幾肥而且仲有血,好耐冇食過lu,之前食過同埋上次去台灣都係熟晒冇咁好食,半生熟真係最好食,再用手食燒雞,又係一手都係,整日食野都係用手就咁食真特別,卒之都係好飽食唔晒仲要攪到成個垃圾桶滿晒,但個垃圾袋就因穿左,所以d螄蚶汁整到一地都係,最後要抹地同掉晒係廁所個有蓋垃圾桶先得
因第日就要飛所以先執好行李,攪掂晒d野就飲下茶消濟,再訓下床睇下書睇下相咁,但唔知係因我之前連個袋訓過草地定係因我食螄蚶有汁係地,張床無lala有好多細細隻既小強同d不知名既小蟲,殺左3次都仲有,拆左張被冇特別又研究下個枕頭床褥都冇咩發現,地下又唔見有都唔知邊度出黎,殺多兩次卒之冇晒,煩
最後冇咩做,都係11點前就訓左,諗諗下日日都係11點前就訓8點前一定起身,真健康

Photo Link <<<<<<<<<<<<<<
No comments:
Subscribe to: Post Comments (Atom)


text:
( 26-SEP-2013 THU )
攰呀 但都係同平時一樣 7 點 25 分起身 其實可以瞓到 8 點 不過醒咗再瞓反而係有壓力 因為始終要番工嘛 ~
今朝涼涼地咁呀 實在太好 如果日日係秋天就好 lu ~
早餐食奶油多 我叫咗奶醬多架 好在後尾醒一醒 即刻話係奶油多咋 我覺得奶醬好漏呢 ~
番到菇場第一件事係比人情比 8 卦 佢哦咗一聲 可能佢好愕然 之後我洗埋杯就開 skype 同佢講頭先封利是係人情 佢話點解又比番嘅 咁我咪話囉 我 d 朋友話既然你咁勇開口問人 "攞番" 人情 咁我都比啦 之後佢仲好意思話好怪咩 咁我話你成日口口聲聲話結婚擺酒係想人替你開心 但妳又開口問番我攞番人情 佢話我 d 朋友唔了解佢喎 話擺酒唔係賺人情 我費事再串佢咋 唔係為人情做咩問我攞番人情先 終於睇清楚呢個人 以後我一定唔會再主動約佢食早餐同 lunch 呢個人令我太失望喇 我依家都無再主動同佢打招呼 佢望到我 我笑一下咁囉 其實我勁想唔笑架 哈 ~
最搞笑幾個朋友都不約而同同我講 唔駛再請佢食飯 咁梗係啦 如果佢夠膽講 我真係毫不客氣串爆佢架 講難聽嘅說話幾咁易呀 唔好迫我 ~
今日食完 lunch box 就去銀行入票就周圍行 買咗件外套比媽咪 之後糟糟打黎傾計 傾咗半個鐘 原來已經 1 點 50 分 嚇得我急急番菇場喇 ~
放工唔駛買餸 所以去行下商場先番屋企 勁爽呀 ~
6 點半開始預備 之後糟糟又打黎 又傾咗半個鐘 傾完即煮飯喇 ~
7 點半搞掂 不過好餓 所以食印尼撈麵 因為今晚嘅炒飯只係夠里奧大人同 lunch box 嘛 點知里奧大人打黎話放工 咁我等多陣先煮餸啦 咁可以一齊食嘛 ~
是日晚餐 - 魚香茄子 + 蝦味蛋炒飯
魚香茄子 - 今次買 3 條茄子 真係食得好滿足喇 其實勁想學人走油 顏色靚好多嘛 不過實在要用好多油 唔捨得呀 哈 ~
蝦味蛋炒飯 - 里奧大人話今次 d 炒飯好味呀 口感又掂 我都覺呀 因為平時炒飯係一 pat pat 咁嘛 同埋今次我落咗多油 又加咗蛋 可能香 d 啩 ~
洗埋碗 抖多陣就去徑步喇 里奧大人做公司嘢 所以我自己徑 9 點 20 分徑到 9 點 40 分 都唔錯啦 對於我呢 d 懶人黎講 哈 ~
勁感恩呀 因為徑完行番屋企開始落雨呀 ~
沖完涼就睇報紙 之後又打機 不過今晚打到 11 點半就瞓 lu ~


text:
2016年9月18日 星期日
麻辣豬手 + 鹽焗雞 (外賣) + 蒜蓉油麥菜 ( 18-SEP-2016 )
( 18-SEP-2016 SUN )
今朝 9 點半已經起咗身喇 咁刷牙落樓食早餐 lu ~
食完番屋企抖陣 執多陣嘢就沖涼 今朝里奧大人自己番教會 依家我唔會番教會一排住 要是佢問我點解唔番 我會話因為發覺身邊 d 所識嘅基督徒係咁不知所謂 反而無神論者嘅人心地更好 更真心 更為人設想 但除非當日有事奉 我就一定番 因為我唔想影響自己團隊呢 ~
11 點幾打比家姐 叫佢揸車黎拎車套走 順便比埋幾件褸比佢 同埋我一陣都同佢地一齊同婆婆飲茶 所以去埋佢屋企一齊出發仲好呢 呵呵 ~
真係好邪 家姐打黎問我要唔要齋雞粒 我話千其唔好買比我呀 尋日先買咗廿蚊 佢話好在問一問先咋 本身諗住比個驚喜比我 要是買咗 我都要嘅 拎番番菇場食囉唯有 ~
去到家姐屋企 hea 陣 12 點 45 分出發喇 條街勁鬼熱呀 但之後又陰陰天 大佬唔好落雨呀 因為我地無帶遮呢 哈哈 ~
約咗大舅父一家同婆婆 2 點喺煌府飲茶 加埋我地 3 個 總共有 11 人 一坐低就傾下計 又玩下表妹嘅 BB 我地話依家升 grade 做表姨媽 不過我話點都好聽過做表姨婆 哈哈 之後我表妹都升 grade 做咗嬸嬸 佢話叫佢個名好 d 叫嬸嬸個名好似超級老咁 哈哈 ~
咁見面傾下計又影下相 我聽到舅母話一定要影相呀 好耐無見喇 聽完都好感動 ~
大表妹先搞笑 講埋公司大秘密我知 我都替佢唔開心呀 佢又係好蝦之人 所以有時 d 嘢 妳下下為他人着想 一到利害關頭 人地唔會理妳丫 所以我叫佢最緊要係好好保護自己呢 ~
講明 4 點交枱 咁無問題 但佢地 3 點 15 分開始試咪 之後無耐就播到 d 歌好大聲 擺明想趕人走咁 我同表妹夫都話試咪唔係問題 唔應該咁大聲 話哂有客喺度 初初以為試咪 點知根本係播哂成首歌 咩意思呀 ?! 一係妳唔好安排我地坐最入嘅擺酒位置囉 衰格 ~
4 點唔夠都走啦 我同家姐 姐夫一齊睇鞋 再買埋餸就坐巴士番屋企 lu ~
番到屋企都差唔多 5 點 里奧大人話想早食飯早徑步 咁我都浸定菜煮定飯先喇 ~
因為 MIMI 之前仲比咗芋頭西米露比我地 所以成日叫里奧大人食埋去 估唔到佢又記得 話頭先已經食咗 再加多包童星點心麵就當 lunch 食埋 ~
是日懶餐 - 麻辣豬手 + 鹽焗雞 + 蒜蓉油麥菜
麻辣豬手 - MIMI 特登整比我架 話無加辣 我覺得味道係麻而不辣呀 但一樣好味道 我都算勁啦 一次過食哂 呵呵 同埋我真係驚擺得耐會壞 咁就真係嘥哂呀 MI 心機喇 佢仲特登唔整手指位嘅部份比我架 真係好感動 諗番起果日去佢屋企 呀喂串串共同我講 : "我老婆整豬手比妳 整咗成朝呀" 真係嚇鬼死我啦 夜晚已經要佢整嘢食 連朝早都整埋我嘅嘢 之後 MI 話只係整汁 豬手就前一晚整 真係勁唔好意思 煩到人咁 ~~~~
鹽焗雞 (外賣) - 估唔到姐夫都話要 咁就好喇 一隻 share 仲好 點知姐夫又比埋錢 不過我自己屋企人同朋友都係咁 買嘢會好快拎錢出黎 我同家姐 姐夫食嘢 佢地真係唔會比我比錢 所以我成日會買番 d 嘢比家姐 所以真係自己人嘅分別 唔會咩嘢都計計計 5 毫子都要計番咁呢 ~
蒜蓉油麥菜 - 喺紅磡買埋菜 $9/斤 話係昆明油麥菜 細細棵咁嘅 估唔到又幾好味喎 唔同牛頭角街市買果 d 咁呢 ~
食埋青木瓜 真係無咁滯 我仲覺得咁酸好鬼正 真係好似鬼上身咁 以前一見酸嘢就唔會掂 依家可以咬埋檸檬茶 d 檸檬 不過仲未接受到食話梅嘅鹹酸 ~
洗埋碗就熨 2 機衫 里奧大人就去徑步 ~
沖埋涼就抖陣 睇下電視又打下機 今日有 d 攰 所以 11 點左右都瞓喇 ~
訂閱: 張貼留言 (Atom)


text:
好在新加坡夜晚無咁熱 可能我地又沖完涼啦 感覺舒服好多 ~~
我地坐單軌電車出去 Vivo Center 彩虹妹妹叫里奧大人帶路做佢領隊 佢醒啦 唔靠我 哈哈 ~
Sentosa Express ( 單軌電車 ) 以港灣區的 Vivo Centre 為總站 往聖淘沙只需 4 分鐘 曼最快的交通公具 只有 4 個站 包括 Vivo City 站, Imbiah 站, Waterfort 站及聖淘沙站 <-- 天書咁介紹 里奧大人晏晝影咗紅色嘅列車
我夜晚就影咗綠色嘅列車 唔知係咪出同入嘅顏色唔同呢
得 4 個站架咋
諗住去 Food Hall 食嘢 不過太多人 所以行咗超市先 我最鍾意行超市 特別係外國嘅超市 好大間 又多嘢睇 架購物車又大 我坐落去伸直對腳都得喎 咁當然我又矮呢 同埋轉彎都好考功夫架 不過地方夠大 點轉都唔會撞跌嘢呢 ~
大大間 Giant 香港嘅超市係咁大間就好咯
SGD 2 單位數好似好抵 但其實要 HK$12.4 我唔會買 因為仲有好多選擇
放到咁高點拎喎
Mamee 麵必買啦 不過買住 1 包先 因為我覺得出面 d 超市應該平 d
里奧大人最愛嘅 100 plus 買咗 4 支 因為買 2 支係 SGD 2 單買 1 支要 SGD1.25 咁尋日喺 Cold Storage 買 SGD 1.9 咪好鬼貴 @@
24 包細薯片 寫明每款有幾多包 不過有 d 啱食 有 d 唔啱食 所以無買
行下睇下買 d 嘢咁啦 彩虹妹妹無啦啦話我好鍾意買嘢 我好奇怪佢點解咁講 因為我真係買咗幾包零食之嘛 佢話里奧大人話佢老婆好鍾意買嘢喎 亂 up ~
買咗 SGD 33.05 今次要簽卡喇 唔想用哂 d cash 今次係我衰啦 好老定話唔駛唱咁多錢 導遊實有得同妳唱 點知原來米高叔叔無得唱 搞到用錢要計住計住 不過好在新加坡買嘢唔平 都唔會話亂買嘢 d 錢用黎食嘢多囉 ~
辛苦里奧大人幫我地拎呢 話說如果要推購物車係要入按金嘅 但我唔記得幾錢喇 咁買完之後要推番原位先可以拎到錢 ( 好似 ) 我記得佢地目的係唔想 d 人亂咁擺 d 車 但里奧大人差 d 唔記得拎 好在我提佢咋 雖然唔多 但都係錢 嘩哈哈
買完就去食嘢喇 我地唔想去大食代 所以去另一邊 Food Hall 果度分開 2 邊嘅 咁我地即刻搵位 之後里奧大人負責坐低睇住嘢 我同彩虹妹妹就去買嘢食 不過好多都收檔 所以一有嘢食就買喇 唔係再諗下就無埋呢 ~
因為里奧大人坐緊果邊要 close 所以我同彩虹妹妹買咗 d 米粉放喺枱度先 佢再去買嘢 我就叫埋里奧大人過黎 之後再一齊買過 ~
一早叫咗嘅龍眼冰同荔枝冰 買完哂嘢食 見到 d 冰都溶哂 lu 買嘅時候超勁多冰架 成個金字塔咁架
@ Cheng Long Food Enterprise 成龍食業
Spicy Fish Soup 香辣炸魚湯 ( SGD 4.5 ) - 都幾辣架 唔錯喎 天氣太熱 一定要食 d 辣嘢先開胃
我同彩虹妹妹再分頭行事睇有咩嘢食 我想食印度薄餅 不過等咗陣就放棄 因為我想要嘅都無哂 而彩虹妹妹就叫咗小棠菜 d 甜豉油好味呀
彩虹妹妹叫嘅雞腎 - 呢個麻麻 有陣味咁
之後再一齊買嘢食 左上角好似係 Mee Pok Dry 面薄干 ( SGD 4.2 ) - 辣辣地唔錯
Minced Meat Noodle 肉脞面 ( SGD 4.6 ) - 撈埋一齊就好食 個汁都幾惹味
Mini Wok Noodle 小鍋面 ( SGD 5.8 ) - 魚片好味呀
丫 一到 10 點連冷氣都無埋添 所以快 d 食完快 d 走喇 估唔到呢個商場都好早收 見到好多店舖都收咗 ~
又坐番單軌電車番酒店喇 咩都唔做就即沖涼 之後睇下電視 11 點幾瞓 lu ~
呢日行程完畢 ^^


text:
呢個活動已經辦咗 10 幾年 入場費係每人捐 $500 但我只係行咗 4 次 因為有幾次都唔舒服去唔到 好唔開心啊 因為我好鍾意佢地 d tee 我覺得好有意義 所以今年可以去到 超級開心呢
目的地喺由香港國際學校出發 有 shuttle bus 到會場 但係時間係好早 所以次次我地都會搭巴士到灣仔 再打的去會場 今次黑仔 因為司機唔識路 所以又問又等 搭咗百幾蚊的士 仲要搞到我地遲到添
步行係 9 : 30am 開始 但我地去到會場已經 10 點 要急起直追呀
沿途都綠油油 真係好寫意 我好鍾意慈善步行 因為幫到人之餘 自己又可以去大自然吸一吸新鮮嘅空氣
好在天氣好 有太陽又有風 所以行起黎都好舒服 不過上斜就真係好辛苦囉 好似行極都唔完咁 我又唔想停低休息喎 想快 d 行到終點呀
雖然我只係行 5 km 但來回即係 10 km 喎 所以我覺得自己已經好勁架喇 妳知啦 肥人行喎 好辛苦家嘛
( 由香港國際學校出發 )
( 出發喇 )
( 好多人行架 )
( 好猛太陽呀 )
( 狗都有唔小呢 )
( 小朋友又係有唔小架 )
( 沿途環境真係令人好舒服呢 )
( 中間白色果 pat 嘢 d 人話係蜂窩 但其實唔知係咩 )
( 里奧大人沉重背影 因為要揹大相機 所以成身濕哂 )
( 想抖下 但又唔想比人知 所以扮影相 )
( 到達終站 lu )
( 行 12 km 就要從呢個方向直行 但我只係行 5 km 所以影下相就算 )
( 啦啦隊歡迎 番來喇 )
( 贊助嘅午餐 )
( 農夫現場表演 唱 live 又唔錯噃 之後仲有 hotcha ella 等等 但我走喇 所以無睇 )
( 好多屈都係 vincent 做 mc ( 唔知真人叫咩名 淨係知做同事三分親個名 ))
1 : 00 pm 會有大抽獎同 shuttle bus 接送 但我次次都唔會等到 1 點 因為我唔想乾煎呢


text:
唔通, 去到下晝都驚驚地, 影唔到都唔緊要, 最大問題係我地請唔請假好?? 最後打左去團購間公司mycutepons投訴, 估唔到佢地又幾好喎, 唔駛左駁右駁電話, 個女仔仲
要好好人話幫我跟進下, 過冇耐majesty就有人打黎覆時間了, 我地係影下晝中西區, 可以瞓晏d, 嘻嘻!
我地一點去到majesty, 有一pair人係度剛化完妝, 佢地好似係廣州黎架, 仲要琴晚先影完夜景, 今日影第二日, 最好笑係帶埋個媽媽黎一齊影! 其實我本來對呢輯已經
冇期望, 因為都影左3次, 開始麻木左, 仲要係咁平, 不過個化妝師都ok, 比我想像中好, 當然佢乘機搵下客, 我話搵左mua了, 之後佢話姊妹妝都會接, $250個, 我覺得都
ok喎, 就拎左佢資料話遲d搵佢! 化妝期間都聽到好多野, 原來呢間公司之前出左問題, d女仔走晒, 搞到d單好亂, 除左我琴日鬧完佢地, 今日佢地又俾人打黎鬧, 不過個女
仔算幾好, 可能係慣左, 仲好好禮貌回覆人, 包括我琴日在內啦, 哈!!
用左個幾鐘時間搞掂就出去影了, 第一站係石板街, 行過去就得, 第二站係域多利監獄, 又係行過去, 影呢度要排隊, 黎到有2pair影梗, 等左大約20分鐘先到我地! 影完呢
度我地就搭的士去青年會了, 個死人的士佬勁惡死, 又話呢度上車好遠呀, 又話唔識路, 根本唔想做我地生意咁, 你都係跟錶收錢之嘛, 嘈乜鬼, 我男友嬲嬲地話都上左車,
你咪照計囉! 黎到影時咁橋青年會有活動散會, 好多人行過呀, 我地影左幾張就走了, 因為趕住睇戲!!
個package係影2粒鐘, 琴日打過黎問佢話我5點會走得, 所以琴晚同男友就係ISQUARE買5:40既戲飛, 我都知有D過份, 其實買完都笨左, 平日5:40實唔會爆啦, 咁早買
把鬼咩, 結果我地咪趕頭趕命咁走囉, 好彩入到場剛剛開始!!
全程得一個攝影師, 所以冇人幫我地影花絮, 大約兩星期就可以上去揀相喇!!


text:
鼓浪嶼
19 Apr 2012 Thu 鼓浪嶼 Rainy/Cloudy day
本來諗住搭10點機去到廈門都只係12點幾,起碼入到去鼓浪嶼都仲有半日玩下,點知遲到check-in既關係(已經早左個半鐘去,點知個自動check-in攪左一大輪最後都唔得,再去排隊等到就得番2個位,果朝早應該係有問題,唔是邊會咁耐先攪一個攪到咁死長龍)去到已經唔夠位要登落下一班12點幾既機,不過都upgrade左去b-class同補多400蚊另加75蚊coupon,本身因只係諗住早d去搵酒店同埋有時間行下,不過應該去到攪得黎都差唔多天黑,anyway,因有coupon所以去左T2飲茶,等到12點幾上機,點知又因天雨關係,係機入面又再delay多40分鐘,卒之攪到3點幾先到廈門
羅完行李搭埋的士去等碼頭都已經4點,其實本身唔用咁耐,只係一上車個司機問我地行隧道定海邊去,因未去過當然係揀海邊,跟手佢就係咁掛住介紹地方,又樓價點貴點貴,金門,跟手海灘海灘海灘,雖然我都估唔到原來金門真係咁近,但架車慢到爆炸,我已經唔再想聽佢講野,最後用左成80幾蚊成四點先到碼頭,唉
平日既碼頭都好多人,好難想像拜六日會點境況,買過飛後就上船,船下層係冇位坐,所以全企位,望向對面因天氣唔係太好,朦朦咁,不過原來個島都幾大下,起碼大過長洲好多
上到島就開始搵酒店,間野叫鼓浪嶼永順科林斯大屋,但就聽講好難搵,我地行左幾個街口先搵到果條街,跟手入左龍山洞隧道,依條隧道同台南既西子灣隧道有得fight,又係好raw既感覺,而且比西子灣更長更寬,有趣
行左出隧道就繼續搵地方,跟門牌呢就有可疑,唔跟入左去小巷就仲煩,我地唔想搵到天黑所以就跟大路行,最後差唔多5點先到都攪左成個鐘,check in就入房放低野,我地係住地下既房,係正好靚既樓梯口,門口有舊式疏化,依間野有成百年歷史,而且好大,但我地訓地下應該會比人上上落落嘈死,所以想換房起碼冇咁嘈同埋有街景睇下,點知佢話樓上只有大房,唔岩我地,哼
不過間酒店真係幾靚,地下有個好舒服既大廳,旋轉樓梯上去二樓又有一個大廳,對出既露台好舒服,仲有三樓同天台,完全係古老大宅既格局,非常不錯,而且3日房租加埋早餐每人都只係4百幾人仔,不錯
放低野洗過面就出發行下,問左酒店搵左條近既路,原來我地入黎時兜多左好大個圈,雖然都唔算係太跟佢既指示行,但都比第一次入去時快左好多
出到去town,好多鋪但其實在我黎講冇咩特別吸引,跟手行左入去佢地既街市,好細亦冇咩特別,到左搵食時間都其實唔知食咩,因舟車勞動同埋搵酒店行左一段時間既關係,所以其實都好倦,後尾就搵左間個樣四四正正叫隨意小吃店既鋪頭食小菜,意外地間野除平之後原來都好好食,佢d魚丸多汁又幾好味,4個人食加埋飲酒埋單都好似係80幾蚊,都唔錯,丫,我地差唔多食完時就見有公安開左幾架細車黎(鼓浪嶼基本上冇車行,有都只係用電既細車行)佢地一黎就唔理咁多野都唔講就搬係街既野上車,我地同老闆講有公安,佢地即刻搬番晒d木台登入番鋪,好快手,哈,原來比公安收左d野每樣都要?錢,所以佢地收野好快手,睇住公安車一路行一路收野,d人又一路搬野,有趣
後尾太倦既關係,雖然冇雨都好快番酒店,條路雖然有燈但都算幾黑,不過夜晚既街同日頭唔同,有另一個感覺
丫,爭d唔記得,原來鼓浪嶼都好多靚女,唔知係台灣人定係咩人,總之出現既頻率非常高,香港可能幾日先見一個既質數佢局然一晚有最少7-8個,唔知係人流集中定點lu
To Part.02 - 鼓浪嶼

Photo Link <<<<<<<<<<<<<


text:
budget預左around hk$300包埋運費,
不過search左好耐, 呢個budget係買唔到我想要既野
日以繼夜終於搵到條o岩budget又o岩心水
同賣家傾過量身訂造7日可以起貨, 佢話做出黎有90%相似架
訂造呢條同款米白色加小拖尾↓
15/6買計返7日諗住上星期中有得拎, 點知等極都未見賣家發貨
用淘寶旺旺, 旺左佢幾次都冇人理~ 錢又俾晒, 幾驚俾人走單
等到星期六終於見到佢發貨, 好心急想快d收到條裙!
收到時打左個"特", 個packing好ugly....好似一舊野求其拎個麻包袋入住咁
第1個印象已經好差...對件婚紗既期望即刻下降
你地睇下個packing係咪成舊垃圾咁喇↓
返到home第一時間就拆開睇
打開ugly packing麻布袋原來仲有個膠袋既....睇見順眼好多整齊好多, 信心又返晒黎喇, haha
o係呢間shop一共買左1件婚紗, 1條頭紗, 2個防塵袋, 1套假手飾, 每樣野都有透明包裝袋
今次share訂造既婚紗先, 實物靚d架↓
細節分析:
1. 同賣家提供既紫色圖比較, 只係胸口位有d唔同, 由心型胸變左low cut款, 高腰變左中腰
2. 胸口位造得都幾detial, 不過造左米色d閃片唔夠突出
3. 婚紗裡面有pad有扣, 仲有紙口位預留修改鬆緊, 唯一唔好係拉鍊上面冇個銀色安全扣, 又要diy喇
4. 婚紗有3層, 外+中層都係帶"令"身既水晶紗, 內層係厚段布, 上身效果唔透好有質感
上身效果:
同相比較都有8成似, 自己度尺寸俾佢做都算ok, 只係腰帶下面位置有少少鬆, 到時會加工修修佢
另外我好衰咁度高5cm身高再要求加小拖尾, 攪到條裙好長, haha
(p.s. 冇著girdle & 高跟鞋)
價錢 :
一口價230蚊人仔, 加小拖尾加多30蚊人仔, 未計運費260人仔算係幾好
影完澳門應該會帶埋去沙巴, hehe
大家覺得點呢?
會唔會太清冇咩野睇?
如果有時間的話, 考慮緊DIY加d 閃石o係胸口位/ 裙腳位, love bling bling~


text:
王晶先生在電影文化界常被視為二流甚至下流,但我哋唔可以否認,香港人睇佢嘅戲,係會被牽引出喜怒哀樂,呢種能力非一個二流或下流嘅人能夠做到,但佢就有呢種能耐.
王晶作品之所以咁成功,係因為佢嘅電影就係一塊照妖鏡──將香港人最醜陋,最矛盾嘅一面,赤裸裸咁呈現出來.孫柏文都 好似大家一樣,對佢嘅認識,係從電影中佢嘅角色而來,例如老千片中嘅老奸巨滑,或者係追女仔系列中嘅好色之徒,但幾日前,我有機會親睹一面,仲係要做番佢 自己──漢傳媒(491)股東特別大會上,佢以漢傳媒行政總裁嘅身份出席.喺記者發問時間,我好想將心中對於傳媒,對於創意工作嘅問題,問吓呢位前輩.
因 為早前我去立法會,出席3億元電影基金嘅諮詢會,提出目前創意工業面對科技洪流,一個工業如果需要資助先可以生存,不等於呢個工業嘅products根本 冇人要咩?與此同時,政府卻話,要揼水拯救,等同鼓勵後生仔入錯行,到時基金彈盡,呢班入錯行嘅後生仔更加死路一條.當日我喺立法會見到十一個電影人,但 無論佢哋嘅聲線及語氣幾咁積極肯定,但最終都係話,「最重要係政府立法打BT.」所以,我想知王晶呢位喺商業上咁成功嘅前輩,點睇個創意工業,於是就問 佢.
為股東 乜都試
王晶話:我會繼續拍劇拍電影.不過,我覺得拍電影已經冇得做,咁啲劇集同電影會唔會有product placement?王晶:有諗過,為咗股東利益,乜都要試.對於佢嘅積極,開明態度,我都有幾分感動.呢個時候,王晶又補充:我哋主攻大陸市場;大陸市 場龐大,我哋唔可以一條橋食到尾.一個香港藝人無論喺呢度有幾紅,過咗長江以北可能已經唔出名;去到黃河以北,啲人仲以為
唔再用video形式
講到呢度,我忍唔住問佢有冇作品通唔過審查.佢話:未試過,不過為咗股東利益,如果覺得過唔到,會喺度橋嗰陣時決定唔做.
而事實上,王晶過去嘅作品,已經證明佢好夠膽在審查制度下,挑戰香港人嘅價值觀.只不過,喺大陸嘅審查機制下,最可惜嘅就係佢為人民做照妖鏡嘅角色已淡化,嗰種以自嘲去紓緩社會壓力嘅效果降低,祖國人民嗰碗心靈雞湯搞到淡而無味.
我問佢嘅最後一個問題係:在商言商,漢傳媒面對BT及Youtube呢啲科技嘅挑戰,佢會點做?王晶作為資深電影人,當然一開始就講咗個電影從業員嘅「指定答案」:希望政府立法打BT.不過,佢嘅聲線就令我覺得標準答案之下嘅實質層面係──咁易就好!
跟住,佢提出較積極嘅做法:其實,我哋已經唔將劇集或電影以video形式賣畀消費者.如果有個人咁神心,集集睇集集錄,然後製成BT上載同人分享嘅,咁佢咪叻仔囉!
嘩! 一聽到,就已經覺得佢勁!呢個係我第一次聽到一個電影人採取咁積極嘅態度,為咗科技洪流帶來嘅挑戰而去變陣.雖然我知道,呢個唔係百分百完美嘅計劃,但絕 對算好嘅起步點,好嘅開始.佢加入漢傳媒只不過幾個月,所以仲未見特別嘅成績,但作為一個久唔久會扮《精裝追女仔》入面被收縮水揦到四肢抽搐嘅馮淬帆咁猛 叫身邊女性「姐姐,姐姐」嘅麻甩仔,我絕對期待王晶先生嘅佳作.


text:
咁佢哋個朵咁勁,裡邊啲人就算唔係三頭六臂,都應係非常有傳奇色彩.多唔使講,就講佢哋前話事人魯賓(Robert Rubin),咁佢除咗喺高盛返工外,仲有回饋社會,做過九十年代克林頓政府嘅財長.
今日講佢嘅原因,係因為魯賓疑似爆性醜聞.話說有個叫Iris Mack(下稱麥小姐)嘅女子,佢曾經喺金融海嘯前,喺最大倒閉公司Enron做過嘢,後來轉會過去哈佛大學信託基金做資產管理.
點知因為喺02年警告,話基金嘅衍生工具投資非常危險,而被魯賓嘅財長接任人,之後02年做咗哈佛校長嘅薩默斯(Larry Summers)炒咗.最後當然麥小姐冇錯,因為哈佛後來喺金融海嘯中,因衍生工具投資輸鑊甘.
麥小姐讀書時已來頭不小,佢係哈佛第二位黑人女性,成為應用數學科嘅博士畢業生.咁原來佢喺香港時間上個禮拜五,喺左翼新聞網站Huffington Post自爆,話有次魯賓約佢喺邁阿密食飯,嗰次只係佢哋第二次見面,第一次見面時,麥小姐佢仲要係素顏.
不過,食完飯之後,行返酒店時,魯賓就問麥小姐想唔想上房cuddle「搞搞震」.麥小姐話,因佢一路以來都係條數學書蟲,對異性提出嘅建議,都係反應比較遲鈍,就算用盡佢哈佛訓練嘅博士級腦袋,都唔知究竟「搞搞震」即係點解.
不過,都未諗完,麥小姐就話魯賓隻手已似八爪魚般周圍「走」.麥小姐仲喺篇自爆文章中,好用心機咁仔細地形容佢哋嘅接吻過程.
可能麥小姐係應用數學科博士,佢哋嘅接吻最好用compound interest來形容,即正式翻譯係「複式利息」,而通俗啲嘅就係「利疊利」.
講到呢度,大家一定喺度估麥小姐幾歲?可以第一次素顏見面,都令財長神魂顛倒.其實,呢度就係點解孫柏文今日要同大家分享呢個故事.故事教訓所在,就係要做到高盛高層,兼任財長,口味唔可以同市井之徒一樣.
想搞搞震嘅,都要搵個學歷高,有膽頂撞上司,同埋唔係後生女.冇錯!麥小姐其實係個熟女,今年已經52歲.不過點都好,呢個周末,魯賓都應該係瞓廳囉.


text:
尖東御苑 - 知道佢地個場可以落維景,但得大廳望到,另佢地有個細廳好似叫半島廳,諗住打去問下min chg,點知佢地話我個期已經full左,得番個大廳 > <
映月樓 - 知道佢地4/F有個廳十幾圍可以包廳,而且仲有維港景
佐敦彩福皇宴 - 佢地當時話個場會新裝修,裝成城堡個樣,有d興趣
煌府188店 - 上回講到我hold左的酒樓就係呢間,本來我問既係紅磡煌府鑽石廳,可惜已經full左,所以佢地介紹我去呢間~
最後我同bf只係去左煌府188店同皇潮匯睇場,第一站去皇潮匯,當時大約4點,點知入到門口,發現冇人,係門口等左一陣都冇人出來,見到有d待應經過見到我地都無人理,最後我同bf行入去,見到大廳有人set緊野,見有人經過就主動問佢地可唔可以睇場,之後個男人問我地大約擺幾多圍, 然後就帶我地去細廳睇,佢打開門,入面燈都無開,佢要走去開燈,入面都set晒枱,放左十多張枱,bf睇完都覺得ok冇乜野,但待應好似唔想招呼我地咁,又無帶我地睇下新娘房,周圍睇下.問埋佢價錢,佢只係比左份野我睇,之後我地就走lu~
第二站去煌府188店,入到去見到set晒枱,個場好光猛,d水晶燈幾靚,仲有我至愛的紫色decoration,有個經理見到我地,即係上前來招呼,我地話想來睇場,咁個男經理就即刻遞上卡片問我地幾多圍,我地話大約13圍,佢就話呢個龐啱我地啦,當時個廳又咁啱set左13張枱,佢就同我地講到時d枱都係咁放,因為佢地中間有條柱,佢地話就算我地多圍,佢地都可以盡量set到d枱唔會比條柱遮住.由於當時細場新人未到,男經理帶埋我地去睇間新娘房,仲比我地睇埋個大電視,佢按個掣,個backdrop就拉開,原來個電視係入面,好似好勁咁~ 然後佢仲帶我地睇埋個大場,當時大場已經有人,佢都介紹下個大場比我地睇,真係幾好service.
之後我bf話返去再考慮下,所以個日冇落到訂~
本來叫bf去埋彩福睇場,點知佢話係佐敦,唔係咁鍾意個location,所以又比佢ban左~ 而映月樓最後都無去睇場,原因係我上網睇人comment話樓底矮加上無台,個backdrop又好似好窄咁,所以都係放棄~


text:
2014年1月23日 星期四
翠茵小字宙國際幼兒/稚園 PN Interview
上星期六同龍BB 去左屋企附近間翠茵小字宙國際幼兒/稚園 PN Interview, 今次係龍BB 第三次PN Interview! 第一間(比華利國際幼稚園)吾收細B 無晒聲氣, 我有個FD個大囡讀緊K1都吾肯收佢個細囡(細B)! 第二間(東華三院獅子會幼稚園) Waiting list! 今次第三間收左龍BB 讀PN!
其實翠茵小字宙係我最想入既心水, 而家已經成功入到, 所以之後有其他學校既Interview 都念住吾去了! 最想入依間學校係因為一例佢又近屋企, 二例間學校口睥都幾好, 三例家姐個大囡N咁多年前讀過, 所以又印象分加左!
依間學校有分主流同國際班, 我就報左國際班有外藉老師上堂同會教普通話, 講真PN 我真係吾會期望龍BB 讀到D咩, 不過最起碼佢可以接觸多D有少少認識都會有用!
1Y2M18D (2014.1.18)
當日Interview 時間係10:00am, 我地9:45am 去到先登記, 之後重有時間比龍BB 係學校入面周圍活動Warm up 下, 當時已經有好多小朋友玩緊, 而龍BB 第一時間就走去佢好鍾意既SIR滑梯到玩, 玩到幾乎連叫佢名都吾肯走!
之後幾個小朋友分成兩間房, 房入面有4位外藉老師各自一張枱, 枱上面有幾樣玩具, 龍BB 一坐底老師就問龍BB 叫咩名, 當然龍BB 係吾識答繼續玩佢手上玩具, 之後我就逐一答老師, 跟住佢又問平日邊個湊? 識自己食野未? 平時同龍BB去邊度多? 老師一路問就一路撩龍BB 玩, 又叫佢彈琴比老師聽, 點之龍BB 真係自己彈琴再拍手, 氹都個老師勁開心又讚龍BB Good Job, 之後就叫晒幾個小朋友行去中間圍圈唱歌仔!
到去另一個房又係有幾個老師各自一張枱, 今次老師就用中文問問題(又係個d問題), 老師叫龍BB 入形狀全部入晒, 又用玲玲測試下龍BB 有無反應, 全部做到但可惜龍BB 已經開始坐吾定要走人, 最後老師比返張評分表叫我拎出去登記交留位費, 我見兩位老師評分都好好, 不過我覺得其實個個小朋友都一樣咁評分heee
13 則留言:
- 回覆
係呀, 重要依間係最想入, 所以真係安心晒!刪除
我有影低南瓜仔評分添回覆刪除
有得睇評分又有得即場交留位費, 安排幾好喎!回覆刪除
最緊要係你地心水又有OFFER, 龍BB 叻叻~
係心水,更加要恭喜!回覆刪除
龍BB真係好叻又乖^o^
好叻呀..龍BB!!媽媽又安心哂~ 恭喜恭喜回覆刪除
有offer...媽媽就唔洗擔心了, 恭喜恭喜~回覆刪除
寶琳 或 坑口果間??回覆刪除
龍BB又識彈琴又識拍手, 真係好叻仔回覆刪除
黎緊我都要幫瞕瞕報托兒所(也類似你們N班), 不過唔駛interview, 係抽簽, 睇下運氣如何啦
好野, 有offer就唔洗擔心了~~~~回覆刪除
有心水offer就可以唔想再煩,正!!回覆刪除
龍bb叻叻,入到心水學校仲要近真係無敵呀,咁唔洗大人同細路再咁辛苦去interview啦^^回覆刪除
犀利呀,有 offer 就唔洗再擔心啦,真好呀 ^^回覆刪除


text:
冇啦啦開大餐XD
話說約左某日去海洋公園玩,時間又太早,於是Join左朋友黎個High Tea:)
登登!頭盤先上!
生蠔,蟶子,鮑魚,帶子,仲有大蝦,睇到都流口水呀!!!
咁既陣容都係$500有找,不得了!
你睇隻生蠔大過我隻手,我食左濃味個款,淡淡海水味加少少鐵味,最正係夠鮮味,好Juicy!
蟶子好爽口,脆身有咬口.
鮑魚醃過架,幾特別,而且好有味道同咬口.
大蝦唔痴殻,啖噍肉!
帶子配埋個蜜糖麵豉汁太好味啦,忍唔住要Encore:)
個汁點形容呢?有少少花生醬既香味,但又有少少咸味,少少甜,加埋帶子鮮甜肉嫩,我食左超多!
再黎係西班牙48個月橡樹果級別黑毛豬風乾腿,淨係個名都夠哂勁啦XD
唔似一般HAMS得個咸味,好有果香,味道慢慢滲出黎,超正!
菠蘿我就冇配啦.
海鮮黑毛豬肉骨茶,好特別啊!
肉骨茶本身都幾好飲,加埋海鮮中和左陣苦澀味,多左份鮮甜味,必試!
對比之下個黑松露磨菇湯就冇乜特色啦,不過濃郁既黑松露味搭救,菇味同黑松露味都飲得到,互相輝映.
食西餐食到有BB鴿都係第一次XD
外層香脆,肉嫩又Juicy.
松露煮日本年糕係呢到既必食推介,梗係點黎試下啦,好香好Creamy,但年糕好少,一人兩舊冇左,有少少唔多夠喉.
最後以美國熱脆薄餅卷配雪糕作結.
外層好香口又唔霖,入面包既好似係香蕉?
但食落似係吉士,總之好味XD
呢餐High Tea夠哂High啦掛?
呢間餐廳既食物都好有特色,加埋fusion元素,好多野估你唔到,創意+新鮮感都有齊.
最正係價位好親民,一般西餐價錢就食到酒店級既創意同味道.
抵! 值得一試.


text:
呢個暑假艾菲忙住湊BB豆豬,唔係好帶到燒腩仔出去玩,好彩仲有超錫燒腩仔嘅爺爺,喺燒腩仔放暑假前一星期,提出暑假帶燒腩仔去玩嘅建議,然後佢哋兩爺孫每隔一至兩星期就出去玩半日,爺爺有得享受湊孫樂,燒腩仔有得出去放電,艾菲就輕輕鬆鬆同BB豆豬單對單,真係一舉三得嘅安排﹗
第一次出去玩,其實艾菲都有少少唔放心,皆因燒腩仔平日擺明蝦爺爺,驚爺爺鎮壓唔住佢,不過返到來都無穿無爛,而且爺爺會間中whatsapp返D相返來,等我哋知道燒腩仔搞緊咩(呢個超讚),艾菲即時放心好多.
明明約去玩時燒腩仔只係話去樓下新開嘅公園,點知爺爺就帶咗佢去遊車河,過海兼去埋香港公園,sir滑梯玩沙睇魚睇雀之餘,仲呃爺爺請佢食甜筒(當時佢有D咳未清要戒食凍嘢,但佢忍到爺爺買咗先咳>.<),真係爽到呢...
第二次出去,爺爺本來想帶佢去第二到玩,點知燒腩仔好堅持要去返香港公園,超鍚佢嘅爺爺又點會say no,於是爺爺除咗帶佢去公園,仲有帶佢去埋上次無去到嘅茶具文物館,事後聽燒腩仔講返爺爺應該有同佢講解吓(good﹗),之後好似係帶咗佢去中環坐叮叮去堅尼地城再轉巴士返屋企,氹得燒腩仔呢個車迷不知幾開心.
第三次出去,米高事前同燒腩仔講明唔好再去香港公園(因為佢知個仔百去不厭,但大人就肯定去到悶),於是爺爺就帶咗佢去九龍公園玩,呢到我哋帶過燒腩仔去兩次,但兩次都只係去遊樂場同麥當勞,今次爺爺終於帶埋佢去睇雀.
之後仲帶咗佢去The One睇小丸子(唔係爺爺帶佢去艾菲都唔知有小丸子),同中港城影海豚,呢D都係我哋平日好少會帶燒腩仔去嘅地方來﹗
第四次出去,遇著落雨天,爺爺本身想帶佢去科學館,點知遇著一班強國小朋友鴨仔團,爺爺見勢色唔對走為上著,轉戰星光大道,去咗睇麥兜(唔知點解佢會識)同李小龍.
返到屋企,燒腩仔仲同艾菲講佢同咗劉德華影相,艾菲當時心諗你點會識劉德華呀,好自然就問佢劉德華靚唔靚仔,然後講咗一大輪先發現佢只係同劉華個掌印影相,後尾就喺爺爺facebook見到呢張相,仲寫住「倆爺孫打印!」,sweet到呢...
之後佢哋仲去咗1881睇呢部古董消防車添,艾菲初時唔知邊到來,猛問燒腩仔都只得「咪喺地鐵站附近嗰到囉」(即係邊到?)嘅答案,後尾見埋雪糕張相先估到.
眼見燒腩仔有得跟住爺爺四圍去玩咁開心,艾菲真係好感恩燒腩仔有個咁錫佢嘅爺爺,亦希望呢個小朋友大個之後會記得呢段回憶(所以要特登blog起佢),識得孝順返爺爺轉頭啦﹗


text:
來到暑假嘅第二日,亦即係最後一日,經過之前一日遊大澳熱到溶嘅體驗後,我哋呢日都唔敢去得太盡,畢竟第二日就要開學,玩到燒腩仔散咗病咗就大件事,所以決定輕鬆少少去海防博物館(實情都唔太輕鬆>.<).
我哋坐地鐵出發,喺筲簧灣站行過去,大概十五分鐘左右就到,未入場買飛,已經見到門口擺咗枝大炮同幾部軍車,即刻帶車迷燒腩仔過去研究吓.
買完飛就坐電梯上咗八樓,其實艾菲想當年仲係學生時來過一次,知道呢到有分室內同室外展館,室內展覽廳就係有帳蓬嘅位置,其餘室外嘅展品就佈滿成個山頭.
一出電梯就見到大大個酷熱天氣警告牌,不過艾菲係有備而來嘅,芭蕉扇同遮當然係必備,前一日仲喺東薈城買咗頂新漁夫帽畀燒腩仔.
上到去啱啱好係中午食飯時間,本身有諗過喺東大街食埋魚蛋粉先去,但知道博物館有社企餐廳,而openrice食評都唔差,就決定幫襯社企,餐廳地方唔係好大,不過環境幾舒服,唔知係唔係位置偏僻,居然一個人都無畀我哋包場食飯.
畀燒腩仔揀食咩,佢話食包我哋就叫咗呢個厚多士畀佢,點知佢食完D菠蘿就唔願食,搞咗好耐先食到半塊,但實情係味道唔差㗎,至於米高同艾菲就分別叫咗個炒烏冬同出前一丁常餐,質素都OK.
食飽就開始參觀,正午時份就梗係留喺室內展覽廳涼陣冷氣先啦﹗
米高好認真咁睇展品,燒腩仔都好認真咁研究呢個電話㗎,kakaka...
博物館嘅所在地其實係想當年嘅軍事重地,室內展覽廳正正係當日嘅鯉魚門堡壘,所以場內嘅展廳同通道,都好有歷史嘅味道.
行完第一層嘅展廳,就上咗樓上玩,睇咗個關於海防武器嘅片,燒腩仔似明非明咁,唔知入咗幾多落腦.
除咗影相同睇片,仲可以畫吓畫同睇一D關於戰爭嘅圖書,艾菲亦剩機灌輸咗D反戰思想畀燒腩仔.
之後就開始行古跡徑睇室外嘅展品,主要都係一D大炮,左邊係比較新式嘅隱沒大炮,右邊就係古時要靠滑輪移動嘅大炮,而車迷燒腩仔就只著眼於幾個滑輪,企定定研究咗陣就問艾菲「係唔係可以郁」,到我哋答係就話「我想推佢」,聽到企隔離位保安姨姨都忍唔住笑.
睇完大炮,亦可以行落一D溝堡到參觀,有分三個唔同方向,不過入面其實係大同小異.
睇完山上面嘅展品,我哋就沿路行落山腰,雖則話係行山,實情只係行石屎路,又闊又好行,對於無行開山嘅我哋來講都好OK.
落到山腰就見到呢D軍營殘蹟.
望過對面海會見到鯉魚門,平時喺鯉魚門望過來就望得多,今次調轉由呢邊望返過去,最大發現係乜當年影婚紗相時行咗咁遠㗎?(由圖中間嘅大廈群,一直行到去右邊最盡嘅石礦場)
本來沿住山路落去就走得,但艾菲行行吓見到有條樓梯落海邊,對正避風塘好似幾靚咁,就拉咗米高同燒腩仔行落去,原來下面有個魚雷發射站,同放咗添馬艦嘅錨喺到.
上返樓梯行落山腳我哋就離開博物館,臨走前影返張到此一遊相先﹗
難得過海,梗係唔會去完博物館就走, 我哋沿路行返出去筲簧灣電車總站,坐燒腩仔好鐘意嘅叮叮.
有得望風景望車,燒腩仔不知幾enjoy,邊個話叮叮無保留價值㗎???
其實行完博物館,燒腩仔D電力都用得七七八八,仲誇張到拎住粒珍寶珠同我哋講無力食,不過我哋落車後其實仲要沿西灣河海濱公園行一段路先到下一站,艾菲唯有呃呃氹氹咁叫佢跟D哥哥姐姐跑同行花叢邊當行平衡木.
行咗成廿分鐘,終於來到下一站葛量洪號滅火輪,一心影完呢張相就入去參觀,點知...行到埋去入口先發現...是...日...休...館...O...原來逢星期二休館,只怪艾菲無查清楚就來...
咁辛苦行到過來先話無得入去睇,燒腩仔當然即時發難扭計啦,但嘈完一輪過天橋去到鰂魚涌公園,見有得玩就好快無事啦,呼...


text:
08 June 2011
貝澳宿營
一係唔去,一去就一個禮拜內去兩次宿營,哈
由東涌買晒野等完人後入到去貝澳已經5點,涼左陣冷氣玩左陣後就出左去沙灘,佢地就係度打沙灘波而我呢因腳未好,所以就隨便睇下野玩下狗咁,之後番屋無耐就開始燒野食,係馬路邊既巴士站附近燒野食真係未試過,哈
天氣已經冇咁熱但近個爐真係唔多頂得順,所以都食剩幾多野,其他如果10個人只要預7-8個而天氣熱就6個已經夠,因為真係唔食得多,飲下啤酒好過啦真係
燒到咁上下就見有閃電,而且又見好多孔明燈,d人其實知唔知好危險會燒左個山既呢?
之後入番屋就有d人沖涼有d人玩下其他小遊戲,途中唔知邊個話講鬼故,又開我果瓣,講左幾個後就因ken sir飲大左係咁嘈住晒,所以就算了,冇佢咁好氣
後尾沖完涼後本身想係廳訓但因佢地d煙太頂攪到我喉嚨好辛苦,所以就入左房訓,卒之攪到佢地三個迫埋一張單人床訓,太誇張了,哈哈
第2朝8點零起左身,諗住早走點知就等極都未有,所以就一齊食早餐先走,原來梅窩到具澳只係2-3個字,等我以為要半個鐘,怪不知等咁耐啦,原來走鬼左

Photo Link <<<<<<<<<
No comments:
Subscribe to: Post Comments (Atom)


text:
尋晚喺屋企睇TVB 東張西望,其中一節介紹有個伯伯90歲,駝哂背都仲喺度日日推住雪榚車做小販;初初以為係啲慘嘅老人家,但睇原來本身佢有仔女肯俾錢佢,但係佢自己堅持去學校門口擺檔,目的係為堅持自己幾十年來嘅事業,亦都為服務學校嘅學生們啊!呢份堅持試問又有幾多人學到?我諗大部份人同我想法都一樣,盡快搵夠錢退休吧?
可能自己都要從新思考一下,究竟係伯伯做得岩,定係自己嘅諗法岩?
諗起我地以前學校隔離有間欣欣士多,個老闆都係為我地而生,最近都得知佢都要結業了.
香港嘅舊區越來越少,唔好話小販,士多,新嘅樓通常都係屋苑,地鋪嘅數目已經越來越少了,旺區嘅地鋪則變哂錶行,金行,所有老店亦都被迫遷.雖然我並唔係一個懷舊喜歡保育嘅人,但係全條街都係金鋪,想點?由一個所謂中西新舊文化匯合嘅城市,變為周街周圍商場都係一式一樣大牌子商店嘅城市了.無他,小商戶敵得過加租咩?敵得過加地產霸權?
嘅然無辦法令租金回落,倒不如從新發小販牌啦!只要政府做好規劃,從新發小販牌俾有創意,有心賣小商品嘅人,咁唔洗捱貴租,市民亦都可以不必迫住逛百老X,周XX,東X錶行等等.有朝一天,希望可以好似喺NEWYORK咁,經過會見到有架熱狗車,買隻熱騰騰嘅熱狗食!


text:
好多人都覺得,識踩單車係一世,一定唔會唔記得嘅.但其實只需晌部單車上改少少嘢,就可以令你由識踩變唔識踩!係咪咁神奇呀?
這位美國 Youtuber Destin 早前就接受了一位工程師的挑戰,嘗試去踩一部無可能第一下就踩得到的單車.這部單車其實同普通單車設計一樣,只係加咗一件小玩意,就係將前把的轉向調轉:即係話你將前把擰左的時候,單車會向右轉,反之亦然.大家都會覺得,咁簡單,應該唔會好難踩嘅!
就係呢部單車喇!睇落無特別架係咪呢!
但佢嘅 Headset 加左一組齒輪,令你轉左時車輪轉右,即係轉向變晒做相反.單單呢一個變化,就足夠令你由識踩單車變成唔識踩單車喇!
再仔細睇睇呢組 「玩嘢」 的齒輪
當時 Destin 都係一樣,覺得小事一件,對於一個 6 歲已經識踩單車嘅佢來講,根本就唔覺得呢個特別 Headset 係問題!但有趣的事情出現喇......Destin 無論如何,都唔識踩呢部轉向反轉咗嘅單車!
對於 6 歲已經識 「飛車」 嘅 Destin 嚟講,踩呢部反方向單車,佢諗係一件易事嚟!誰不知佢點踩都踩唔到......
好喇!為咗挑戰自己,佢每日抽 5 分鐘練習踩呢部 「反方向的單車」,練咗 8 個月,終於可以踩到一段路而無跌車.而 Destin 亦都去到世界各大專院校找尋挑戰者,去馴服呢部單車!更開出如果第一次踩呢部單車踩到 10 尺而不跌車,就即場攞走 USD $200!結果.....當然無人攞到啦!
經過 8 個月嘅訓練,Destin 終於可以將呢部單車踩得有板有眼!但佢究竟跌咗幾多次車先學得識?我諗你要問返佢......
Destin 亦四出走訪不同院校尋找隱世高人,可以第一下上車就踩得到呢部單車,但可惜佢最後都係搵唔到
好喇,當 Destin 以為識玩呢部反常單車之後,正常單車都可以控制自如啦!點知佢再接觸返普通單車時,竟然變咗唔識踩單車!Destin 最後要花上接近 20 分鐘,先突然掌握得返點樣去踩呢部普通單車!呢個世界原來真係可以由識踩單車變唔識踩單車架!好神奇呀!好得意呀!點解嘅?
練咗 8 個月 「反方向的單車」,Destin 想再踩返普通單車,但已經唔識踩!身邊仲有唔少人幫佢打氣,鼓勵佢快啲學識踩單車添!
最後,Destin 用咗 20 分鐘,先可以成功開竅,識得踩返普通單車!幫佢打氣嘅旁人呆晒,問 Destin 係咪做戲架,扮唔識踩單車博同情呀!當然,Destin 心知道,佢哋點解咁驚訝,係因為無人會估得到,原來踩單車係可以由識踩變到唔識踩,之後再突然識得踩架!
Destin 就以這個故事,去說明一些大家都可能忽略咗嘅道理:
1. 你擁有知識,但不等於你明白箇中道理:
你或者知道點樣去控制單車,但你卻不會明白為何你可以咁做.正如當挑戰者一路去想辦法,例如交叉手踩單車等等,去嘗試以知識控制單車,但始終因為身體未明白點樣去控制它,不聽使,所以都係踩唔到部單車.甚至係,你的大腦已經對踩單車呢樣行為有了 「偏見 ( Bias )」,你想去改但其實你好難改得到架.
Destin 都遇過有好多挑戰者佢知道應該點樣去控制部車,亦都用好多旁門左道辦法去嘗試踩郁佢,但係身體都係唔可以明白,做出相應動作,一樣踩唔到.所以,Destin 就知道,對一件事情你有知識,但不等於你明白事件中的意義
其實生活上,好多事情你都覺得識得,知道點樣去做,但做起上嚟就未必做到,原因係你根本未明白點樣去做好呢件事.亦因為咁,Destin 都勸勉一句,了解一件事情,必須小心處理,因為人每每望一件事情時,總會有自己的 「偏見」,覺得自己識但原來唔明白當中道理,就會令到事情做得唔好喇.
2. 踩單車係一套全身配合的動作,環環相扣
主角透過今次體驗,理解到原來踩單車係身體嘅一套動作,身體每個部份都有份去作適當調節,令你踩得到部單車.只要其中一個部份受到影響,好似將左右轉向調轉時,就會打亂晒整個動作,從而你就唔可以成功咁踩單車.
所以呢,單車適唔適合你踩其實好重要!點樣揀一部適合自己的單車?睇下 Bike Fitting 咪知囉!
3. 最好的學習年齡,係小朋友時期
Destin 亦有幫自己的小朋友做實驗:佢嘅小朋友 6 歲,亦已經有 3 年踩單車經驗.Destin 就嘗試叫佢嘅仔仔學踩 「反方向的單車」,最後,小朋友只係用咗 3 個星期,就學識咗大人要 8 個月先學得識嘅控制技巧,而且好容易就可以同普通單車互換嚟踩,而唔需要再諗過點樣踩先得!這個例子就足以証明,學一些技巧性嘅嘢,其實在細路哥時期學係最好架!所以家長們,想你的下一代學識點踩單車,最好就愈細個教就愈好,因為愈細個愈易教!
Destin 嘅仔仔 6 歲,唔使用 8 個月,只需要 3 個星期就可以舞得掂 「反方向的單車」!証明小朋友學技能方面,其實會快過大人.所以家長們,快啲教你個小朋友踩單車啦!
最後,當然要睇睇 Destin 的片啦:
你睇完之後都想試下呢部單車?小編奉勸一句:小心啦!因為小編淨係諗下點踩到,都諗到頭爆......
相關資料:Smarter Every Day
誠意邀請各位以文字,相片甚至影片,跟大家分享有關單車的事!
題材不限,隨便發揮,內容如路線靚相,經驗之談,遊記趣聞,買車改車等亦可.
內容版權歸作者所有,亦歡迎留下大名 / 筆名,以供萬民歌頌.XDD
投稿方法:請把以下檔案電郵至 submit@15km.hk:
- 內文 (Word / 純文字)
- 圖片 (JPG, 600px 或以上更好)
- 影片 (eg: Youtube link)
- 閣下姓名及聯絡方法
註:15km.hk 保留最終刊登,修改權利;投稿文章皆為作者本人立場.


text:
我唔係桃嘅Fans, 以前好怕食桃, 因為兒時有的陰影, 都唔記得有人話我知定係真實睇過, 將個桃擲向牆, 個桃爛咗, 但唔使幾分鐘就會有好多蟲. 呢個景象印咗落個腦好耐, 近呢幾年先變得模糊.
未去日本四國旅行之前, 都唔知日本有咁多地方出產水蜜桃. 今次去旅行, 其中一個節目去摘桃, 雖然唔係咩野特別, 但自己從樹上摘下來, 都幾開心架. 跟著食白桃放題, 差不多每一個都又甜又多, 已經一的都唔怕桃啦.
仲唔止, 見到有呢兩款果凍, 買咗的送比同事, 又帶去媽媽食. 媽媽現在好似小朋友, 我成日買的小食去氹佢. 咁去日本就買的大福果凍比佢試吓啦.
去完旅行返嚟, 先留意到就見好多水蜜核, 街市超市都好多. 中國出產嘅就平的(可能運費平的吧) 日本, 美國或其他國家進口的, 大概都要 around HK$40 一個.
今天晚上食完飯, 型爸話要去一田買火腿芝士, 去到又見到好多日本進口的水蜜桃, 價錢同我地由日本帶回來都差唔多. 真係唔需要拎得咁辛苦. 不過好多時買野, 都係幫吓導遊手, 等佢贊的外快啦.
不單止有桃, 連桃類製品都有好多.
其實我好鐘意食果凍架, 喜歡那涼快的感覺. 諗諗吓, 呢個價錢, 有成個桃响入面咪好抵. 雖然個桃比新鮮嗰的細的, 但呢個可以放入雪櫃, 幾時食都得, 另類選擇呀!


text:
食完晚飯, 我地打算去shopping下.. 但點知.. 日本d 百貨公司實在太早收啦.. 好多都由8:00開始關門, 所以食完飯都差唔多全關了
由西口行去東口其間我地經過呢條行. 全條街都係串燒店. 雖然已經好飽. 但佢d 香味真的令我想入去試試呢, 但可惜呢到係全日文menu.. 唔知我講野佢地明唔明呢, 下次再到日本, 點都要去呢d 小店都食下
日本人真係好鐘意打機,仲要係開到好夜, 唔知佢地係唔係壓力太大定係大早番屋企會比老婆話呢
西新宿真係最旺最多人的地方, 五光十色, 大小店鋪, 真係行一日都行唔完
圖下的alook係專賣眼鐘的商場.. 係唔係真係有咁多人帶眼鏡丫
伊勢丹外形真係好靚, 但可惜已關門, 唔可以入去shopping
0101可算話响新宿最大的百貨公司, 有幾座分男,女,young line 等
雖然仲未關門, 但仲有10分鐘就關門, 所以都無入到去
歌舞伎町一番街真係好旺丫, 仲要係越夜越旺丫
呢間天下一品拉麵好出名架, 但我就唔多喜愛拉麵
松屋响日本有好多分店, 主要食牛肉飯, 食的野等同香港的吉野家
回程途中, 我地經過KFC, 我地其實好飽好飽, 但係都想試下. 本來想食炸雞同葡撻, 但葡撻已經賣曬了.. 所以只有炸雞. 炸雞比香港好味, 好多汁, 好好味
回酒店途中, 我地見到有火警多生, 係我响東京唯一一次見到消防車


text:
2012年7月20日
幸福的男孩, 將有機會暢遊美國迪士尼!
今日係我人生中一個好重要嘅日子,因為今日係首屆香港中學文憑試嘅放榜日啊!面對呢個完全陌生,一啲以往參考資料都冇嘅公開試,之前都真係下過一番苦工.好彩,今日放榜,我嘅成績都算唔錯,只係中文有點兒失手... 不過都有好大機會入到大學嘅.但可能就未必入到我本身想讀嘅建築啦,唯有改變策略,改選工程啦!我真係好想成為一位 迪士尼幻想工程師,參與眾多樂園奇妙體驗嘅製作過程!
除咗入到大學呢個好消息之外,今日仲有一個連帶嘅好消息降臨!其實我真係一個好幸福嘅男仔,生活響一個愉快嘅家庭入面,爸爸媽媽都對我好好.考今次公開試之前,爸爸同我講,假如我成功取得本地資助學位的話,佢就會送一份禮物俾我.而呢份禮物,真係非一般咁奇妙!因為佢將會帶我去美國迪士尼玩啊!!真係好開心!!雖然暫時未知幾時去,但美國有兩個 迪士尼渡假區,都要諗定去邊個嘅...
位於加洲嘅 迪士尼樂園渡假區 Disneyland Resort,入面有全世界嘅第一個迪士尼樂園.基本上,呢個 迪士尼樂園 Disneyland Park 同 東京迪士尼樂園 嘅佈局好相似,但都有一個獨有嘅主題園區,以及一啲獨有嘅遊樂設施同埋場景,所以都想去睇下.
渡假區入面另一個主題公園,就係剛剛更新完嘅 迪士尼加洲冒險樂園 Disney California Adventure.入面有幾個好特別嘅園區,我都幾有興趣,特別係新開幕嘅 反斗車王天地 Carsland.
至於第二個位於美國嘅迪士尼渡假區,就係 華特迪士尼世界 Walt Disney World.呢個渡假區大好多,一共有四個主題公園,不過就位於更遠嘅佛羅里達州.當然就唔會少得迪士尼樂園啦,呢到嘅迪士尼樂園被命名為 神奇王國 Magic Kingdom.入面嘅 幻想世界 Fantasyland,正進行大型粉飾工程,今年年尾就會完成,好似都幾靚喎!
第二個樂園叫做 Epcot 未來世界,意思係「實驗性未來模範社區」咁解.( 譯得唔好請見諒!)入面有啲關於未來嘅展館同遊樂設施,同時亦有不同國家嘅展館,融合咗不同文化.
另一個響渡假區入面嘅樂園就叫做 迪士尼好萊塢影城 Disney's Hollywood Studios.叫得做影城,就即係一個以電影做主題嘅樂園啦,呢到有好大頂我最鍾意嘅 米奇魔法帽!
最後一個主題公園就叫做 迪士尼動物王國 Disney's Animal Kingdom.上面講嘅 Epcot 就好似係一個加大版嘅 明日世界,而呢個就可以話係一個加大版嘅 探險世界.入面嘅佈置以及遊樂設施都係同動物有關嘅,而呢棵 生命之樹 TheTreeOfLife 係入面嘅地標.
兩個 迪士尼渡假區 真係各有各好!搞到我有啲難抉擇... 真係要用多啲時間諗諗...
於 21:02
標籤: 加洲迪士尼之旅2015, 隨想隨寫
訂閱: 張貼留言 (Atom)


text:
睇黎由今晚開始 以後每一晚我都只會一個人自己過 因為終於同女朋友分左手
講番少少背景先 我同女朋友中一下學期就一齊左 感情一路都好好 拍到會考完 因為我成績太差
佢廿幾分 我出於自卑 成日借D依搵藉口同我女朋友分手 即使我知道佢係唔介意我廢
但我接受唔到喱個事實 終於有次佢生日 我同佢去KFC食晚飯 老母比左$50我 叫我慳D洗
我仲大大聲話一定會有錢剩番去 唔會用哂 本來諗住請埋女朋友食 帶埋優惠券都係$46左右
點知我比錢去佢買果陣 佢叫左個餐 再加雞皇飯 話怕唔飽 結果用哂我果$50
我嬲到震 拎左個外賣盒打包走D野食就頭也不回咁番左屋企 大家冇聯絡下就分左手..
直到佢考完DSE 有次我地係街到撞到 問番近況 傾傾下發現佢仲未有男朋友
結果我地又一齊番
放榜之後佢仲入左UST讀神科
我又開始有D介意 所以果排我地1個月先可能出1次街 我見佢又冇乜怨言 以為佢慣左
但上星期我無意中睇到佢FB MESSAGE 原來佢係大學期間 一直有條友比錢佢洗
我去質問佢 佢唔肯認...
我一開始仲以為佢同D朋友仔玩下 我就開玩笑咁問佢:喂 係咪成日有人比錢你洗
點知佢唔出聲 面色一沉咁 過左幾秒 佢:下..你講咩啊..痴線架咩
我就開始覺得唔對路 咪追問落去:係咪有姐 比D黎洗啊
半推半撞下 佢真係爆左出黎 話:1個月5000 但要陪個男人行街睇戲 唔會做其他野
我聽到之後成個人灰哂
覺得女朋友轉變左好多 果陣佢仲天真無邪
而家竟然做雞咁 我鬧佢係雞 佢就喊得好勁 我見到咁 就唔忍心話佢住
叫大家各自番屋企冷靜下先..
岩岩下就約左出黎 諗住同佢講清楚 雖然佢唔認 話自己最多都係同佢拖下手
但我唔信 我覺得佢好DIRTY 我唔可以同個咁既女仔拍拖
我地約左係間茶餐廳到見 諗住冇乜人 點知佢一見到我就喊到痴左線
我:你剩係答我一個問題 你到底有冇同佢搞過?
佢望住我 冇答到我 繼續係到喊 過左2分鐘左右 我再問:你答我一句 有定冇?
佢仍然係冇答我 旁邊既人就開始望住哂我地 可能因為我地冇叫野食就坐左係到成5分鐘
我見女朋友仲喊緊 我出去搵伙記叫左杯凍奶茶 點知佢話單叫一杯要$15 我同佢嘈左陣
最後都落左單 番埋位之後女朋友已經冇再喊 但對眼都喊到腫哂
佢仍然一句話都冇講 我終於忍唔住話: 分手啦 我喱個廢人咁窮 唔岩你 更養唔起你
之後我一支箭就沖左出間野 番到屋企 係廁所冷靜左陣 先出番黎上高登


text:
2011年8月26日 星期五
西貢滘西灣,夏門灣遊船河
26-8-2011 (星期五)
今日同大人參加咗佢老友黃太嘅龜背灣之友攪嘅遊船河!晨早食過早餐,09:15就落去愛秩序灣碼頭上船,佢地仲預備咗好多午餐,甜品,西瓜等等,喺船上享用.
係呢架囉喎,咁我地就準備上船喇.
呢度就係愛秩序灣避風塘.
上咗船大人就同佢Dfd係船倉傾計嘆冷氣.
船開喇,我就梗係上船面影吓相.
離開西灣河.
隻船一駛出去就見到呢隻爛鬼賭船啱啱番維港.
我地隻船往西貢進發,影過右手邊就係筲箕灣同埋西灣河.
影番過左手邊就係油塘三家村.
右面再過就係筲箕灣尾嘅香港戰爭博物館.
經過鯉魚門郊野公園就見到杏花邨.
大人都上埋黎睇風景,背景喺藍灣半島.
經過咗柴灣之後就直出鯉魚門喇.
以前呢度好多魚排嘅田下灣,以前我都有黎釣過魚,依家填哂唔之用黎做咗乜野咯!
呢度就係以前搶花炮而打交出哂名嘅大廟.
清水灣區樂部.
開始經過佛堂門,如果大東北風,呢度係好大浪架,好彩今日吹西南,風和日麗,隻船好平穩咁渡過.
跟住落黎果D地點就唔知係邊度咧,須然經過都無數次,我都係睇過就算,冇問船家呢度係邊度.
一路隻船係咁車,我就見D景靚就係咁影.
呢度咁多魚排嘅,邊度黎嘅呢?前面仲有個亭添喎!
經過一小時嘅航程,目的地滘西灣在望喇.
遠睇埋去個沙灘都幾靚喎,可能以前都黎過,不過都唔記得囉!我地就埋去游咗個零鐘水,跟住上番船食午餐.
食飽飽就開船去下一站廈門灣.
呢個灣係有救生員同防沙網嘅,即係呢度有沙魚喇,都係唔好落水揾陣D.
有位呀哥喺度話拖假餌喎!
有人用手繩釣魚,開頭我都唔諗住釣嘅,但係見人釣得咁過引,我都問船家攞副手排黎玩吓先至得.
大人話:睇佢吖,一有魚釣就成個生猛哂.
一落餌就中條小牛鯭,吹咩!
黃太問~呢條係米金鼓喎!我話...........
再落第二口餌,呢次中條大D架喇,連小妹妹都話要黎搶鏡喎.
仲學條牛鯭咁整長個咀.
玩到三點零鐘就踏上歸航喇.
一路都唔知係咩地方!
總之風景好靚喇.
回程埋第一站~藍灣半島.
部份人落咗船就繼續駛往回程嘅第二站~西灣河.
好快就到咗愛秩序灣喇.
五點番到西灣河落船,我地就開開心心咁結速咗今次嘅旅程喇.
訂閱: 張貼留言 (Atom)


text:
Day 13 7/11/2013
Mardrid > Zaragoza
行走里數 : 313km
今日我哋就係食亞福加腸仔同埋煎蛋,食完嘢我哋大概8點幾就出發去呢個Zaragoza,今日出發時落霧霧雨.今日GPS話要行大概三個半鐘就到,行咗大概兩個幾鐘之後,我哋就去入下油先,又係要放一放水.
係未到十二點就到咗酒店,不過去酒店條路就無神神封咗,咁我哋唯有跟GPS行喇,GPS帶咗我哋行咗去第二條街,但係要轉灣就要轉出去大街,個條大街好多人係到行緊,其實都唔知可唔可以行車嘅.不過唔理咁多啦,照轉啦~~跟住又可以早Checkin,然後就泊架車入去個好難泊車嘅停車場,好在我泊泊下個時有個人揸架車走,佢個位容易泊好多~~~
Zaragoza 景點 :
Torreón de La Zuda
斯達塔
Basilica de Nuestra Senora del Pilar畢拉聖母教堂
Puente de Piedra 獅子橋石橋
Catedral del Salvador de Zaragoza 薩拉戈薩耶穌救主主教座堂
Plaza de Toros de Zaragoza 鬥牛場
Palacio de la Aljafería
阿爾加費里亞宮
皮拉爾廣場(Plaza del Pilar)
之後我哋就出去睇嘢啦,之前係入來住宿個時途經一個市場都幾特別咁,所以就去睇下先,其實都係街市一個,跟住我哋就去睇附近一個景點Torreón de La Zuda 蘇達塔.
蘇達塔(Torreón de La Zuda)是西班牙薩拉戈薩的一座塔,中世紀穆斯林統治時期蘇達城堡(政府所在地)保留下來的部分.它位於皮拉爾廣場西端,西班牙噴泉後面,毗鄰聖若望堂.2001年完成考古挖掘和修復後,設有旅遊辦事處.
呢個塔睇落到幾有歷史,不過家下就變咗做一個遊客中心.之後我哋就沿河邊行去睇下呢個Basilica de
Nuestra Senora del Pilar畢拉聖母教堂個外表先,呢個大教堂都幾大下.係河邊附近,有一個幸福摩天輪係到,我哋來呢個Zaragoza個時都已經見到架啦,唔知係唔係觀光用嘅呢?睇呢個教堂要遠少少先睇到,所以我哋就順道去埋呢個Puente de
Piedra 獅子橋石橋,遠距離影會靚D,不過我哋係網上面見到影呢個教堂同埋獅子橋係係夜晚嘅,打晒燈好靚架.
當地傳說,基督教傳入西班牙,起源於聖母瑪利亞向宗徒聖雅各伯顯靈,要他將基督教帶給這個國家.據稱這是她升天之前唯一的一次顯靈.
石橋(西班牙語:Puente de Piedra)跨埃布羅河,位於西班牙薩拉戈薩.石橋又名獅子橋,因為橋兩側的柱子上有四隻獅子(該市標誌).此橋興建於1401-1440年,1643年中段毀於洪水.1659年重建.
獅子
1789年,建築師 Agustín Sanz 加固河岸,保護此橋免受洪水的衝擊.此橋的重建對於西班牙的發展具有重要的經濟意義
睇完呢兩個我哋就去返呢個皮拉爾廣場(Plaza del Pilar)先,因為佢就係呢個大教堂前面,不過係入去呢個廣場之前.係另外一邊又有一個教堂叫薩拉戈薩耶穌救主主教座堂,呢個教堂都唔細,但係就係側邊到.
薩拉戈薩耶穌救主主教座堂
之後我哋就入咗去呢個畢拉聖母教堂參觀下,呢個教堂入去係唔洗收費,不過如果要入去睇個聖母像個部份就要收費架啦~~同埋呢個教堂入面係唔俾影相架,不過人哋都偷偷影咗幾張~~
睇完我哋就諗住去呢個 El Corte Inglés百貨公司睇下佢會唔會有Food Court可以食Lunch,咁啱行過廣場附近有一間食Buffet嘅,我哋咪入去睇下囉.嘩~~呢一間都幾多選擇喎,於是我哋就係呢到食返個Lunch Buffet喇,叫咗一支有汽水,呢一支有汽水同七喜無分別,我哋懷疑佢其實係七喜來嘅~~食完呢個美味嘅午餐準備走個時,突然有一大班日本人入來去廁所喎~~呢個Zaragoza原來都係日本團嘅景點來嘅~不過點解可以淨係入來去廁所嘅呢?


text:
Day 9 (2 Nov 2012)
Landhaus Osborne(Obertraun) > Vienna
今日我哋就會由 Obertraun 去 Vienna,GPS話要成3個幾鐘先會到,所以我哋今日會早D出發,因為我哋只會逗留係Vienna一日咁大把.其實先前編行程個時都無諗住去 Vienna 嘅,但係如果由 Hallstatt直接去 Budapest 就要揸成5個幾鐘成6個鐘車,呢個係用 GPS 計算出來個喎,實際可能要加多成10%嘅時間落去,咁就可能要成7個幾鐘架啦.所以就加咗個 Vienna 做個中轉站,不過 Vienna嘅住宿到幾難搵,因為我哋又要搵埋D有得泊車嘅,重要係唔係太貴,不過可能呢一個係奧地利嘅首都,所以D住宿都幾緊張.係囉,我呢段時間去應該係淡季,都唔知點解會咁,不過返到香港就知啦,因為奧地利其他地方,好似Hallstatt嘅人咁,放假去旅遊,所以有機會會導致D住宿緊張囉.
食完個豐富嘅早餐之後,我哋就8點鐘就出發,臨走個時個民宿嘅老板重要同我哋合照添呀,佢話會將我哋將相放係門口個個Photo Album 到喎~~一路行都非常暢順,呢一條路徑我先前搵好咗,因為由Obertraun可以行另外一段路再上高速公路去Vienna,但係個一段路應該係要行山路,所以我就揀咗條我哋先前入來Hallstatt個一段路再上返高速公路去Vienna,因為呢一段路好行好多~~我哋大約用咗3個半鐘先到達Vienna,首先我哋去酒店(Hotel Geblergasse) Checkin先,先前一早同酒店講話要Early Checkin,咁酒店又Ok喎,咁泊車個到因為話無得預約,所以去到先有位嘅.點知去到就話無位喎,咁就複雜咗啦,好在先前到搵定D資料,係Vienna有D叫做 Park & Ride (P+R) 嘅停車場,類似香港嘅轉乘停車場咁.可以將架車泊係D P+R到然後周圍去,收費唔係好貴,24小時都係EUR$3.咁其實我哋梗係想泊架車係酒店啦,方便D嗎,再問佢附近有無停車場,個職員就圈咗兩個俾我,我問佢收費係點,佢答我唔知,我又再問佢,酒店停車場會唔會有機會有位,佢有答我應該無可能~~咁情況下,我哋就將行李放入間房到先.呢一次間房係 B/F ,點解地庫到會有房嘅呢 ? 真係唔係好明喎,不過間房就好大間,我哋放完D行李入去之後就走人,決定咗揸架車去 P+R 放低佢,聽日先去攞返.由酒店去 P+R 其實唔洗10分鐘車程就到,去到會見到成大個停車場寫住 P+R ,門口入閘到就會寫住 EUR$3/24hour 咁樣,咁我哋就揸入去泊低.
又有美味嘅早餐食...
D Ham真係幾好食


text:
Ambrose出世無耐開始,老公就決定每日都同佢影相,到佢一歲大嘅時候就可以做一幅365日嘅人頭相海報留念,我都幾鍾意呢個概念,一來諗住咁多人頭相張海報都應該好震撼,二來bb真係日日都唔同樣,表情成日都唔同,日日同佢影低d相留念,捕捉bb唔同嘅表情,某個程度上都係一種成長紀錄.因為日日都影相,Ambrose嘅相庫都好大,我好鍾意入哂d相入iphone,返工搭車,lunch,臨瞓,總之係無時無刻都會攞出黎睇吓,唔會厭!就係日日都影相,我從來都無諗過要帶佢去影樓影相!但係唔知點解有一排上得baby kingdom多,見好多人都會帶bb去影,d造型真係好得意好鬼馬.突然間又覺得bb過左一歲可能影唔返d咁得意嘅造型,而且自己影果d就一定唔會有特別嘅造型衫同背景,加上我地影bb就影得多,一家三口嘅相實際真係唔多又唔太靚咁.check過影bb造型相重平過大肚相好多,幾百蚊都有交易,當影吓全家福都好丫,心郁郁之下又有d擔心老公會抗拒影相,真係十五十六,好彩佢都唔抗拒,重要佢話好之後我過左一排都未book studio,佢倒番轉黎催我快d約期!!
去番影大肚相間studio影bb相,其實係太花多眼亂,間間都好似好好,影到好得意咁,懶得去做research,呢間之前影過大肚相ok,價錢又差唔多最平同埋網上評語都好好,唔諗咁多,book左先,最緊要都係bb狀態好,咁點影都靚架啦!呢間studio原價$388包28張相四個造型,要哂全部相都係加多$300,因為係baby kingdom 0908 媽媽會,又有額外優惠,送多一個造型同十張相,真係幾抵!因為都係本住個心係影吓d得意造型衫同全家福,覺得唔係一定要一大堆相至得,相我地都大把麻,所以我嘅策略係除非超靚超水準,如果唔係我一定只攞38張相就走,唔會加果三百蚊,寧願將果三百蚊加多少少影多一次又可以有唔同造型!老公聽到之後覺得有d唔可能,佢覺得棟相好煩,而且佢相信我睇完相都係好難決定要邊d同唔要邊d到最後都會要哂,可能係有影結婚相同大肚相嘅經驗啦,女人通常都唔太理智,hohoho,如果唔係都唔會有“除非”啦!
約左5月29日下晝六點鐘去影相,其實呢日都算忙,Ambrose啱啱果朝上佢人生第一堂playgroup,上完堂我地重走左去圓方食lunch同行街,佢都無咩點瞓到,為左佢影相果時狀態好d,我地食完lunch,只係去左買對鞋仔就返屋企白白豬同覺覺豬喇!好彩佢都好合作瞓左,重要幾冧吓,都無幫佢換套靚衫,只係著住件睡衣,瞓住覺抱佢出去喇!揸車途中都見個天好黑好似就快落大雨咁,都未泊好車,老公都已經不斷催促我地快手快腳落車過對面馬路果座大廈,佢平時唔會催人,今次就係咁叫快d快d!一落車已經有幾點細雨,行多兩步果d雨都灑得好大粒但都只係幾粒,啱啱話口未完粒雨咁大粒就已經倒水咁落起上黎!我地無傘,又驚潺仔搴咁樣一淋又病左,好彩少少嘅係佢出黎時瞓緊覺,咁我地就連人帶被仔抱左佢出黎,無傘都叫有張被仔遮住,我就踩住對超高跟鞋起勢跑到對面幢大廈!揭開張被仔睇吓Ambrose,佢d頭髮都濕左塌左d,個樣好攪笑,佢都係第一次做落湯雞架喇!我地唔敢即刻入lift,因為架lift嘅冷氣都好勁,驚Ambrose攝親!
過左一陣我地先上樓,上到去d工作人員就俾相薄我地棟造型,原本我好想要天使造型,不過又鍾意寫真(即除哂衫淨番條片),呢兩個造型實際又好似都幾類似咁,結果我地都係要左寫真,家庭,村民,廚師同消防員呢五個造型!
等左一陣就開始影廚師造型喇!換左套衫戴左廚師帽,真係幾得意!攝影師俾左一盤蔬果道具俾Ambrose,佢只係攞左蕃茄同薯仔.有個女仔係咁引Ambrose望鏡頭同笑,都唔使我地去攪,都幾好!影左一陣個攝影師就攞個鑊同鏟俾Ambrose,不過俾左兩次Ambrose都唔攞,一味攞住個蕃茄想食,我地見到咁咪想同佢轉枝粟米或麵包黎影吓,等d相唔使一味都係蕃茄同薯仔,點知個攝影師話得喇,呢個造型影夠喇,要轉造型喎!雖然都覺咁快嘅,不過見Ambrose狀態都唔太差就見好就收,快d轉造型影埋去!
第二個造型係消防員.其實著完套深藍色衫都唔覺得話好特別,不過原來一影嘅時候個女仔先即刻笠頂消防帽落Ambrose個頭度,真係幾型吓!一路影Ambrose就一路除帽,結果係要一路引佢引到差唔多就即笠帽快影.
又係好快咁話影夠就轉左村民造型!攝影師俾左兩條臘腸Ambrose揸,個女仔又幫Ambrose笠左頂大竹帽,好村民!哈哈!Ambrose揸住兩條臘腸好鬼開心重係咁“fing”,不過依然係唔鍾意有帽係咁抆.抆跌左頂大竹帽個女仔就俾左頂細竹帽俾佢,三角型細細頂都好cute!之後重有頂大圓中間有洞嘅竹帽,帽邊綑住塊黑布,個女仔諗住俾Ambrose戴,點知一揚出黎都未戴到Ambrose就喊,唔知係咪俾條黑邊揚一揚嚇親!見佢唔鍾意頂帽我地就好快手咁俾左條紅衫魚俾佢揸住,好攪笑!不過咁樣喊一喊佢又借d易唔係幾好心情咁喇!攝影師可能見佢都難引笑左,重想喊想喊咁,就話呢個造型又影完!
再之後就係寫真!入到去間有張大白紙佈景嘅房,同Ambrose除哂衫得番條片,見地上有兩個藍色波波,心諗見到果d擺响度嘅demo相都係彩色波波,重要好多好colorful咁好靚架麻,而家得果兩個,重要係我唔多鍾意嘅藍色,我無出聲,諗住影影吓會加落去啩,咁咪照影囉!唔知係咪間房舖左張大白紙响地上,而Ambrose呢個造型又唔係好似之前果幾個咁要坐响個佈景仔前面,佢好活躍咁係咁爬,爬到個攝影師都影唔到佢,重係咁叫我捉番佢坐番中間俾佢影.之後好快佢地又攞左隻大bear bear出黎,影一陣,又攞左條大毛巾黎影.其實我都好鍾意大毛巾蓋住個頭呢d咁standard嘅bb相,奈何我一放條毛巾上Ambrose個頭度佢就同我抆走佢,見個攝影師都唔係standby咁一等我放佢就影,我覺得佢無好好捕捉Ambrose囉!又係影左一陣佢又攞張藍灰色嘅紗出黎,Ambrose爬去邊塊紗就跟到邊做背景,不過佢係拿埋一注咁做背景,都唔知佢做咩!期間Ambrose都不受控咁爬,要佢坐佢就趴,要趴就坐,而且又唔係好肯笑,個攝影師又係咁叫我捉番佢去中間,佢講到我都有d忟,因為我feel到佢有d唔耐煩,我心諗bb仔係咁架啦,Ambrose都算叫做易引得笑,就算佢無笑都無咩唔妥架,佢都係俾頂帽嚇喊左一陣,氹左一陣又無事啦,表現好好,佢周身郁係好正常,你做攝影師係咪應該係你去就番個bb去捕捉佢嘅神態呢?佢就係咁坐住張碌碌椅碌前碌後去就番Ambrose爬前爬後,爬唔啱位就叫我擺番啱佢,又唔見你唔坐張椅行吓去就位,更加無擒高趴低去影,同我之前影大肚相真係差得遠!重要影影吓相打幾個乞次走左出去,返黎影左都係一陣就話影夠,我都未黎得切反應話咁少道具佢就出左去喇!因為Ambrose夠鐘食奶,我都係拿拿林同佢著返衫就餵奶,唔得閒去追究道具問題!不過餵奶期間我見到擺出黎嘅相,人地都係寫真,人地就有好多colorful嘅道具,有馬仔車仔椅仔,甚至於果d波都係一地都係彩色架,無見到都無咁嬲,一見到再諗番頭先果d咁流嘅野,真係早知要天使造型都叫做有d野睇吓!因為我對於寫真照都有expection,覺得呢d先係考到攝影師技巧,果d著造型衫真係有幾難影得好丫?著左衫放係個佈景前加少少道具,只要bb唔喊,就算唔笑都叫得意啦,無難度!反而寫真就唔同,因為係無特定模式,真係要捕捉,而家又唔係我bb暴喊而影響到影得唔好,而係我feel唔到佢有heart去影,我心裡面已經有七成決定一定唔會要哂d相,其他果三成就係等影埋最後家庭照先算嘅!
全家福都只係影左一陣,影左幾張三個人嘅相,pose都其實叫做正正經經,無咩活潑得意嘅感覺,之後就係我同老公個別同Ambrose一齊影嘅相,每人都係幾張,跟住就話影完喇!可能我真係有expectation,所以佢話影完果吓我覺得好odd,唔係麻,影左幾張咋喎,全家福係最快影完嘅造型!
工作人員叫我地等大概十分鐘就可以睇相,我等緊果陣已經同老公講話一定要棟相,因為我好相信d相唔會有驚喜,老公又話棟相咪要好耐囉,佢話佢見之前果d人都係一有相睇,諗都無諗就話要哂,佢話無人棟相喎!咁我又覺得佢係有得棟架麻,而且我覺得5個造型38張相都叫唔太少,佢又唔係影得多咁,撇開有一部份眨眼唔靚甚至乎穿崩,應該唔會要响好多相之中棟38張,同埋都係果句,每個造型其實有幾張都好夠,貪得意之麻,留番果三百蚊再影過重多變化啦!我地一路等先發覺佢地原來就收工,有d工作人員重陸續放工,唔怪得知佢地好有效率咁快就話“夠”啦,原來係“夠”鐘收工!
都唔使十分鐘就有相睇!一共144張相,比我心目中所諗嘅多,我地好快scan左一次,一睇完已經有個姐姐仔出黎木口木面咁同我地講個價錢,簡直係背台詞咁係咁講,package幾錢,要哂d相又幾錢重有咩送,送果d野又點點點,我好有禮貌咁等佢講哂就同佢講我唔要哂,我覺得自己真係好勇架,其實三百蚊唔係多錢,可能好多人都費時煩或者基於唔好意思之下要哂,但係我又真係意難平,氣難下,我又唔係覺得影得好差,之不過又唔係話好好,佢又fail左我對寫真同全家福嘅expectation,我屋企嘅相庫有好多Ambrose嘅得意相同靚相,只係平時未必著到好靚個景又“是正”咁影到之麻,咁我有咩理由重要俾多三百蚊買哂呢d咁普通嘅相啫!個姐姐仔話唔緊要,繼續木口木面同我地講,唔要邊張相delete enter就得,咁我反問佢我可唔可以另開一個folder放番我要嘅相落去,因為有時棟相你都會睇前睇後比較過先決定到要邊張唔要邊張,如果delete左就好難比較決定,點知個姐姐仔都好寸,又係木口木面同我講話佢地只可以delete enter果d相,因為佢地都重會有留底嘅,佢話好多媽咪都係棟完一大餐最後都係會要哂d相喎,真係抵得佢丫,咁你係咪都睇死我又係得個棟字最後咪又係要哂但又阻住你收工丫?佢講完都轉身走左,得番我同老公坐响度,老公等我棟,我覺得even到果個moment,佢都唔信我真係可以堅持到要38張,埋單$388走人!
講真,其實都好難選擇,因為真係要來來回回咁睇邊d要邊d唔要,如果之前delete得多之後果d又要唔落唔夠數又唔抵同埋已經delete哂好難返轉頭,如果之前果d又要得多之後又有好多想要咁過左38張又少過144張嘅話,好似要哂都無咁嬲啦!加上部機只可以開一張一張黎睇,一唔係就細細張咁show哂出黎你又睇唔得清楚黎棟!Anyway,我最後都用左唔夠十五分鐘就攪掂左,一張都無多!一攪掂左就有個男人走出黎都叫有少少禮貌咁問我地做咩唔要哂d相,老公都好客氣咁話d相張張差唔多,加上我地唔會只影一次,所以費時要哂,老公已經唔係評論佢地影得麻麻,點知個男人話bb個樣一日一日唔同,有d相係影唔番,唔要哂可惜喎!我要哂就好可惜喇,都無我屋企果d咁靚呀!一日一日唔同喎,我夠知啦,我日日都同佢影相架,唔好好似覺得我地慳住果三百蚊至得架!都同你講話唔會影一次啦,都唔醒水叫我地再book過,原本都有諗再影都去番呢度,雖然話影得唔太好,但都唔係差嘅,我相信係攝影師嘅問題,不過經過呢番對話,我已經決定左唔會再去呢間喇!
計埋棟造型換衫影相餵奶等相同棟相,全程都係啱啱兩個鐘!我地真係好有效率!走果時老公都問我打算幾時再影過,佢話見响studio嘅閃光燈係咁閃,驚對Ambrose對眼唔係幾好,叫我唔好近期再影.咁我又覺得都叫影過吓造型相,貪得意啫,無所謂一定要好多先夠,所以都係諗住Ambrose一歲生日咁上下先再去影過喇!到時佢識企咁著自己衫影重好啦!


text:
換左架新單車俾Ambrose,踩開三輪車嘅佢竟然唔識踩單車,爹爹媽咪都有d意外,以為係一樣嘅添!不過Ambrose一向大肌幾好,加上佢又咁熱愛踩單車,媽咪估計Ambrose一個月內應該會學識.點知,今日佢無啦啦打到圈踩喇! 二月十九日 買嘅單車, 二月二十九日 已經踩到喇!十日咋!真係唔可以睇小Ambrose!從此以後,爹爹媽咪同佢去踩單車將會有好大運動量喇!因為要追佢架單車,驚佢有危險麻,單車一踩去得遠過三輪車,下次同佢去踩要著番對波鞋至得喇!
2012年2月29日 星期三
轉讓動物造型貼紙一卷 (已售)
轉讓Colorations Training Scissors
2012年2月27日 星期一
Lego迷
媽咪開始做左Lego迷,成日都心郁郁去買Lego俾Ambrose!今次買左呢盒泥頭車,好抵呀!平時反斗城無折,但最近吉之島做八折喎,媽咪咁耐以黎都係見過Lego做九折架咋!所以見到八折就已經決定要買喇!呢盒原價$249架,媽咪以為埋單要$199,點知去到俾錢重要有多八折喎,即係$159,真係好驚喜呀!媽咪重用埋之前redeem左嘅$100 coupon,盒Lego只係用左$59就攞左返屋企!
好可惜,Duplo系列只有呢款車,想買多款都無!其實有時覺得,係媽咪想買想儲多過Ambrose真係好恨要,哈哈!
沉迷Thomas路軌火車 (2y6m)
之前有d亞洲萬里通嘅miles到期,所以換左套Thomas and Friends Starter Set俾Ambrose,佢對架車其實都幾有興趣,至於路軌,唔知係咪因為媽咪好怕呢d要砌哂出黎嘅野,阻住哂,所以媽咪一直無點同佢砌過,更加將d路軌擺埋左,一路都相安無事,Ambrose又好少會摷出黎要砌架喎!
點知早兩日姑姐終於摷番袋Thomas路軌火車出黎,佢唔要,送左俾Ambrose!其實Thomas路軌火車都唔平架,唔使錢就梗係開心啦,不過見到果大袋野,媽咪真係好頭痛,邊度重有位擺呀?真係要抽d時間執吓d書同玩具至得喇!
以為Ambrose唔係太大興趣,點知果晚攞返黎,佢已經急不及待自己走去打開攞黎玩喇!真係好奇怪!明明自己都有,平時又唔覺佢玩咁!爹爹同佢一齊砌一齊玩,佢不知幾開心,唔捨得瞓覺!瞓左第二朝都要撲出廳掛住玩,真係服左佢!
今晚放工返去,一地都係路軌,要叫Ambrose執番先開到飯食!好彩,叫左幾次佢都肯拆左佢執番埋!好聽話,重要好叻咁自己用筷子“爬”哂成碗飯!佢食完飯心急到完全唔記得左要食jelly,直接跑去堆Thomas路軌度,叫媽咪陪佢玩!其實媽咪唔鍾意玩呢d,又唔係幾識砌,所以就叫Ambrose自己砌,Ambrose望實媽咪話“你唔同我砌呀?”媽咪就話你試吓砌先啦!Ambrose走去攞左兩塊路軌黎砌,都砌到喎;再攞,好似又麻麻地得咁!媽咪忍唔住出手喇!於是乎,媽咪就同Ambrose一人砌一邊,砌到最尾由媽咪駁埋一齊,整左個好大範圍嘅路軌!Ambrose急不及待攞d車出黎放落去玩!其實都係架火車自己行,有時都唔係好明點解小朋友咁鍾意玩,哈哈!
之後Ambrose要揸埋直昇機,佢就開心啦,呢架野不知幾嘈,平時唔開慣電視慣左靜嘅媽咪,不知幾受罪呀!
2012年2月26日 星期日
尖沙咀消防局開放日 (2y6m)
今日上完畫班,接埋表姐就出發去尖沙咀,一來諗住行街,二來諗住去消防局開放日!不過其實都知應該好多人會去,所以都諗住揸車經過時望吓多唔多人至決定去唔去!點知離遠見到都幾多人吓,大表姐話佢去過唔想去,想行街!但二表姐同Ambrose就話要去,結果當然係去左啦!
門口已經擺左架消防車,好多人都排隊抱小朋友上去影相,咁多人,媽咪真係懶得排呀!唔排就入左去睇野喇,都係有好多消防車,救護車同埋電單車,媽咪想講真係好多人,d隊排到轉黎轉去,都唔知邊度打邊度!本來都好想搵一條黎排吓影相,但爹爹去左泊車,媽咪自己湊住Ambrose,人又多,如果再要拖住佢行黎行去睇吓排邊條同搵隊尾,真係好狼狽!所以媽咪只可以抱住Ambrose,同佢睇吓d車就算喇!都幾可惜!d消防電單車,好型呀!不過要隔住隊海去睇囉!
幾經辛苦,行左去消防車同救護車嘅車頭,見無人排,所以是但車頭都影吓啦,哈哈!有個消防員企响度同人影相架,媽咪叫Ambrose行埋去同消防員哥哥影張相,點知佢又驚,結果係媽咪抱住佢行埋去同消防員哥哥影囉!
可能今次開放日連埋個嘉年華,出面有埋好多攤位遊戲,但又係好多人排,no way喇!見到有魔術表演,Ambrose話要睇!之後又有拉丁舞表演,大表姐又話要睇,就係咁睇表演嘅時間重耐過睇消防車嘅時間,哈哈!不過媽咪都幾鍾意睇拉丁舞,真係幾好睇架喎!
失落於影電單車,原本都想話睇吓有無關於消防車嘅紀念品買,點知d紀念品全部都係for大人嘅,唔係杯就係匙扣同埋袖口鈕,無收獲啦!如果消防局開放日無咁多人就好喇,下次試吓留意d細局再去影過先!
去完消防局,大人散哂,小朋友全部未瞓過覺,食埋野都係打道回府啦,架車重要泊到好遠,以為會响海港城行街架麻!
神氣揸筷子 (2y6m)
估唔到Ambrose一換左有圈嘅筷子後咁快上手,幾乎係一攞上手已經識得用,唔使教,只係教佢穿邊隻手指入邊個圈!有見佢已經可以用到筷子,經Wing姨姨提醒,其實出街都開始要攞埋筷子架喇!所以為左個靚靚筷子盒,媽咪又買多左對Mickey餐具set,有學習筷子同bb膠匙叉,匙叉就就無用架喇,太bb喇!好彩吉之島做緊bb節,折左都重平過媽咪果時買果對Combi筷子!連續買左兩對學習筷,咁一對咪可以放去婆婆度囉!
今晚去左婆婆度食飯,Ambrose又係堅持用筷子,神神氣氣咁,真係服左佢呀!睇佢有姿勢都有實際嘅,呢餐飯,都係用筷子食,唔肯用匙喇!Ambrose重周圍同人講,佢同邊個邊個一樣用筷子,哈哈哈!
食雞翼好滋味 (2y6m)
Ambrose同爹爹一樣,好鍾意食雞中翼!尤其係鍾意用手就咁揸住食,佢就好滋味喇!媽咪次次見到都頭痛,佢對手勁油,又會摷頭髮,又會摸呢度果度,咦~~
呢一餐,佢食左四隻雞翼呀!人仔細細就食咁多,好利害!
Ambrose上畫班之四 (2y6m)
今日又係爹爹送Ambrose上畫班,媽咪瞓到唔願郁呀,哈哈!
爹爹話今日用左少少時間整埋早幾堂果個pizza,重以為無野要再整,點知又話要整埋先!又以為會再搓其他pizza料放上去,點知原來只係擠d顏料上去咋喎!爹爹話老師俾Ambrose果枝顏料,Ambrose用力擠極都無野出,點解成日都係咁架?唔係擠唔出就點唔到顏色,好彩返埋呢堂會轉去第二度上啫!
用左少少時間整埋舊pizza,之後就係畫畫!其實媽咪都prefer畫畫,可以俾Ambrose多d機會玩顏色,奈何上左幾堂都係整黏土,真係悶死人!今日畫嘅係企鵝,不過媽咪一見到嘅時候,唔知道以為係雀仔,嘩哈哈!
2012年2月25日 星期六
Ambrose上芭蕾舞班之二 (2y6m)
今日Ambrose上芭蕾舞班,雖然好似一見到咁多人就怕怕醜醜咁,但又係一見到表姐時就高高興興!今日雖然都凍左少少,不過為左方便上堂,都係同Ambrose著好legging同上衣,加件褸就出街,去到一除褸就得,唔使又除又著咁麻煩!今日好順利同佢著埋對芭蕾舞鞋,開開心心咁拖住表姐隻手行入課室!
又係一入去就關左門,想睇都睇唔到!不過爹爹例牌坐果度等佢落堂,上堂中段表姐走左出黎話要vivi,所以爹爹至可以見到Ambrose分組扮太陽花!估唔到今堂表姐又要走出黎vivi,爹爹話見到Ambrose响度搬膠地墊,重俾老師問佢重咩走去搬野!哈哈哈!原來佢都唔係咁留心上堂咋喎!
2012年2月24日 星期五
情人節蛋糕 (2y6m)
情人節果日無出街食,爹爹同Ambrose走去買左個情人節蛋糕返黎.爹爹已經同左Ambrose講買俾媽咪食,Ambrose已經知道架喇!但個蛋糕一攞出黎,Ambrose就已經超興奮,以為係自己生日!爹爹叫佢聞吓個蛋糕,點知佢聞吓聞吓伸埋條脷出黎!之後重指揮媽咪去攞“candle”,情人節蛋糕黎架!但Ambrose話要,咁咪點囉,點完之後,Ambrose就話要唱“Happy Birthday”喇!佢重要唱漏一句,唱到Happy Birthday to you後面再加個Ambrose,笑死爹爹媽咪,唱完又走去吹“candle”,之後就話錫啖先!真係以為係佢生日咁,哈哈!
Thomas學習筷子 (2y6m)
其實買左對Combi嘅學習筷子好耐,但一直都無俾Ambrose用,一來唔覺得佢有興趣要用筷子,二來媽咪又覺得可以大多少少先至用都得!點知上次同同學仔媽咪飲茶,大家講開用筷子問題,先知原來好多媽咪都已經俾佢地嘅小朋友嘗試用筷子喇!咁即係Ambrose都可以開始試吓,熟習吓先啦!所以媽咪就攞左對Combi筷子俾Ambrose試!唔.....唔可以話Ambrose用唔掂對筷子,佢都勉強夾到餸食,不過因為Combi筷子只係有個托托住隻手指公位,所以當Ambrose夾吓唔得又扭吓又擰吓之下,媽咪發覺Ambrose雖然係夾到,但手指嘅位置就錯哂,佢只係務求用果兩枝筷子夾到野黎食,完全無理手勢!
因為咁嘅原故,媽咪今日走左去吉之島買左呢對Thomas學習筷子,起碼手指位全部都係圈圈,手指可以穿入去唔會咁易走到出黎,唔係吓吓要同Ambrose擺番隻手指响個托上面都幾煩架麻!本來响灣仔玩具街見過同款賣$49已經覺得ok,因為Combi買嘅時候係正價,要$6x,咁比較之下就覺得$49係平d!點知超之島標價$38,重要有八折再九五折,折左只係$28,超值!
估唔到即晚再試呢對新筷子,Ambrose真係好快上手,佢自己輕易夾到餸食時都超級興奮同得戚,哈哈!佢重不斷講話“我同爹爹媽咪一樣用筷子呀!”不過,佢用左筷子就唔肯用匙“不”飯食,d飯又點夾丫?夾到都食得好慢呀,唯有教埋佢用手攞起個碗“爬”飯入口啦,攪到成檯都係飯粒!
2012年2月23日 星期四
反斗城清貨玩具
媽咪發現反斗城有個位置係專放清貨玩具,價錢超平,只係包裝盒可能比較破舊,份玩具其實係無任何損毀嘅,買黎自用,無咩所謂啦!所以,媽咪耐唔時都會收工去睇有無好野買!當中真係買過唔少抵到爛嘅心水玩具:
1) Montesorri嘅圓柱組合,原價唔知,但一定唔平,清貨只需$120!Ambrose玩左成年,而家有時都重會攞黎玩吓,只係無啱啱買番黎咁有興趣,但都ok,抵抵抵!
2) Melissa and Dough嘅開鎖板,原價一定過$200,媽咪用左$100買,真係好鬼抵,一見到嘅時候就攞起死都唔放!哈哈!Ambrose唔知係咪好細個已經玩開呢個開鎖板,所以佢比起其他朋友仔都真係靈活d架喎!
3) Smart Games嘅Day and Night積木,原價都係過$200,媽咪買左$100,嘩哈哈!Ambrose都幾鍾意玩,不過暫時佢只可以跟住圖砌一幅起兩幅止,可能佢嘅觀察力弱d,一玩唔係佢強項嘅野佢就無咩心機!
4) Leap Frog嘅Fridge Phonics,原價$199,清貨只需$90,呢盒真係好鬼抵,加上之前媽咪一直都想買但嫌貴,一見到佢有盒清貨,真係以為自己發緊夢,哈哈!
重有好多濕星野,好似crayola嘅crayon都買過,太多唔係好記得!
今日收工又貢左入反斗城,今日好多好野!好可惜,Ambrose已經有類似嘅,又或者唔啱玩,或未啱玩!好似有:
1) 搖控巴斯光年,原價$799,清貨$400,雖然都重係要$400,但真係好平,因為佢平時真係賣$799架!不過Ambrose已經有一個一樣但無得搖控嘅巴斯光年,無都可以諗吓嘅,哈哈!
2) Thomas and Friends火車沖涼玩具,原價$199,清貨$100!
3) Thomas and Friends嘅雙軌火車套裝,唔記得左幾錢,不過又係半價!
4) Thomas and Friends手提火車玩具(有燈),又係半價!
5) 巴斯光年電腦,半價!
6) Leap Frog點讀筆,原價$399,清貨$200,媽咪覺得幾抵,都有心動想買,見平時耐唔時都有Leap Frog嘅有聲書清貨,咁樣執平野都唔錯!不過都係怕怕地唔知有無壞(應該可以去收銀驗左先買嘅),加上屋企好多點讀筆啦,算罷啦!
7) 男仔好鍾意果d海棉彈槍,有長有短,唔記得幾錢喇,都係半價咁上下啦!
8) 公主玩具,因為係女仔玩具,完全無攞上手睇,哈哈!
唔知點解今日見到呢批清貨,所有盒都好好,無穿無爛都半價,真係難以置信!最後媽咪只係買左盒Smart Games嘅Penguins on Ice,諗住送俾大表姐嘅!原價$179.9,清貨價$80,成盒野都搵唔到有問題,抵!
其實平時清貨重有好多好野,都唔一定係殘盒,有d重係無穿無爛架,有時重唔止玩具,重有浴盤,廁所仔等嘅嬰兒用品,如果撞啱有用又未買,真係好正囉!所以,有時間入一入去望吓,分分鍾執到好多荀野架!
大眾書店
Sticker Fun – 反斗車王排隊隊
見Ambrose原來都鍾意玩sticker scene,今晚媽咪發揮創意,攞左之前Wing姨姨送嘅反斗車王貼紙出黎同Ambrose玩,索性DIY Sticker Fun!
攞左張唔用嘅海報背頁黎用,媽咪就隨手畫左少少背景,叫Ambrose將反斗車王嘅車車分方向貼响兩條馬路上面!Yeah~~~佢果然鍾意玩喎!如果好似平時咁只係俾張貼紙佢自由發揮任佢貼,佢一定好快無興趣玩擺番响度,又或者走去貼地貼牆!而家响張紙度畫少少野,佢就覺得唔同,好有心機貼,哈哈!
整好左之後,Ambrose攞俾爹爹睇,當然爹爹大讚啦,不過就話媽咪個背景咁寡,話要畫幾棵樹喎!Ambrose又要畫埋一份,點知佢畫到亂哂!又堅持攞枝黑色crayon畫,佢話佢畫海豚喎!
呀仔,海豚要响海入面至得架,佢唔會過馬路架!
2012年2月22日 星期三
轉讓基礎漢字啟蒙級500兩本
面試結果@培正幼稚園
面試結果早於2月3日已經收到喇,係爹爹收信,薄薄一封,唔收呀!其實都預左唔收,六千人爭二百四個位,邊有咁易丫!預左還預左,都總會有少少失落嘅!一日咁多啦!之後已經唔記得左呢件事,到今日至發現唔記得update blog,哈哈!
又係老土果句啦,去面試時好擔心Ambrose扭計喊,佢無喊住出黎,媽咪已經好感動,覺得佢好叻架喇,考到當然係開心啦,考唔到只可以話際遇問題,Ambrose同間學校無緣囉!
轉讓二手Vtech Sing and Learn Musical Mic
2012年2月21日 星期二
Jusco Sticker Book I
今晚攞左之前响Jusco買嘅sticker book出黎俾Ambrose玩,呢本sticker book其實係情景貼紙.書嘅內頁分別係屋企嘅廳,房,廚房,花園同埋街外嘅垃圾站.而兩張貼紙就係唔同嘅公仔,人物同埋物件.Ambrose可以將相應嘅人或物貼响唔同位置度,好似食物,飲品同杯碟就應該响廚房,細微到應該貼响廚櫃度定檯上面都有;又例如一袋袋垃圾要掉出去垃圾站度;花要响花槽度等等!
原先諗住兩張貼紙玩住一張先,點知Ambrose一定要玩哂去,攪到又夜左瞓喇!不過再一次俾媽咪感覺到Ambrose對於呢d情景貼紙係有興趣嘅,而透過玩呢本sticker book,可以睇到Ambrose觀察力有幾高,亦都順便可以教佢物件名稱同埋唔同物件應該响邊度出現,又可以發揮創意,重有係練到搣貼紙技巧,係唔錯嘅小肌肉訓練!今晚玩哂兩張貼紙,大大小小貼紙應該都有好幾十張,Ambrose只係搣爛左一張貼紙!
DIY Color Matching Worksheet
2012年2月20日 星期一
Dymocks雜誌
2012年2月19日 星期日
新單車
Ambrose識踩三輪車已經一段時間喇,而家佢可以踩得又快又自如,有時候爹爹重會同佢去附近嘅單車徑踩單車,一踩又往往個幾鐘頭,Ambrose真係好熱愛踩單車!不過爹爹同媽咪分別都聽人講話唔好俾小朋友踩太多三輪車,話踩三輪車嘅姿態同踩正式單車唔同,對腰定腳唔係幾好喎,如果要踩,就要正正式式咁踩單車.因為爹爹媽咪分別有聽過咁樣嘅說法,又見Ambrose學玩三輪車同滑板車都好快上手,所以既然有人話唔好,反正遲早都要買單車俾Ambrose,咁就不如早d買,早買早玩更加抵啦!
所以今日上完畫班就去左反斗城,揀左一輪,揀左Ambrose嘅至愛,Mickey單車喇!媽咪之前去交通安全城玩,見到小朋友踩BMX好鬼型,所以一直都想買BMX俾Ambrose!但係一來反斗城無BMX,二來原來要踩正式單車,Ambrose嘅選擇唔多,佢只可以揀12吋軑嘅單車,而一般嘅單車其實係14吋,Ambrose坐左上去係唔夠腳長踩囉!12吋軑嘅單車,款唔多,重一定係卡通公仔嘅!媽咪話不如再遲多幾個月至買,買架14吋軑嘅單車好似踩得耐d化算d,但爹爹話既然Ambrose未夠腳長,一定唔可以為左慳少少而要佢格硬踩架咁高嘅單車或者繼續踩住三輪車啦!何況,一架單車只係幾百蚊,過多兩三年再要換車,其實呢幾百蚊攤番開兩三年,其實唔貴,年中買少件衫都响番度!
睇得出Ambrose好鍾意架單車,佢由揀好部車之後,就已經係咁望實架單車,哥哥幫佢較番張椅低d,佢又蹲低去望;要去俾錢,又堅持要自己推去收銀度;要擺的士响車尾箱,佢又好似監工咁要睇住爹爹放上車至肯上車;落車後又第一時間衝去尾箱迎接佢架戰車,真係超級緊張呀!
原先以為Ambrose識踩三輪車,轉踩單車應該一樣無問題,點知佢未係好踩到,可能踩三輪車雙腳打圈嘅幅度細,而踩單車雙腳打圈幅度幾大,所以暫時佢只係可以踩落一下後停低,架車係可以向前行,不過因為無打圈踩,所以其實非常慢!不過估計只要多加練習,Ambrose應該可以好快掌握到好快學識嘅!
爹爹而家好期待Ambrose識踩單車之後,可以同佢一齊去單車徑一齊踩單車兜風嘅日子!哈哈!
Ambrose上畫班之三
尋日開party開到十一點幾,Ambrose晏左瞓,爹爹媽咪要執屋,攪到成十二點幾一點至有得瞓,重要成個人都散哂!爹爹提議不如今堂畫班請假,不過媽咪一心想快d上完呢幾堂畫班,快d轉去第二間學,加上唔想因為之前玩得晏左,咁輕易就話唔返學,免得Ambrose本來有少少唔想上畫班又要隔多一星期先再上會變得陌生!今朝Ambrose都唔係晏左好多起身,八點幾九點已經醒左飲完奶,係咁想叫爹爹媽咪起身同佢玩,但係爹爹媽咪真係攰到唔想郁,兩個都無理佢,媽咪重諗住都係算罷啦,打個電話問吓可唔可以改去後一個鐘頭果班!點知過左一陣,爹爹忍唔住Ambrose嘅攻勢,終於起身,見重有時間,都係同佢換衫出去上畫班啦!媽咪無起身,爹爹叫媽咪抖吓,事關次次都係媽咪去同Ambrose上堂,次次都係媽咪企足成堂等Ambrose,爹爹話輪住去喎!
匆匆忙忙出左門口,媽咪懶床一陣之後,都係忍唔住起身梳洗諗住撲出去接放學!十一點落堂,媽咪十點十一剛剛趕到,但原來已經落左堂,Ambrose剛出課室門口正在除手工衣!即係早左落堂啦,好彩都趕得切!
之前老師話今堂要完成埋前一堂果塊pizza,其實都唔知點解重有下半part,媽咪以為已經整完架麻!點知去到就見到爹爹手揸一紮輕黏土花,老師見媽咪到左,重指一指紮花其中一朵,由幾條條狀黏土痴埋一齊,佢話呢朵花好似手掌喎!媽咪覺得好奇怪,又話整pizza,點解又整左花架?媽咪即 時問 老師,佢至話因為今日有人黎試堂,所以今日整花,個pizza會下堂用一半時間去做番喎!真係激死人喇!媽咪一向唔會抗拒俾Ambrose做手工,因為媽咪知道Ambrose都喜歡做,不過觀乎上次做pizza嘅情況,太多idle時間,Ambrose又未掌握到搓黏土,睇得出佢都幾悶!上完呢堂畫班後,下星期Ambrose已經話唔去上堂,要响屋企畫畫,所以媽咪猜想Ambrose其實唔鍾意搓黏土,佢對油顏色興趣大d,所以媽咪當然唔想再上黏土啦!原本以為今堂做埋個pizza就完啦,點知而家整左花,下堂又要整pizza,計埋試堂已經上左四堂喇,下堂係第五堂,畫畫嘅堂數真係太少喇!媽咪真係怕開左一個唔好嘅頭,會令Ambrose唔鍾意上畫班呀!
講番朵花,其實真係唔知有幾多係Ambrose整,媽咪相信唔多!呢d黏土要搓都要用力,我相信Ambrose重未得,就算係搓到,應該唔會靈活到搓到指定形狀囉!
上堂趣事:今日Ambrose上上吓堂嬲呀!佢係嬲到鼓埋個腮,兩隻手短短咁撓响胸前,完全唔做野,嬲爆爆!哈哈!事緣今日玩輕黏土,有個小朋友好頑皮,竟然將舊黏土掉去對面位,Ambrose見到就發揮佢嘅小管家嘅本領,叫小朋友唔准掉,不過人家可能唔理又頂Ambrose嘴,Ambrose好似同佢鬧左幾句之後,就嬲到鼓腮同撓手,咩都唔做,要老師過去氹番佢至繼續工作,真係好好笑呀!爹爹重影低左呢個咁攪笑嘅過程添,呢個Ambrose真係好可愛!
2012年2月18日 星期六
Ambrose上芭蕾舞班之一
今日Ambrose正式上芭蕾舞班喇,好彩爹爹今日都放假,可以一齊去!因為前一晚試鞋時已feel到Ambrose唔鍾意對鞋,所以媽咪預感今日上堂會有阻濟!知道Ambrose唔鍾意對鞋,就算媽咪用好誇張嘅語氣講對鞋有幾靚同佢著得幾好睇都無用,爹爹索性同Ambrose講,話對鞋真係唔靚,不過對鞋只係著黎跳舞,只係著一陣,吩咐Ambrose今日上堂時要聽話著鞋,咁Ambrose又好似接受d咁,爹爹真係好治到Ambrose架!
因為天氣凍,媽咪又見條跳舞褲真係唔多fit,所以突然靈機一觸前一晚已去左Uniqulo買條legging俾Ambrose做跳舞褲,今朝响屋企同Ambrose著好跳舞衫褲,再加外衫外褲同褸就行得,去到文協,只係除左衫同褲,換件冷外套就攪掂!換好衫等左陣就同Ambrose著芭蕾舞鞋,佢都ok喎!只係送佢入課室,佢明顯未warm up,成個人呆呆咁,其他小女孩撩佢玩,佢都發吽豆,媽咪都知唔多對路!果然,爹爹行出課室後,媽咪正準備要走,Ambrose就拖實媽咪唔俾走,真係唔明之前幾次試堂都無咩問題,今次會咁唔順利,莫非Ambrose真係唔鍾意對鞋,所以唔想跳?
氹左一輪,終於等到表姐黎到,有表姐响度,係好d嘅!原先一見表姐到,爹爹就推Ambrose入課室,叫Ambrose入去等表姐,點知Ambrose又好堅持要拖住表姐一齊入課室,無法啦,佢肯入,都要順佢意思先啦!
課室門一關,又係咩都見唔到!爹爹又係留响度等,以防Ambrose扭計唔肯又或者要去廁所,佢話全班得Ambrose一個男仔,驚老師或其他家長唔識點幫佢去廁所喎!
後來,原來表姐中途要去廁所,課室門一度開左,爹爹話見到咁啱唱太陽花,見小朋友分成幾組响度扮花喎,好攪笑!
不過,計埋試堂都叫上左兩堂文協嘅芭蕾舞,兩堂都好似唱廣東兒歌咁,媽咪就有少少猶豫喇,咩芭蕾舞會係播呢d歌黎跳架咩?上次較貴果間芭蕾舞學校就唔一樣,真係播classical架喎!媽咪其實比較鍾意classical多點,起碼多聽classical對於個人氣質修養都係好架麻,同埋俾Ambrose學芭蕾舞,其中都想粗魯嘅佢學得溫文d,如果一直都係聽廣東話兒歌黎跳,似乎又唔多正統咁!不過今堂Ambrose有抗拒,都係等佢上完一期文協先至再考慮過唔過番正統d嘅芭蕾舞學校學喇!
寶貝Ambrose識分享 (2y5m)
媽咪一直都覺得Ambrose係好typical男仔一個,好粗魯,不拘小節,佢鍾意嘅野,全部都係好男仔嘅,好似動物,恐龍同車仔!佢嘅佔有慾係好強,有小朋友想搶佢玩具,佢會發脾氣打人或者喊,重要爭到都喊一餐,有時,佢都幾機靈,响小朋友未出手搶時已經洞悉到人地想搶佢野,佢已經即時擰開,哈哈!好多時候,有朋友仔黎同佢玩,本身佢都唔玩果樣玩具,但佢見有地玩佢就唔俾人掂,人玩咩佢就去阻止,有時真係唔明白點解佢會咁!
不過媽咪今日見到Ambrose進步左呀!今日爹爹嘅朋友黎左開party,連埋Ambrose有五個小朋友,其中一個重係得兩個半月嘅b女!b女好多時候都瞓覺,所以爹爹就叫朋友擺b女去Ambrose張床仔度,以為Ambrose會唔肯,點知佢又無野,佢重對b女好有好奇心,走左上床坐响床仔嘅床尾度離遠望b女,好攪笑!佢又伸手去摸b女,輕輕力咁,好叻仔!落左床,佢又企响圍欄度望b女,完全唔會覺得b女霸左佢張床!爹爹成日抱住b女,佢又無話呷醋扭計喎!
除左b女外,其他四個小朋友都係男仔,真係好熱鬧!佢地四個不時大叫大笑,果然男仔都係咁嘈架!巧朗哥哥比較怕醜同斯文,比較痴爹爹,唔知係咪佢印象中嘅Ambrose唔係幾好惹,所以巧朗哥哥實際無咩同Ambrose有交流,哈哈!Ambrose同斯翱哥哥就比較投契d,對上果次gathering,Ambrose已經好罕有咁對斯翱哥哥有禮,果時未係好識講野嘅Ambrose重係咁叫斯翱哥哥同佢一齊take turn排隊“sir”滑梯,今次再見面,估唔到Ambrose真係對斯翱哥哥特別好,又肯分享玩具俾佢,又一齊玩!呢d係咪真係大夾人緣呢?
Ambrose唔單止同斯翱哥哥,佢重想同曉正弟弟玩!不過曉正弟弟只有歲半,個性比較慢熱同埋唔鍾意其他人接近,好多時Ambrose都想同佢玩而攪喊佢,但Ambrose只係出於想同人玩嘅心態去接近曉正弟弟,唔係想整蠱人整喊人!奈何曉正弟弟真係一埋身都無做d咩野已經喊左,哈哈!正當曉正弟弟喊住走去佢媽咪度挨住,Ambrose就走左埋去,起初以為佢會格硬拉人地同佢玩,點知唔係!唔知係咪佢知道曉正係bb,細過自己,佢走埋去細細力用手拍佢背同肩膀,好似呵番佢咁,個樣又笑咪咪,之後又指一指佢嘅玩具角,好似係想同曉正弟弟講:你唔好喊啦,去果度玩啦,好多玩具架!哈哈!佢呢個動作一連做左好幾次,好可惜,曉正弟弟一味掛住喊,完全無望過Ambrose咁誠懇有禮嘅笑容!但媽咪全部看在眼裡,頓時覺得Ambrose又大個仔左,進步左呀!
我嘅寶貝Ambrose,媽咪鍚哂你呀!!!
2012年2月17日 星期五
Ambrose的芭蕾舞鞋
Ambrose响文協試左堂芭蕾舞之後,媽咪諗左幾日,究竟好唔好俾Ambrose學芭蕾舞呢?如果學,係咪响呢度學,定係上次果間好呢?其實,唔多唔少都因為“男仔學芭蕾舞會唔會好怪異”呢個問題纏繞住,令到媽咪想試但又有d卻步!左諗右諗,正反兩邊不停拉鋸,最後媽咪都係覺得反正文協咁平,試學一期睇左Ambrose嘅反應先再諗呢個問題啦,可能佢好鍾意,一定要學都唔定;又或者佢好唔鍾意,唔肯學就唔使諗啦!試學一期都係三百幾蚊,咪當俾Ambrose同二表姐去玩吓開心吓都好啦!當然,媽咪最擔心嘅係服裝問題,會唔會買跳舞衫重貴過學費好多呢?打左去問老師,可能真係太少男仔學跳芭蕾舞,老師可能洞悉到媽咪都唔想花太多錢買衫同鞋,加上男仔跳舞衫其實真係無咩特別,所以老師就話上身衫可以著返自己衫,下身就最好著單車褲喎!至於鞋,老師話可以代買, $120,佢會買黑皮芭蕾舞鞋喎!不過媽咪希望正式上堂時Ambrose就可以有鞋有衫有褲著,唔想佢仍然又係便服同襪咁上堂,所以同左老師講自己試吓搵左先,真係唔得,上第一堂時先拜託老師代買啦!
就係咁,媽咪就上網搵吓有邊度有得買芭蕾舞用品喇!原來遠在天邊,近在眼前!灣仔就有一間喇,咁媽咪可以lunch過去買啦!
二月十五日,媽咪就咁衝左上去諗住買對芭蕾舞鞋,但媽咪完全無同Ambrose度腳,只係話佢著波鞋幾號.個sales堅持買芭蕾舞鞋唔同買波鞋,芭蕾舞鞋一定要fit腳,唔可以好似買波鞋咁預大.就係因為個sales好堅持又話唔知波鞋碼點對芭蕾舞鞋,佢叫媽咪返去用張紙去印Ambrose對腳出黎先至黎買,所以呢日買唔到鞋,只係買左一條棉黑色短褲俾Ambrose跳芭蕾舞!
由於媽咪細個時都有學過吓芭蕾舞,當時上堂只係著技巧鞋,見其他同學仔都著對靚靚粉紅色嘅芭蕾舞鞋,真係好羨慕,又自卑囉!所以決定左俾Ambrose學芭蕾舞嘅時候,媽咪諗都唔使諗已經決定一定要買對正式嘅芭蕾舞鞋俾佢,一定唔要布鞋或技巧鞋!問左價錢,本地黑皮芭蕾舞鞋$128,入口貨就$170,媽咪決定買對平嘅俾Ambrose試左先!
二月十六日,媽咪攞返條短褲去問有無再細一個碼,原本都已經係XS架喇,不過著上身,短褲變左四骨褲,腰圍有少少鬆但可接受,但整體著上身唔多fit囉.可惜,原來XS已經係最細,唯有接受啦!攞埋張腳板印出黎俾sales幫手攞鞋!其實媽咪度過對腳板大概15cm鬆少少,所以預15.5(如有)或16都應該可以!個sales入左去好耐至出番黎,媽咪已經覺得好大可能無碼,點知佢出黎竟然攞對17碼俾媽咪,佢重攞對鞋去度個腳印,明顯大左架喎!媽咪質疑問,尋日另一個女sales話芭蕾舞鞋要fit腳至得,咁而家好似大左好多喎,個sales又話差唔多喎,因為男仔唔係著襪褲,著普通襪喎,所以可能厚少少要預埋喎!媽咪又諗住Ambrose返學白襪都係厚襪,所以咪聽佢講,照買囉!
返到屋企攞對鞋俾Ambrose著,都幾易著,不過真係大左少少,同平時買波鞋預大少少差唔多咁!同埋鞋頭條索帶都要索緊至可包貼Ambrose對肥腳,印象記得d人嘅芭蕾舞鞋真係頂趾咁,唔似Ambrose而家有虛位架喎!Ambrose試左一下對鞋已經即除喇,氹左一陣先肯著多次俾媽咪睇清楚,媽咪feel到Ambrose唔多鍾意對鞋,大件事!
二月十七日,媽咪攞對鞋返去換細一個碼,因為之前索緊左對鞋,除左又無特別解番開,個sales似乎有d微言,無法啦,諗住換唔到都要番呢對,唔想拆左返去又綁過丫麻!個sales又入左去好耐,出返黎時同媽咪講話最細17碼,媽咪好驚訝點解最細17碼時,佢至講其實唔係,係斷左碼喎,都唔知有無攪錯,尋日黎買嘅時候一定係無碼先至俾對17碼我啦!個sales再度腳印,佢話Ambrose腳得15cm,唔使著17碼,可以試15.5喎,咁媽咪話好啦,就15.5啦!點知又等左好耐,另一個sales出返黎攞住一對黑一對白嘅芭蕾舞鞋俾媽咪,話黑色只有15碼,白色就有16.5碼喎!真係俾佢激死!呢個sales就係當日死都話17碼啱果個sales喇!有咩理由會攞對15碼出黎俾媽咪至得架??Ambrose對腳已經係15cm多少少,15碼一定唔啱啦!白色有16.5碼,但媽咪由始至終都話要黑色架麻,重要如果17碼都大要黎換,咁16.5又細左幾多丫?結果,媽咪迫不得已再問入口貨有無16碼,又係激死人!入口貨嘅碼同本地貨完全唔同架!個sales攞左對10碼俾媽咪,超大囉,一睇就知大過17碼添啦!佢竟然再問媽咪咁要咩碼,媽咪又點知喎,又唔知佢地點計,結果佢又攞對8.5碼出黎,望落都正常少少,度落張紙,好似真係剛剛好,用尺度,又有16cm喎,所以最終媽咪都要補錢買左呢對入口貨囉!
本來諗住買最少嘅野黎上芭蕾舞堂,點知對鞋都已經$170喇!最衰都係媽咪有芭蕾舞鞋情意結,哈哈!算啦,著上腳跳嘅,買貴少少都不為過嘅!媽咪對呢對芭蕾舞鞋真係愛不惜手,真係覺得好靚,細細對好cute呀!可惜唔係粉紅色囉!不過當媽咪攞出黎俾Ambrose試嘅時候,佢一見到即時話唔好,唔肯試!唉!咁貴買番黎,唔肯試咁點算好?氹佢話同表姐一樣,要著住一齊跳舞,佢竟然寧願唔學喎,真係頭都大埋!幾經游說,終於肯試一試上腳,真係一下咁大把!呢對鞋其實鞋形比本地果隻纖幼d架,媽咪都有擔心Ambrose對肥腳唔知夠唔夠入,加上佢唔係著襪褲,只係著普通襪,真係幾啜幾難入吓!不過著左入去又真係啱啱好喎,只係對鞋好似唔多夠橫咁,條索帶完全發揮唔到作用囉!所以都係決定明天上堂前問一問老師意見至俾佢踩落地喇!
呢對係本地黑皮芭蕾舞鞋,條褲suppose係短褲黎架!
呢對就係入口黑皮芭蕾舞鞋,真係好纖幼,個袋又窄又長架!
2012年2月13日 星期一
Pandora
之前上BK睇野,發覺好多人都講Pandora呢個牌子,再睇吓個價錢,真係唔明點解咁貴都有人買!有晚,同老公講起原來已經好少人响BK曬/講LV同Gucci,轉而係Chanel同埋Hermes,連一條Pandora手鏈都閒閒地要好幾千蚊,原來咁多人咁捨得買名牌!點解好似幾萬蚊一個袋都好似咁容易“帶”左佢返屋企!哈哈!當時,真係純粹討論,甚至乎,對於Pandora係咩黎,我完全唔知,只係知係手鏈!
點知,今晚老公趁Ambrose瞓左覺之後,無啦啦攞左袋野出黎送俾我,話係情人節禮物喎!估唔到重會有情人節禮物呀,真係好驚喜!佢重叫我估吓係咩黎,攞上手輕飄飄嘅一袋野,我隨便答係手鏈,心目中連少少idea係咩手鏈都無,咁就俾我估中左!原來老公買左條Pandora手鏈俾我!佢話條手鏈係有意思架喎!首先有個boy dangle charm,係代表Ambrose,而兩邊分別係dad charm同mum charm,代表我同佢,一家三口!而老公知我一向都鍾意玻璃飾物,佢揀左兩粒唔同色嘅琉璃珠,紅色係我鍾意嘅顏色,綠色係Ambrose嘅幸運顏色!老公話每個人嘅Pandora都有story嘅,呢條鏈就象徵左我地一家三口!
講真,收到條鏈嘅時候雖然都覺得靚,不過又好似有d唔等使咁!不過聽完佢咁講之後,又見到佢咁用心咁去睇人地嘅分享先至走去買條鏈,重用左個幾鐘慢慢襯,重如數家珍咁同我講咩charms係咩意思,淨係呢份心思,已經好感動啦!條鏈戴左上手,越睇越鍾意呀!不過,問極佢都唔肯講買左幾錢!
突然間諗,原來女人都係鍾意人買埋d唔等使嘅野架喎!以前收到嘅禮物,有d真係好實際,但問心,話好鍾意咩,又唔係架喎!收到呢份禮物,一見到時就覺得唔多實際,重諗買咩買咩重抵重好啦,但又出乎意外地超鍾意!原來,女人都係口是心非,都係虛榮嘅!哈哈!


text:
今日約咗一位好特別嘅人食 LUNCH,佢就係大少奶,第一次約 BLOG 友見面,懷着緊張嘅心情赴約.
約好 12:30 pm 喺 Dan Ryan 門口等.
我地今日嘅午餐,我同大少奶都一樣,叫咗沙律同燒雞.
不過,我地志不在食,我地傾咗好多,雖然係第一次見面,但感覺很親切,好似識咗好耐,我地講咗好多好深入嘅事,完全唔似係第一次見面.
大少奶分享咗一啲佢自己嘅事,令我好感動,面對一個陌生人,佢都可以O甘真心去講,佢嘅經歷,令我明白到,其實人人以為佢係大少奶唔洗做,過着啲少奶奶生活,其實佢都付出咗好多,以前經歷了很多,今日佢所擁有嘅,其實都係佢自己努力嘅成果,所以,睇嘢唔可以只睇表面.
我地亦都分享了信仰上嘅問題,今次係我第一次同人,分享信仰呢個問題,大少奶比我嘅感覺好舒服,佢唔會好 pushing,令我好樂意講出我嘅感受,佢仲送咗本書比我添!
除咗傾啲正經嘢外,大少奶真係幾可愛,尤其佢話佢唔搭地鐵嘅原因,真係好好笑,因為O甘,我地傾呀傾,餐 LUNCH 食到三點半都唔願走,雖然已經講咗成三個鐘,但都好似唔夠喉O甘!希望我地好快又再約出來啦!
臨走,梗係唔放過呢個機會,要大少奶幫我喺佢幾本書上簽名啦!
大少奶,好高興認識你!


text:
為左浸多D溫泉,我地7點鐘起身!
一早起酒店個溫泉浸一浸,食完個早餐,
再起酒店隔離既崎溫泉,再浸
崎溫泉係公共溫泉,好似係400YEN入場費,
溫泉同海就知係一塊石頭相隔,浸浸下重有海浪拍入泥
但係崎溫泉D水熱過酒店個個好多,浸多一陣,就走啦
真係浸到個人暈暈地 XDXD
(溫泉地方唔方便影相,大家可以上網搵搵佢既相)
Check out之後,酒店又有好好既服務 (雖然最後發現個服務係巴士公司提供)
就係俾唔幾得左幾百YEN,佢將你個行季送到JR站,咁就可以去玩
TORE TORE魚市場
係地圖睇以為好遠,所以冇去,點知搭巴士個時,見到佢!!!
又反應唔切落車,最終MISS 左><
就係咁,又搭返兩個鐘火車去大阪
一來一回,其實用左大半日,車錢都唔平,不過我覺得係值既
對住太平洋,水平線浸溫泉wor! 都飛到咁遠,就唔差在個幾個鐘車程啦
去到大阪,用左好耐時間先搵到間酒店
明明SEND EMAIL問,佢叫我係JR NAMBO行過去,
但其實超遠,搭地鐵都要轉兩次車 @@
宜晚就咁係心濟橋行下,食下野
溫馨提示:
- 搭JR特別係長途,一定要睇清楚時間表,同係咪特急,普通車逐個逐個站停,真係坐車到坐到你攰呀!!


text:
靚抽王
如何嚴懲洗狗男?
一名疑似內地高球教練( Jacky Lo)喺臉書度公開佢將狗仔放入洗衣機嘅虐狗惡行,網民鬧爆,驚動警方之餘,高登巴打又再使出起底本領.不過呢個 Jacky佬竟然一啲悔意都冇,喺臉書度講咗句
「睬你都傻」,仲話自己將會返大陸,令正義感澎湃嘅娛文樂我,都不禁要 S橋王上身,幫大家度番條好橋嚴懲呢個獸性人渣.
嚴懲洗狗男 3大 S橋:
賤神 MMA大賽
呢排香港啲賤人好似《進擊的巨人》入面啲巨人空群而出,先有周永痕打老婆,又有洗狗男虐狗,所以最好就係使出一招以賤制賤,舉行一個賤神 MMA大賽等周永痕同洗狗男隻揪,其中一方失去意識先停止.嘻,係唔係好想睇呢?
金正恩維持正義
洗狗男虐待可愛嘅小狗,雖然好多人都想打鑊佢,甚至係掟佢入洗衣機洗,不過計我話最好都係由受害嘅族群,亦即係狗隻出手,咁成件事就合情合理得多.早前北韓金正恩曾以「犬決」之名嚴懲佢嘅手下,今次我哋一於將洗狗男 send去俾阿金生,等阿金生搵啲狗仔親自放佢入洗衣機.
沒女大作戰配對
洗狗男人賤口臭,又扮富二代,又冇愛心,照計都唔會有女人鍾意佢,恐怕佢之所以變成咁,都係冇愛情嘅滋潤啫,唔緊要!大台《沒女大作戰》好幾個沒女都未搵到伴侶,介紹洗狗男俾佢哋識,一來可以化解洗狗男嘅戾氣,二來呢個 plan合乎大台膠爆節目嘅低俗格調.
S橋王
S橋王作為宇宙最強度橋專家,一向以改善社會風氣為己任,為世人出謀獻策,伸張正義!(同時又八卦吓恥笑吓咁嘻嘻.)


text:
之後再過行左去黑門市場,基本上幾個地方都好近,我地有大阪周遊卡就梗係坐車啦!黑門市場又係星期日唔多開門,同熟食街市差唔多,只係乾淨D同賣既野全部都係日本產,漢奸心理作祟日本出品應該好D既!哈哈,以前成日笑身邊D漢奸friends,講到日本乜野都好,連屎坑都係香過人既!哈哈,唔講得笑原來此話當真,日本人真係好乾淨,電子厠所佔90%以上使用率,就連公厠都冇水積冇臭味哩下抵讚呀麻!哩D咪叫家教囉,人家自細教育小朋友要整潔有禮貌,香港人‧‧‧唉,正所謂代代相傳,都係算吧啦!
黑門市場當日唯一一間營業兼付堂食既魚生店,服務態度差之餘,俾多碟豉油都話冇,吉碟都唔肯俾囉,我地都幫襯唔少架麻,再講哩到又唔係特別平,又唔係特別新鮮,真係唔建議大家泥哩到開餐囉,個人認為7點鐘去百貨公司食品部掃魚生剌生番酒店開餐仲好過,因為臨收舖一律8折至半價不等,好抵食架!
順道去埋四天王寺參觀(免費),冇冇無聊四圍行下咁囉!唔得閒可以Skip架!時間都唔早喇,諗住日落前上到去新世界通天閣頂樓(免費)睇日落,可惜排左成45分鐘隊,上到個咸蛋黃幾乎落晒喇!
時間唔早終於輪到今日重頭戲就係去Zuboraya づぼらや 新世界本店食河豚喇,我地當然唔會一人叫一個全宴食咁傻仔啦,咁貴唔好食咪好傷,都係散叫穩陣,分別點左3個基本一人前定食1700円,然後再追加一客河豚剌身,同埋一客河豚火鍋,咁就可以試勻晒多款河豚煮法,好過位位5000円啦!再講唔見到河豚有幾鮮味喎,返香港蒸條東星班食好過啦!最後見後面檯日本客食完個火鍋有位阿E幫手煮粥,我地都唔蝕底啦,原來係要加560円既,都好呀,乜都試下呀麻,竟然哩個粥係最好食架囉!但係同廣東魚粥相比,哩到真係食唔出有魚鮮味架!唉 . . . 到底何謂名物呢!?


text:
零九年七月一日
札榥Crazy sale第一天 發達喇!
♡ 楽しいhokkaido-Day Four-
狸小路大血拼_薄野不夜天 ♡
離開四季彩之丘 我地要坐好長嘅車程出返札榥 ”晒菠蘿”喇 呢三至四個鐘 我都訓覺豬 除左我之外 大家都訓晒覺 梗係啦 嚟到第四日 個個都攰到c下c下咯 司機叔叔 辛苦晒你喇!!!
繼上次血拼東京之後 媽咪今次仲勁呀 佢嚟到札榥都大出血呀!!!!
喺未出發之前 媽咪一早就查到日本公司喺今日 七月一日開始crazy sale而我地減價第一日嚟 唔洗驚d碼會斷呀!
今次媽咪嘅掃貨重點target依然係奶咀黑超b. Hysteric mini 同beams boy…果然 買左好多hyseteric野比我 …
當導遊哥哥擺低我地喺狸小路 嗲地媽咪就雞咁腳衝去搵hysteric mini喇 講起hysteric mini 媽咪中學時代已經比同學感染迷上左喇 嗰陣仲係咁讚d bb仔衫好可愛 到依家有左我 仲唔買嚟比我著 嘻嘻 我都幾鐘意hysteric bb架
為左唔好浪費嫲嫲姑姐姑媽姑丈嘅時間 (無理由叫人陪你買衫嘛) 嗲地媽咪同我地分開行 我跟住嫲嫲佢地呀 我都唔想阻住佢地”跑”呀 bye bye喇嗲地媽咪!
之後媽咪同我講返 話佢喺香港做嘅research果然無白費 佢地好快搵到hysteric喇 跑到上去 見到門口 媽咪發晒花癲 嚇親嗲地呀 全部貨品七折呀!!!! D衫都分晒碼比人揀 真係好多媽媽喺度搶呀 仲唔到除左香港媽媽 d日本媽媽都鐘意呢個牌子
最後媽咪買左兩件衫 (一件姑姐送 一件嫲嫲送) 一條裙 仲買左hysteric環保袋 好靚架 依家成日用 …仲有姑媽送嘅水壺 (唔重架 好好用)… 仲有其他key chain …去沙灘用嘅大毛巾 另外買左三pair型妹襪 全部都好靚 我好鐘意呀…全部都有七折 媽咪到依家都話 “抵到爛晒呀” 返到嚟佢開始後悔唔買多條毛巾 唔買多個水壺 唔買多pack襪 ….唉 媽咪d野唔係唔洗錢架!
佢之後仲衝左去beams boy買頭飾比我 都好靚架 返學都可以戴呢!
當媽咪join返我地嗰陣 佢覺得好唔好意思呀 因為我曳咯 我要姑媽姑姐佢地陪我食麥當勞 搞到佢地冇得行街…上次有公公陪我喺台場東京食麥當勞 今次姑媽姑丈姑姐嫲嫲陪我食札榥麥當勞 嘻嘻 我真係好鐘意麥當勞架! 而因為呢次麥當勞令我唔驚姑丈喇 我肯比佢抱抱呢…
媽咪見佢地冇行街 就同佢地走左轉toyko hands同parco… 之後大家都好似冇咩特別想買就走咯 臨上車前 佢地反而去左一間shop度掃馬油 哈哈 媽咪都買左一盒比我 都幾好用 我見嗲地依家都成鬼日偷嚟用架
今晚我地住東急excel 呀 呢間酒店比左個好開心嘅回憶我地呀 點解?
領隊哥哥鬼鬼崇崇同我地講今晚比double bed我地 媽咪初初同嗲地都話唔洗啦 幾日嚟訓單人床都ok 點知個領隊係咁建議我地要間房 仲叫我地唔好同人講…醒目嘅媽咪知道應該有筍野嘅 於是就接受左個offer
點知上到去房 哇 好大架按摩椅呀 啱晒勁攰嘅嗲地媽咪!!! 原來我地間房係upgrade房嚟架 多謝晒領隊哥哥嘅照顧… 我地未得閒玩就要落樓喇 去邊? 我地未食晚餐呢
今晚嘅晚餐去左薄野不夜天食拉麵 嗲地媽咪honey moon去過 d麵真係好食之餘 有好大塊叉燒同帶子…比佢地講多兩講 我都好肚餓喇 所以我都不停叫 “食麵麵…”
依家薄野不夜天分新舊街 我地喺舊街搵食就算喇 都唔去新街嗰邊 還掂個導遊哥哥話薄野不夜天間間舖攞過獎架啦 就隨緣揀一間啦…
我地揀好麵檔就開餐咯 我食媽咪同嗲地嗰兩碗 媽咪碗麵麵有牛油 特別好味架 而嗲地嗰碗就有帶子同叉燒 兩碗分別係味噌湯底 同豬骨湯底 yummy 我都食左一大個飯碗呀 嘻嘻 佢地有叫餃子 但就唔啱我嘅口味喇
食飽飽 我地努力去行便利店 呢晚係旅程最後一晚喇 所以媽咪好多野都想買去食 可惜個肚得一個 媽咪 下次再食啦… 喺便利店度我地買左杯麵返香港食 另外 仲買到嗰邊特定版嘅hagxxx daz雪糕 有媽咪至愛嘅焦糖味同姑姐至愛嘅白桃味呀 佢地買完返去就上左我地房玩按摩椅
初初大家都好緊張睇下張按摩椅有冇收費…之後嗲地同姑丈可以肯定係免費之後 大家都輪住嚟按摩喇 嘻嘻 呢四日嘅辛勞可以一次過嚟個大釋放lu !


text:
Tima想去海洋公園好耐喇
用信用咭積分換左三張票 免費玩一日
今日天文台話落雨 點知鬼咁好天 仲有d涼風吹下tim
哈哈 真係好運
一人到嚟就見到海豚先生! (定小姐呢 ?)
海洋公園三十週年
今次入園感覺同上次好唔同呀 靚左同埋多野玩左
好多人都趁假期都去海洋公園玩
我地都撞到好多朋友仔呢
66姐姐同埋44哥哥
好多小丑哥哥呀
好期待睇下海洋公園嘅老大街
阿ti勁開心 係咁話要幫拉tiba車
嗰都有一間一模一樣嘅戲院 叫咩江戲院架
海洋公園叻叻
真係做到個感覺出嚟
每次見到d紀念"硬野" 阿ti總係嚷著要一個
tiba去左玩games
之後去坐纜車
tiba去玩 flash tima就玩左個新嘅轉轉轉 轉到你暈
古靈精怪 一上纜車就鬼死咁開心
賣菜兒
賣生果
玩雀男 vs 弄雀女 哈哈哈哈hahahaha
兩母女要行街頭賣瓜 鳴鳴
要左陳皮梅 阿ti心癢癢要旦撻公仔
真係好開心呀 阿ti哄到一班哥哥姐姐同佢合照
仲有石油氣比阿ti玩tim 好得意啊
熊貓館 今次去覺得有d悶
就連阿ti都話有少少悶 可能裡面唔比出聲卦
玩火車做車長
青蛙跳
最後一站
水族館
反而阿ti今次喺度探索多左喎
真係咩魚都問一餐 問到阿媽都唔識答
水族館一行出嚟 omg 阿ti睇中左 " 小獅" (名都改左 唔買都冇咩可能)
寵女緃女 ~_~" 買左
阿ti今日真係非常開心
都好嘅 做父母 比得小朋友開心一日得一日啦
成日呢樣唔比嗰樣唔比 小朋友冇晒d童真
今日臨走 阿ti多謝tima : 多謝mami 我今日好開心呀 你同我玩左好多野 你好熱呀 .....
唔係讚阿ti 佢其實好細心好聽話架
上到車 show一show我地d戰利先
旦撻 陳皮梅 同埋大包米


text:
五月八日
三十三個月至三十四個月閒記
母亲节快乐游长隆
ಇ
鱷魚公園
架車行左十幾分鐘 就去到鱷魚公園喇!
一落車 就周圍望下先,...因乜解究好似咁荒蕪嘅? 仲要人都冇個 oh...唔通上左賊船
一入到去 見到一條好大好大條嘅鱷魚 真係好大條 影相出嚟唔覺大條 但現場睇好震撼架 條鱷魚身長而粗 行近d都好驚呀!
再行入去 見到有d小動物 整體上感覺似荔園 初初有d失望呀...
嚟到呢度 大家仲係有d失望 係...真係有鱷魚 但係得一兩條 d地方仲要冇人打理咁...
直至去到第二個地方 我地勁surprise呀!
到喇 呢度係釣鱷湖
初初我同媽咪唔覺個湖有鱷魚 淨係覺得d水好dirty
好多枯葉都冇人理嘅?
睇真d...哇 原來唔係枯葉 成個湖都係鱷魚呀!!!! 再一次震撼大家心靈
我地都係觀察人地釣先 睇下有冇危險嘛
見d人玩得好開心 引到d鱷魚彈晒起身 梗係啦 d餌係半隻雞喎!
初初聰少話唔玩架 但喺我死纏爛打之下 佢買左餌喇 yeah!
yeee全程抱住我睇 聰少玩到d鱷魚c下c下 真係好得意呀
當然 最後塊餌都比佢地食左咯...
突然間 我覺得好驚 喺yeee壞中跳落地 "唔睇喇"
之後周圍行 見到鱷魚show場啦 見到好多動物啦 仲有小小兒童遊玩場!
琴日抱完虎虎 媽咪一早喺網上見到可以抱小小鱷魚 仲一心諗住過嚟抱 點知...
唉 再一次對呢個主題公園死心...呢度唯一可取就係比我見到d鱷魚點食野咯...
我地喺園內逗留左個半鐘 就走咯
離開之前 我地見到d員工整鱷魚肉 好恐佈呀! 有冇人會買呀?
以下相片會令人情緒不安!!!!!!!
哇!!!!!!
我地call返酒店車 就上車離開呢個主題公園喇
同琴日嗰個動物園嘅管理同環境真係爭好遠呀!
長遠嚟講 如果呢個公園有人打理下 整理下 應該都係一個好好玩嘅theme park 加油呀!


text:
2015年3月27日星期五
Frikassee
32 則留言:
似濃湯多過係係汁.回覆刪除
用白露筍都得啫!回覆
濃湯同汁差唔多啫.刪除
要有綠色嘛.
乜事要樽裝?冇新鮮咩 , 依家香港大把鮮蘆筍.回覆刪除回覆
我唔想烚嘛.刪除
仲有係呢度不時不食,e+只有鮮白蘆筍,未有綠色.
樽裝蘆筍可能唔夠香味喎.回覆刪除
蘆筍其實都冇乜味回覆刪除回覆
唔係架, 鮮o既好有蘆筍味架. (又可能同品種有關)刪除
你真係用隻全雞?咪有排食?回覆刪除
未見過樽裝綠蘆筍,一盒盒洗好切好嘅就有,但都算係新線喎回覆
咁我切咗啲手手腳腳,半個胸出嚟煮其他o野.刪除
樽裝蘆筍我度好常見.
好快有青蘆筍啦,到時可以再煮回覆刪除
咁等有青蘆荀再煮過!回覆刪除
但係賣相OK喎回覆刪除
聽講白蘆筍比青蘆筍貴,西餐多會用它的…回覆刪除
至於青蘆筍,中菜亦常用.回覆
中菜o既青蘆筍印象比較幼刪除
你真是好叻, 食過就可以整番出來...回覆刪除回覆
搵啱食譜都唔係好難.刪除
喺柏林食嘅個碟呢?冇影相?回覆刪除回覆
又係因公,唔好意思影.刪除
原來係一道柏林名菜,初時以為即食麵...失敬~失敬~回覆刪除
haha, 我買鮮露筍試下先.回覆刪除
睇落好好味!回覆刪除
但柏林點會整到家鄉雞味?回覆
可能白汁雞度度都係咁嘅味卦.刪除


text:
過咗個星期睇咗三齣戲>
德國片Glück.
女角因戰亂失去家人,隻身偷渡去咗柏林,企街為生.喺街度結識咗個流浪無業青年.佢哋好快共渡愛河,一齊住.男嘅搵咗份工,女嘅喺屋企繼續接客.有日個恩客喺間屋做做吓C咗.女角驚到走咗去.男角返到屋企見到條C,唔可以報警之下唯有肢解咗佢,埋佢喺個公園.最後因為運C時地上嘅血跡,被鄰居發現報警.佢哋兩個都被人拉咗.
咁佢哋可唔可以再一齊呢?
我覺得用肢解案做一個愛情故事都好另類.另外齣戲對話唔多,女角又係用啲唔多好嘅德文,都幾啱我睇.
第二齣都係德國片.
Das Haus der Krokodile (The House of crocodiles)
改篇自70年代同名德國電視劇,係一個兒童偵探故事.
講主角一家人搬咗去親戚個古老大宅住,有日主角父母,家姐都唔喺屋企.咁佢就喺呢間屋探險,無意中搵咗本手繪日記.日記主人係一個小女孩,幾十年前神秘死忘.男童主角見日記嘅圖畫同呢間屋嘅嘢係一樣.其中一幅畫咗一個寶箱.佢相信呢個女仔嘅死同呢個寶箱有關.咁佢就開始搵,同一時間,有個不束之客偷偷入咗佢哋間屋,又係搵梗一樣嘢.究竟個寶箱隱藏咗乜嘢秘密呢.....
咪睇佢係兒童偵探故事,個故事都唔簡單.我覺得大人都啱睇.
第三齣係翻睇嗰齣法國片Intouchables.
因為有免費飛,好想睇吓原聲法文版.睇法文版第一時間諗起去De
France戲院.法文戲呢度一定會有.
有德文字幕輔助下,第二次睇明咗好多.而戲院裡面好多法文人都睇到哈哈大笑.
香港如果有機會上,值得大家去睇吓.


text:
2008年10月31日.星期五
俾太太去洗手間嘅聲嘈醒左,個鐘嗰陣啱啱6點,係時間起身喇.今朝唔知點解好掛住毛毛,梳洗完出去公園散步同寫吓野.今朝唔覺凍,可能習慣左,後尾睇天氣報告,氣温有成16度.
返到酒店太太已經喺度執緊行李,其中有上機前要飲晒食晒嘅温泉蛋,麵包,粟米湯,布甸,午後の紅茶,水晶梨.收拾好,我地就落大堂check out,今次就真係走喇.我地將行李寄存喺酒店,出去作最後掃貨.
首先同太太喺Café de Crie食西式早餐,我地叫左兩份唔同嘅特餐(一杯茶一份麵包),成80蚊港紙超貴.份早餐太太咬左一口酥皮包就豎起隻手指公話:肥仔份包好好食呀.臨走仲影左啲相添.
跟住就行Tokyo Hands諗住買野俾毛毛,後尾先醒起10點先開門架,唯有去附近7仔買啲糖俾銅銅同盈盈,仲買左盒錫紙包裝軟體香蕉啫哩…好啱食.
等左好耐終於等到舖頭開門,首先去藥房幫姨仔揾藥,咁啱冇貨…失望.再去買狗狗零食,行行吓又夠鐘返酒店攞行去搭巴士去機場.
喺巴士度食野同太太傾開偈,太太話今次睇唔到紅葉唔算數,有機會出年再黎過.好快又個半鐘去到機場第二大樓,好快辦好登機手續(因為太太做左網上check in唔使排隊…太太妳好醒呀.
跟住就去揾野食,太太唔係好肚餓,我地象徵式食啲野.今次食壽司,太太話黎到日本一定要食番一次架,我地食左5碟,平均十幾蚊一碟.有甜蝦,火灸三文魚,蛋,鰻魚,其中三文魚壽司超好食,入口溶化,好食到想嗌.當時我個表情好怪,個師傅望到我以為有唔妥,我即刻豎起隻手指公話:very good!嗰陣時個師傅笑到震,到我地走仲同個師傅影左張相.
仲有啲野食要上機前食晒嘅,温泉蛋,粟米湯,水晶梨.太太今日破例俾我食兩隻温泉蛋(我梗係好開心啦),個水晶梨…我決定搏一搏留番俾毛毛食(我驚水果唔俾上機).
好快就入閘登幾喇,上到飛機就好想快啲返屋企,因為掛住毛毛.
飛到香港機場我地就駁船返澳門,但係班船十點先開,計一計時間都係食左飯先上船.
太太好耐冇食過中菜,我地就喺機場嗰間 “阿二靚湯” 食飯.太太叫左阿二香妃雞,海味雜菜煲,上湯浸瑤柱蝦干娃娃菜.啲餸好大碟,我地幾乎食唔晒,味道都唔錯.
襯等上船得閒,太太發左短信俾阿美問毛毛個情况點,阿美話毛毛好曳曳,咬斷左條電話線.毛毛咁嘅行為一定要教訓佢,唔係第二時咬電線就會好危險架喇…講下講下夠鐘上船…假期完喇…返屋企喇…宜家又好想繼續放假…


text:
呢日 OFF 呀 所以連放 3 日假期超開心呀 呢日同里奧大人去完大家樂食早餐就出發去南丫島 lu ~
今次里奧大人睇埋上船班次 咁就可以唔駛浪費時間等船喇 點知 里奧大人睇咗假期嘅班次 ( 假期係半個鐘一班 / 平日係一小時一班 因為佢唔記得我星期六係 OFF 以為係假期呀 ) 唉 計錯時間 要等 45 分鐘先上得船 所以周圍行下 同埋好在 12 點半開閘 可以入去坐黎等開船 ~
今日好大霧 & 好大浪 坐船 "浪" 下 "浪" 下真係好舒服 入到南丫島里奧大人又即刻睇 Map 睇離地方唔係好大 所以又係隨緣周圍行啦 ~
唔知係咪天氣影響 覺得好攰咁 可能感覺無乜嘢睇 所以有 d 悶 又唔多想影相 邊行邊睇算數 ~
去到見到 d 鹹濕嘢 所以買幾包試下 好味就買多 d 番屋企食喇 ~
行去每間舖頭睇嘢 真係唔可以多留 1 分鐘 因為間間舖頭都無開冷氣 焗到呢 又一陣味咁喎 行咗幾間舖頭唔再行啦 焗完出黎好攰 超辛苦呀 ~
南丫島好細 所以無乜地方好行 + 好影 見到有間食 Pizza 好似唔錯 所以就開餐 食飽再行過 ~
間餐廳門面 up up dup dup 但 d 嘢食又好味噃 簡直係抵食夾大件呀 我地坐細嘅四方枱 兩碟嘢已經霸哂成張枱 lu 不過正因為份量太多 根本無可能食得哂 ~
Chicken Shish Kebab ( 烤雞串燒卡巴 ) with Pitta Bread ( 比得包 ) & Turkish Green Salad ( 土耳其沙律 )
Pepperoni 香辣肉腸薄餅 - Pepperoni ( 辣肉腸 ) / Green Pepper ( 青椒 ) / Cheeese ( 芝士 ) / Tomato ( 蕃茄 )
食完再睇索古灣條路行 見到有亞婆豆腐花 ( 唔知點解好多地方都有檔亞婆豆腐花架喎 ) 睇 Blog 話好好食 所以買黎試下 估唔到好滑好好味喎 明明諗住行路幫助消化 點知又忍唔住口食呢 ~
食到好滯 超辛苦 加上天暗暗 超眼瞓 根本無原動力再周圍行 連索古灣同風力發電站都無行就走 lu 其實好想行架 不過尋日做家務做到腰骨痛 里奧大人話黎係想我 relax 唔想係辛苦 所以再周圍影下相 食埋乳酪雪條就走 lu ~
個巨 P 令到我地好滯 加上 6 點幾番到屋企又未餓 所以我都係煮雲吞米粉算喇 咁幾時食都得嘛 ~
是日懶餐 - 鮮蝦雲吞米粉 & 唐生菜
鮮蝦雲吞米粉 - 外賣鮮蝦雲吞 $12 / 6 隻 大大粒唔錯架 ~
唐生菜 - 最鍾意淥唐生菜 快熟嘛 唔駛好似菜心咁煩 又要摘花 又要切 又要浸好耐喎 ~
食完沖涼抖陣又睇碟 租咗隻 " District 9 " 我地有時會睇舖頭播嘅片頭 如果好睇就會租 點知就出事 套戲完全唔合邏輯 雖則做戲 但都唔係咁囉 真係好後悔租呢套戲呀 ~


text:
( 6-jan-2012 fri )
wow 今朝又同 8 卦一齊食早餐 不過多數係我食到咁上下佢先打黎 咁都好 佢食嘢好快嘛 同佢同步食我就好有壓力 同埋我早餐唔想比自己食得咁趕嘛 ~
菇場又忙到爆炸 之前老友 "祝福" 我日日做到無停手 我話我最鍾意做嘢 依家真係好鬼忙 唔係咁邪呀嘛 ~
今日晏晝 off 半來約咗老友 tea 再去表妹度剪髮 不過佢最後唔得閒 所以我都買嘢去媽咪屋企食 坐到 3 點半就出發去荃灣呢 ~
之後去瓜子大王買瓜子 都幾多人 不過好在我都買到一斤紅瓜子 買完再去正隆行買無花果同 nuts 超重呀 幾咁辛苦先行到表妹度呀 ~
去到有得剪 家姐 7 點幾到埋 但佢要等 所以同佢一齊落去食豪大大雞扒 wow 熱辣辣好正呀 之後再買珍珠奶茶 勁似喺台灣掃街呀 因為無留意之前點行 但我記得有間粥舖 咁我話我記得有間粥舖 所以同家姐講話行番粥舖果頭 之後我拎轉頭話邊度係粥舖 家姐勁笑話以為我知粥舖係邊呀 oh 我唔認路架 所以好怕去唔熟嘅地方呢 ~
上到去家姐等咗陣就有得剪喇 剪到差唔多 10 點 本來約好表妹一齊食 不過佢有個客仲整緊 所以我地都唔等佢喇 唔係 11 點都未食得呢 ~
同家姐食酸辣米線 但頭先食咗雞扒 我話 share 一碗算喇 如果家姐自己食一碗會叫大辣 就番我就中辣啦 點知我覺得中辣都好辣 食到個咀唇發麻 我要狂飲檸茶 咁家姐又唔覺辣 之後話呢隻辣係慢慢辣 越食越辣呀 嘩 我都食完啦 太遲喇 同埋佢話呢間我地之前食過 我又係食中辣 但食咗小小要人地比碗清湯呀 ~
之後一齊坐 van 仔番屋企 番到屋企都 11 點幾 但飲咗杯檸茶又唔係好眼瞓喎 好在里奧大人睇電視食零食無咁早瞓啫 ~


text:
是日行程:開羅坐巴士到bahariya home-黑沙漠-水晶山-白沙漠露營
去圖~
Arabian night hostel 外觀
到達bahariya oasis.响李景美屋企電視頂見到呢隻飛機仔…唔,亞爺真係神通廣大
佢老公hamada的卡片,想去黑白沙漠嘅可以先聯絡佢
由於我無先預約,李景美好忙咁煮午飯比我地食.另一個韓國guest响度幫佢手
不用半小時!煮好!簡直係我响埃及食得最啱口味嘅一餐.呢碟係煎蛋包
呢碟係韓式酸辣青瓜,好開胃
最美味嘅醬煎茄子
黑椒洋蔥炒薯仔
雖然無肉食,但我地非常滿意
就兩個人,食四菜一湯,韓國太太,你會唔會煮得太多呢!!不過佢同我地講,如果我地早預約,佢會準備更多菜,佢話應該要成枱滿曬
中間就係韓國太太李景美
好喇,離開佢屋企出發,第一站先經一條小村,司機去了拾柴支,我地就睇個抽地下水嘅水池
村養的駱駝,都有六七隻
好大隻
唔好走太近
車駛入沙漠,走了三十分鐘左右,到達了黑沙漠
就有不少黑色的山丘
黑沙漠飄浮
再飄
飛呀
就咁睇好似無乜特別
就一堆黑d嘅山
個天好藍呀
話咁快又日落了,睇住個太陽由地平線上消失加上個天嘅漸變色,真係好靚
日落時份,我地到達影點二-水晶山
水晶水就係由水晶形成的山.一地都係水晶!
唔洗三十秒就執起一堆水晶石
後面地下白色嘅都係水晶
我執呀...
無呃人,真係一地都係架
我們坐的越野車
太陽差不多落曬
個天黑得好快
到達白沙漠.話咁快,個天黑齊,無光害的環境下,星星已經馬上現身!!真係好好好好好靚!!!!!未見過咁多,咁密密麻麻的星空
太陽一落山,沙漠馬上變到好凍,應該得返幾度.司機生左個營火比我地取暖先
仲有地鋪坐,唔洗坐落d凍冰冰嘅沙上坐到pat都痛(其實佢係今晚嘅床墊).司機去左煮飯,我地仲有水果食住等
取暖中
好暖架個火..呀姜食隻橙先
我地搭左個擋風食飯區,好有民族特色!不過其實一離開個火,坐來呢邊已經好鬼凍(司機仍在努力煮飯中)
煮食工具一應俱全
好,等我又幫下手,燒雞肉!
就地取材,執兩塊大石頂住!港式bbq乎?!
佢就係我地能歌善舞嘅萬能司機
休息區,後邊車泊到好貼,用來頂住個帳篷,大風d都唔怕倒下
煮好了!晚餐ready!
美味的烤雞!外脆內軟!正!
狐狸仔聞到d香味忍唔住都出來搵食物!
好啦,姐姐請雞骨你食.佢一拎到立即走左去~
但兩分鐘後食完又返來
幾好服務,仲有水飲
再過兩分鐘,狐狸仔,你又番黎喇?
好啦,今次比舊多d肉嘅比你喇!
我地食飽飯,又用番個營火煲茶!
呀姜索性訓响度睇星(好似死左咁)
我地營火晚會開始,唱歌打鼓…唔,我雖然好認真,但打到亂七八糟囉lol


text:
以上呢副名對相傳係清代才子金聖嘆所作,而背後仲有段故添.話說金聖嘆因哭廟案獲罪,被判處極刑.行刑當日,個仔去刑場送佢最後一程.金才子非但冇呼天搶地,反而雅興大發,即場出咗上聯「蓮子心中苦」俾個仔對.老豆就快要斬首,做仔嘅一早已經六神無主,又有乜可能會對得出呢,結果下聯都係金才子自己包辦埋.
真係不得不佩服佢嘅才情,喺咁嘅情況都仲可以作到副咁絕嘅對.對得工整唔在講,其中更暗藏弦外之音.竅妙處在於「蓮」同「梨」呢兩個字,如果換成另外兩個同音字「憐」同「離」,就正好講出咗自己當時嘅心情.不過臨行刑仲有雅興吟詩作對,其實都幾古怪吓,甚至有食古不化.但係佢嗰種視死如歸嘅氣節,又真係唔到你唔服!
講到「梨兒腹內酸」,印象中好似只限於雪梨同鴨梨.呢類梨唔止接近心嘅部分酸,其實連肉都帶有少少酸味,而且肉質唔夠爽脆,一向唔係太鍾意.至於豐水梨同沙梨,因為要批皮,實在太麻煩喇,所以從來都唔係我杯茶.水晶梨就太貴,根本食唔起,會唔會心酸就真係無從得知嘞.
至於完全唔心酸嘅,啤梨係其中一種.呢種梨好奇怪,熟透同未熟透竟然會有兩種截然不同嘅食味.熟透嘅時候香甜軟糯,未熟透就清新爽脆,可謂各擅勝場.另外有隻長啤梨仲特別,幾乎冇心咁滯,差唔多成個可以食晒.最近又食過隻紅啤梨,爽脆之餘,仲有類似蜜糖嘅香甜味,真係好正!
咪以為啤梨淨係外國先至有,其實甘肅嘅天水梨無論口感同味道都同熟透嘅啤梨一樣,只係個頭細得多.82年去新疆,途經天水順便玩埋麥積山,無意之中俾我發現呢種咁有外國風味嘅梨.後來去到新疆,更試到梨中嘅極品,庫爾勒香梨.呢種梨清甜多汁,果肉爽脆而無渣,比雪梨好食得多,可惜當時香港仲未有得賣.印象中好似要過多兩年香港先有得賣,自此以後,如果食梨多數都會揀香梨,不過有時都會食貢梨.以味道嚟講,其實貢梨同香梨好接近,但係就有少少渣,略遜香梨一籌.貢梨都有樣好處,就係夠晒大,食得好有滿足感,唔似香梨細細個,咬幾啖就玩完.
不過唔知點解,呢兩年香梨同貢梨好似冇以前咁好食,無論味道或者口感都差咗.尤其是香梨,皮好光滑,睇起嚟靚仔咗,不過食落就似雪梨多過香梨,都唔知係咪混咗種.仲有一樣好奇怪,香梨有季節性,原本秋天先有,不過而家就一年四季都有得賣.又好似荔枝咁,其實冬天都有得賣,不過食落口就完全唔係嗰種味道.我就寧願忍吓口,等桂味同糯米糍上市至食到夠皮.不過一年先得一兩個月當造,簡直係望穿秋水!但係點都好過唔啱季節,賣得貴又唔好食嘅貨色!所以古人話「不時不食」,其實真係好有道理架!


text:
三月六日
三十個月至三十一個月閒記
ti公ti婆同我地都唔洗返工 一於趁涼涼地去一轉長洲先
喺東京買嗰個miki house袋 依家啱用喇 阿ti輕鬆的走著
點解小朋友咁鐘意d飲品機呢? 一見就仆到過去 咩都按一大餐
今次阿ti仲call埋阿公幫拖去按野飲 真係搞鬼...
如陽光 將痴心亮起....
阿ti鐘意飲陽光"零芒"茶 同維他奶
到左長洲 嚟料啦 阿ti勁發脾氣
原因 : 作病中...
(小敏小敏 就係去完長洲 阿ti發燒喇 所以去唔到搵你 鳴鳴 你等我呀!)
睇下 連同公公婆婆影相都特登唔望住鏡頭笑 激屎人喇!!!
影完呢張 更加再冇笑容 唔肯食野tim ~_~
作病中嘅阿ti
我地唔理發脾氣嘅小朋友 一於繼續飲我地至愛 橙雜
以前tiba同tima拍拖嗰陣好鐘意飲架!
除左特飲 仲有牛河同雞翼 好好味
但...阿ti一啖都冇食過
唔同tima影相 全日淨係痴住阿公 啍!!!!
阿囡唔比影 唯有去影下咸魚啦 ...
去到沙灘 阿ti不友善的說 : 媽咪 可唔可以唔好再影!
噢 初初tima好嬲 點解咁冇禮貌架? 但後嚟諗返先知 阿囡嗰陣已經唔舒服lu 所以就發脾
氣咯 sorry呀 Titi...
阿ti心諗 : 我好嬲好嬲好嬲...
見愛孫冇食野 阿公係咁買野食哄佢 砵仔糕啦 特大粒魚旦啦
可惜愛孫不為所動...
行完沙灘 走返去市集 見到好多人排隊
yes 魚旦 tima拿拿聲叫tiba去排隊 快d快d啦!
炸魚旦真係好食 但呢隻豆腐卜一定要試 裡面有魚肉 十級好食架!!!!!
食飽飽 去買左件玻璃擺設 就返中環咯...
喺船度望咸旦黃 原來都可以好靚架 !
tiba話 :心情靚 睇咩都靚架啦!
唔 唔 都係...


text:
日期 : 1.11.2009 星期六
總行程里數 : 140 公里 – 大約 4 小時 12 分鐘
檢視較大的地圖
今日係行程嘅第9日,因為天氣預報話會落雨同埋天氣唔係咁好,所以我哋就取消咗原先計劃去恐山同大間崎嘅行程喇,恐山其實係一個墳場,有日本三大靈場之一之稱號(下北本島觀光,下北半島觀光案內,青森県下北半島の総合案内所),有個比較出名嘅就係地獄谷,不過車程就真係幾遠下,大間崎其實就係日本本島嘅最北面,個到睇日落應該會幾正,同埋其實呢個下北半島都幾多嘢睇架,食海鮮當然又係一流啦....但係如果天氣唔好同埋會落雪的話就會好危險啦,加上淨係去呢兩個景點來回車程差不多成5~6個鐘,比較幾長下,雖然去唔到本州最北嘅地方,但係無所謂啦,同埋無謂係到遊車河呀嗎,重有可以下次先去都得架嗎 !!
好,今日第一個景點就係青森県八戸市にある八食センター(八戸市朝市)去睇下D海產同埋睇下有D咩食,順便係七厘村海鮮BBQ到燒下海鮮食呀嗎 !! 我哋唔夠九點鐘就去到呢個係八戶嘅八食品中心到啦,其實呢到有部份係街市重有食店,買零以重有D乾貨,都幾多嘢買.因為佢哋個營業時間係九點開始,所以我哋唯有係到等下啦,期間都有唔少人到咗係到等開門 ! 九點鐘準時開門,重有好多檔口都係準備緊開檔,入面真係有好多海鮮檔,買嘅嘢通常都係好大量咁買,重要其實都幾平下,所以其實呢到都係當地居民買嘢嘅地方呢~~~行下睇下,人面嘅食店數量其實都唔少,但係我哋呢段時間其實全部都係未開嘅~~~~
行下睇下就到咗10點到啦,於是我哋就買咗個1000円嘅海鮮併盤,裡面有2隻蠔,帶子同埋蝦,買完我哋當然係要去到七厘村海鮮BBQ租爐燒海鮮啦,係到租爐係要每人200円燒兩個鐘架.俾咗個爐幫我哋起咗個火之後我哋當然係要開餐啦,嘩~~~~D帶子同埋D蠔真係好好味,但係D蝦就比較差D,因為D蠔同埋帶子實在太好味嘅關係,所以我哋就再買咗兩隻蠔同埋兩隻帶子再食過,呢一次去咗第二檔到買,價錢又平D....真係好好食,食多幾round都重得,但係又唔想食咁飽呢.食完嘢之後我哋就係入面行多一陣,買咗D嘢就出發去另外一個景點啦.
下一個景點就係係附近嘅蕪島喇,呢到有個神社,我哋順道參觀下啦,重係入面買咗粒水晶添呀 !! 呢個蕪島有咩睇呢 ?? 其實係係有好多海鷗睇架,係佢哋繁殖嘅時期會成個蕪島都係海鷗,不過我哋呢段時間去就唔係有好多囉 !! 睇完我哋就去附近嘅葦毛崎展望台都睇下啦,去到嘅時候非常之大風同大雨,睇咗一陣間我哋就走人啦...
然後我哋就驅車去另外一個景點古牧温泉渋沢公園,呢個景點去都要成個幾鐘架,呢個時間其實要食Lunch,但係呢,我哋頭先食咗個美味嘅燒海鮮餐,家下都未肚餓,所以直接去呢個景點啦.去到呢個嘅時候個天都幾陰下同埋有霧霧雨落緊,我哋直接揸架車入去個公園到睇,呢個公園都幾靚,如果係天朗氣清嘅日子應該會幾靚,同埋來呢個景點係想搵個浸腳地方,但係除咗見到間溫泉酒店同埋個公園之外就見唔到個浸腳位啦~~~
睇完呢個我哋就去青森睇一個叫縄文時遊館,呢個係一個遺跡,係呢個地方有日本其中一個叫縄文嘅部族嘅遺跡嘅地方,又係個句喇,如果天氣好又係可以睇好耐嘅地方.因為我哋睇嘅時候落緊霧霧雨,所以要擔住把傘來睇,重要就幾凍下,所以我哋又係快快睇完就走人驅車去酒店休息啦.係去酒店嘅途中我哋都有睇下有無D咩食店,可以係今晚晚餐,但係都唔見有咩食店喎.
去到酒店附近但係又唔見有停車場喎,於是就係酒店後面嘅一條巷到泊低啦,去到Check-in又無印花喎,尋日儲夠三個印花就有1000円 Refund架嗎 !! 重有個停車場原來係係對面嘅多層停車場到,係Counter到有部機碌一碌就會有優惠,不過就出一次俾一次錢囉,絕對係唔適合我哋呢D成日都出出入入嘅人囉 !! 放好晒D行李之後就出去搵嘢食啦,但係架車又俾人阻住咗喎,要攪咗好耐先駛到架車.係我哋來嘅時候留意到有個地方有一個Mos Burger,因為附近真係無咩嘢食(有得食嘅都閂咗門,真係奇怪),所以我哋就去呢一間都食我哋嘅Dinner啦...去到個個Mos Burger個地方,重有其他嘅食店,我哋睇咗一陣最後都係食Mos Burger.食完之後係附近行咗一陣就返酒店休息,架車仔就泊咗係個指定停車場到,之後返酒店,呢一間酒店係無得浸溫泉架,今日重要洗衫添啊....
八食品中心
入面有好多海鮮嘢食買架....
價錢重要係幾抵添喎...睇下成大盤帶子都係1500円咋
D生果都好平架
青森蘋果..青森蘋果...
呢個檔主好攪鬼,幫佢影相時扮鬼臉...
排隊買爐
美味海鮮...
帶子同蠔都好好食...好有鮮味
蕪島神社
葦毛崎展望台
古牧温泉渋沢公園
入面D景色都幾靚下架...
縄文時遊館
Mos Burger 晚餐


text:
本來今日諗住去海港城既FACES買化妝品既,因為FACES今日係christmas party有特別推廣,不過7點半去到人頭湧湧,每個專櫃都有一條人龍排隊,好似唔使錢咁...老公係身邊,無理由要佢陪我一齊排架,而且排到都要慢慢睇慢慢試架...咁搞法好難慢慢選購喎
於是都係離開算啦,不過無得shopping好失望...食完飯同老公講不如去九龍酒店今日開幕既西武行下啦,地庫既一層全部都係化妝品牌,呢到好靜局喎,同FACES比差太遠啦~~
我去左RMK既櫃位,見到下面只係呢間同沙田新開間分店先有得發售既opening start set,只係$300,好抵呢...有爽膚水,磨砂,make up base同埋loose powder,後兩者我都試左上手,質感唔錯喎,loose powder仲係我鐘意既少少閃閃效果...所以就決定買啦
見睇開就問下粉底同遮暇膏啦,sell我個位係男sales黎架,佢仲係supervisor黎添喎...佢唔同我講話佢化左妝我都唔為意~~連老公都話佢個妝化得好自然...阿男sales仲同我試粉底(102號)同遮暇膏上面添...效果都唔錯,老公都話幾好...不過始終都係遮唔晒我d雀斑,所以我都係唔買住,睇多幾間先~~
以為走得啦,點知俾我見到呢set christmas palette($650),係宣傳單張就見得多,真身都係第一次見...原來真係好齊備架喎...我多手試左d眼影上手,不得了,效果好靚喎,又係我最愛既閃閃...老公話見我試左上手即時瞳孔放大就知我鐘意到會買...老公真係聰明啦,我即刻就決定要埋佢啦...男sales話呢個palette其實已經賣斷晒,不過因為今日開幕先拎幾十套黎賣,今日都去左大半咁話喎~~
就係咁,我就花左差唔多一千蚊係RMK度啦...宜家仲差粉底同遮暇膏未決定買邊隻牌子,買埋就應該完成轉化妝品既任務啦~~
我覺得俾男sales sell都幾開心架喎,睇我擺低成千蚊就知啦


text:
MK妹實戰,尋晚同成班襟兄弟屌到成地水
尋晚同條女去完街我返到屋企就去左沖涼,沖完涼出黎見到電話有好多個missed call,心諗個fd咩事搵得我咁急,咪拿拿臨打返比個fd!sponsored 佢一接電話就叫曬救命,佢話帶左3條MK妹上左佢個竇到,但係得佢一個應附唔黎,已經搵左幾個fd但係佢地都陪緊女甩唔到身,問我得唔得,快d去救佢,嘩~咁緊要既事一定要去救佢啦!
不過我話條女未訓,我叫佢頂得陣先,等我同條女傾多陣電話叫左佢去訓先黎救佢,之後就即刻打比條女,同條女傾左一陣之後好在條女話眼訓要訓,收線之後即刻飛車過去救命!sponsored 上到去個fd門口已經聽到入面好嘈,粗口橫飛,開左門入到去煙霧彌漫,睇見果3條女癲曬咁猜緊妹,睇佢地個樣都係麻麻,不過唔睇樣就ok,個個都背心低胸,條事業線都唔淺!有個阿A我以為佢著熱褲,睇真d睇到底褲喎,原來係熱褲咁短既裙,另外兩個阿B同阿C唔知仲以為佢地淨係著件背心加Legging,原來果件背心係裙黎架,scan完d女之後見佢地冇曬啤酒,個fd就拉我入廚房話拎啤酒,入到去佢就同我講,呢3條女好姣好淫,唔駛你搞佢佢都會搞你!佢地仲take左野(d野係d女自己既,我同個fd冇take),我話唔怪得佢地咁癲啦,仲要個個對眼都係得返一條線咁,跟住拎左啤酒出返去繼續玩,佢地又爛口又粗魯,比3條底褲邪住曬係咁輸,好在酒量都唔差,玩左陣阿A首先收左皮攤左係地下,我就話不如抖抖先,我同個fd講唔好浪費時間,速戰速決!sponsored
大家既目標都係今晚要撲曬3條女,跟住個fd就熄曬d燈淨係開盞燈仔,跟住就開音樂,果兩條女見冇人玩就起身又un又fing,我同個fd互望,我指指自己再指指阿B,跟住就各自做野,我地各自行埋去攬住條女一齊un,用細佬磨佢個pat又渣波,條女冇反抗我渣左幾下就除埋佢d衫同bra,裝下個fd佢都係咁上下,佢比我仲心急已經拉阿C入房,我就仲係到摷下野先!sponsored 跟住我一路摷就一路除曬衫褲,當我集中摷佢下面摷到佢腳軟跪左係到,佢拮高個pat繼續比我摷,我就順勢將佢條Legging同底褲一齊拉低,跟住快快手戴左個套就撲佢,撲左陣跪到我膝頭都痛,就暫一暫停然後拉佢埋梳化到,我一坐低,佢就自動波擒上黎,佢好似騎馬咁係咁un,又攬住我個頭則埋去食波餅,un到佢黎左高潮即刻變左軟皮蛇伏係我膊頭到係咁喘氣!跟住咪我接力un囉un到我射為止,跟住放低條女係梳化到等佢攤下,呢個時候我個fd同阿C兩個赤條條咁出返黎,跟住阿C又攤埋係地下,我就同個fd齊齊入廚房整返罐紅牛回回氣先,又同佢黎個賽後檢討再分配好陣間我上阿A先佢就上阿B,跟住就到我上阿C佢就上阿A,咁就very good冇交嗌.sponsored *************傾左一輪差唔多回好氣就出返去,阿B仍然攤左係梳化到,而阿C同阿A就伏左係茶几到,阿A仲好迷咁係到自隊緊,咁我就走埋去黎個熊抱先,我個fd就擒左上梳化做佢既野,阿A飲到整濕曬件衫,我咪同佢講件衫濕曬等我幫你除左佢啦,我呢頭講完佢就自己除唔駛我幫手添,跟住佢仲伏左係我膊頭到,咁我咪又除埋佢個bra摷佢,我細佬回完氣已經企硬係到,佢見到亦都伸手去摸,之後佢仲主動烏低身幫我含,咁我就嘆下先順便裝下個fd做緊乜,又會咁o巖既,佢又係係到嘆緊,之後佢地開始撲野先,阿A聽到佢地d呻吟聲佢就一路含一路自己除裙除底褲,然後佢就想坐上黎,我叫佢等等先等我戴返個套先!!跟住佢話等佢黎幫我戴,呢個阿A都唔錯,又溫柔又好服侍,幫我戴完之後就坐上黎,佢連un都un得好溫柔,我地慢慢咁係到un,咁樣un係就係好舒服,不過硬係爭d,un左好耐都未去到有射意個位,於是我就抱起佢un住入房,行到床邊就放低佢,我就企係到撲,我做主導就唔係好似佢咁慢喇,我禁住佢兩隻大脾係咁插,插到佢呀呀聲,瘋狂抽插一輪之後終於射得,佢攬實我個pat我射完佢都唔比我出返黎,要過多陣先放手,跟住我坐係床邊抹乾淨細佬,佢又爬過黎,見我抹完佢又同我含,不過含左幾下就冇,佢就咁渣住我細佬伏係我大脾到訓,我都好死累,我都攤係到抖抖先.sponsored **********************我攤係到累到想訓,不過又諗到仲有阿C未撲喎,但係細佬已經熟睡中,今次回氣需要長d既時間,諗諗下我真係訓著左,應該訓左唔係好耐,我個fd走入黎拍醒我,跟住又同佢入左廚房叮個杯麵食,我同佢都係有同一個問題,大家都係有心無力,但係又唔想浪費,如果等得太耐等到佢地訓醒又未必有得撲得咁順攤!所以一於唔理咁多,射唔出都要撲,話曬都叫做撲過下,食完麵就各自埋位,我個fd就入房同阿A,我就搵阿C,睇見阿B係梳化訓到死魚咁,對唔住都要做一次,我將阿B抱落地下訓,再抱阿C上梳化,阿C醒一醒坐左係到話要飲水,咁我咪倒杯水比佢飲囉,跟住我又坐返埋梳化到,佢飲完水之後拎我大脾做枕頭又訓返係到,佢打側面對住我細佬訓!sponsored 不過果時我細佬係軟曬既,我望住佢見佢係擘大眼都唔係訓,佢望住我條軟林林皺曬皮既細佬,跟住又用手篤下佢之後又笑笑口望下我,佢好似覺得好好玩咁,又fing下佢又錫下佢,佢又成條含住佢,比佢咁含住細佬係佢個口入面慢慢脹大,慢慢又成條硬曬,跟住佢就開始正正經經同我含,而我又摷佢,佢幫我含個感覺又ok喎,應該可以撲得!就戴返個套又黎男上女下,戴左套撲野個感覺又冇頭先咁大,撲左好耐,又狗仔式又坐蓮,撲到佢都話頂唔順,我同佢講佢幫我含個感覺大好多,咪叫佢幫我含囉,跟住佢咪幫我含,佢一含個感覺又返返黎,最後就係咁等佢含到我射,口X佢佢又冇咋形喎,之後清理完阿C同阿B都著返衫褲我地3個就挨係梳化到訓,而我個fd就一路都冇出過房,佢都應該係房訓左,我訓左陣醒左見天都光曬,驚條女訓醒打比我,咪自己走人先,d手尾等個fd自己搞掂啦.sponsored立即加入 -->搶先看
前一頁
後一頁


text:
2012年2月23日星期四
面包超人盒
嘩!琴日無nana有千幾個瀏覽人次兼幾十個留言,嚇得我丫~原來小王子天地做左Yahoo blog嘅Editor's Pick.等我重以為發生左咩事tim!
o拿~再提多次你地na,"嘩Box教室"之"芝士脆方包"嘅食譜聽日出na~有興趣學嘅Blog友就担定櫈仔na!
琴日我無整嘩Box,因為我去左小王子間新學校個小食部度做義工.點解?因為外國d家長好多都要返學校度幚手gar,有d學校直頭寫明,如果你一年內無返學校help到幾多個鐘就要比錢.咁小王子間學校就無咁規定,不過佢地有好多岡位比家長做Helper,我又除左煮o野就真係咩都5識嘅,所以米揀做小食部law!諗住應該無咩難度ar ma~
點知原來好似我呢類美少女媽媽係真係一d都5捱得嘅,一捱就會瓜柴!
話說做小食部Helper係由朝早9:00做到下就1:30嘅,每日應該有三個家長做helper,連埋學校小食部本身o個個員工一共4 個人.咁媽媽A同媽媽B就講多過做,而o個個員工阿sim就重攪o野,因為佢係付責做智多星﹣﹣則係一味得個點字.其實我5係幾明,阿小食sim明明係學校用銀紙請返嚟gar喎~點解佢咩都5洗做?兼且老馮日日開工都有三條"o靚"過佢點ga呢?老老實實o勒~如果學校重有呢類位要請人,我第 一個報名.最後好似係得我一個人做咁,我做左雞三文治,煙肉三文治,蛋三文治,蒜蓉包,切雞,煎煙肉,拾蛋,執貨,做埋收銀兼洗左無數咁多嘅o野.嘩!企左一day,攰到我呢~不過小王子就好開心,個放小息鐘一晌~小王子係第一個衝落嚟同我買o野食嘅,佢一味咁望住我笑,所以我忍5住咁當眾錫左佢個面珠仔一啖呀!hahaha....
之不過咁,原來o係school度做helper,學校係供應晏就過你食ga bor.之前我米提過新學校裡面有好多5同嘅小食部同餐廳嘅~而且佢地重好豪,打的兼比埋放題d學生食.原來學校連d老師同員工都供應埋放題過佢地食gar喎!!!話說琴日因為我去做helper,所以我同其他兩個helper媽媽晏就上左去學校其中一個餐廳度食o野,嘩!原來又係放題嚟gar喎~又 salad bar又 hot food,cold food,三文治,湯,炒面....水果兼各式飲品都有.嘩!個場面真係嚇左我一跳,其實我好想影張相post上blog過你地睇,之但係同另外o個兩個媽媽A,B一齊,好似5係幾好意思攑機影相,好似好大鄉理咁~所以米無影到law!
訂閱: 文章 (Atom)


text:
得耐d兼易整好多!
當我寫餐單嘅時候,我已經寫埋邊日做咩ga na~邊d雪得,邊d 5雪得,我一早就決定哂.好似有d脆嘅野,係留到幾日嘅~but有d呢,好似有餡夾o係裡面o個d呢~做好就一定要即刻冰鮮,係冰鮮!
5係就咁放入雪櫃,如果你就咁放入雪櫃,佢會變淋ga!咁放得入冰箱嘅~則係可以一早做定la.早一日同早十日都係一樣ga啫!
有咩係一定要當日整ga呢?
就係三文治同sushi o個類野o勒~如果你無咩經驗整party,我5健議你地整太多要當日先做嘅食物,5係到時實會手忙腳亂ga!
有咩係可以早小小做,但係又要當日至將佢完成ga呢?
就係o個d撻仔呀 ~ puff 呀咁,撻仔可以早一兩日做,餡可以早幾日整,但係就一定要到食之前一個鐘至可以將d餡放入去個撻度.5係個撻仔會淋哂,咁就5好食ga na~
Party當日一定會好忙,除左要將其中一d好似撻仔咁嘅食物做完成之外,重要heat up返其他嘅食物~party之前幾耐heat up d野,都要諗好,5係你一早heat up左,到party o個陣凍哂就無用ga na!
P.S.下面係到會食物嘅近鏡,我無影哂所有小食嘅相,but影左大部份o勒~


text:
昨天假期, 就一大班舊同學返深圳按摩食飯, 其中我個高人朋友都去啦, 係按摩休息其間, 來來去去話題都係關於靈界. 我就唔係好想講, 怕比人以為我地危言殉聽, 更加以為我地吹水唔抹咀. 不過我個高人朋友同我地講左一個故仔, 聽落去令我有反思.
我個高人朋友佢老哥係做冷氣安裝及維修生意, 話說有次佢接左一單生意, 係南灣附近幫一家人設計及安裝冷氣系統, 住得南灣, 當然要求唔同. 佢會根據戶主要求, 以提供最好方案.
話說要去睇位, 而去到個間屋個陣, 感覺好奇怪, 係個路口, 放左一對開左光石獅子, 而鐵閘附近擺左一個好奇怪風水陣, 唔通呢度有野?
當入到屋內, 個戶主係一對外藉人仕, 聽戶主講, 佢剛剛從代理買入這間獨立屋, 佢話上手所有裝修都好新, 唔駛番新就住得, 不過冷氣系統就舊左, 想從新安裝(外國人就有環保意識, 認為用得就不會掉, 不會學現在香港人, 乜都要新, 乜都要豪) 當報價及講明細節后, 過三兩星期就開工, 預算六日左右就完工. 而對外藉人仕就臨時搬去酒店住.
但係有個問題係佢心中, 點解上手業主放一個咁既風水陣係呢間屋, 睇個陣又唔係催財運個隻, 又其對石獅子, 個方向都有問題, 唔係對出面以對入屋? 這兩個問題擺左係心中一陣, 好快就唔再理啦, 世間事, 千奇百怪, 理得幾多呀.
到真正開工, 係天台準備更換冷氣系統個陣, 就發生奇怪事, 事源佢係天台準備拆部舊機落地下, 而當時天氣唔係好好, 我高人朋友係天台望落鐵閘個位置個, 佢見到一個6~7歲大細路仔想出去. 但係個細路仔去到鐵閘時就停係到, 另外個兩隻石獅子好似隻狗係咁叫. 係咁既情形, 我高人朋友就知到個陣係用來困住個小孩, 但係點解要咁做呢? 唔同一間屋內有鬼會令人地發達? 或者其他原因要困住佢?
到當日收工個陣, 佢老哥就行出去, 佢就見到個細路仔跟住佢, 但係一過鐵閘, 個細路仔又停左係到, 佢老哥擰番傳頭望下佢, 見佢係咁喊. 當時佢真係想問下個細路仔點解係到喊, 但係好多工人係到唔多方便, 因為正常人見到佢對住空氣講野, 唔嚇死都話佢神經病.
到第二日再開工, 佢老哥就心不在焉, 只係到諗昨日見到情形, 不過佢係老闆, 都無乜所謂啦. 到收工, 佢就叫班工人走先, 等左半個鐘頭天都黑晒佢先走, 當佢走出去個, 個小孩又跟住佢, 佢就問個細路仔: 你做咩唔出去? 個細路仔就指住個鐵閘及石獅子, 然後又停係個鐵閘係到喊…佢老哥就唔理佢就走, 因為有師父擺咁既陣, 當然係有佢理由, 都係唔好咁多事理人野啦
當佢走出路口, 準備攞車走個陣, 佢係路口見到一男一女企係到, 唔駛講當然唔係人啦, 而個對男女用好誠懇眼神望住佢, 想佢幫下佢. 但佢老哥就無謂去惹事, 就開車返去. 到夜晚返到去食飯個陣, 佢望住老婆加個女個陣, 心諗, 個對男女會不會係個細路仔父母? 係人間都有親情, 可況係鬼..
個晚同老婆講番佢見到情況, 佢老婆就話叫佢幫下佢地, 等佢地一家團聚, 可以轉世投胎.. 但係有樣野佢好唔明白, 點解要困住個細路仔係間屋度呢? 因為一唔小心, 放錯左隻惡鬼出去, 會不會有后違症?
如事者, 差唔多每日收工都見到咁既情形, 去到工程完前一晚, 佢老哥就走去鐵閘個度, 用塊紅布將個陣遮住, 個塊紅布當然唔係普通布啦. 然后個細路仔就可以過到度閘, 到差不多到石獅子照辦照碗. 等個細路仔可以經過. 到出到路口, 見個細路仔就跑去個對男女度. 而佢見到個對男女攬住個細路仔係到喊. 到佢老哥行埋去個陣, 見都佢地三個向佢恭躬就消失左. 我地聽完, 就問佢老哥跟住點啦, 佢老哥就用一個笑容來回答我地.
后話: 我聽完佢講, 比著我都會做, 但我有個疑問, 係唔係所有鬼魂都係一定有惡意呢, 可能人與鬼從古代開始就不兩立, 所以有些人一遇到, 不問情由, 就搵師父幫手. 既然遇到, 必有因果. 或者無你地想像中咁可怕呢.


text:
今日係我哋台北自由人最後一日,天氣好麻麻,一早就已經雨綿綿!
話說 Day 3 晚我哋買唔到 李鵠鳳梨酥 ,今朝要九點半前要到基隆買鳳梨酥 ,真係痴鬼咗線!!當時都覺得自己發緊神經!咁早起身就係為咗 D 餅!但由於我哋真係好想買o黎食,所以我哋今日一早就起身撘車去台北車站隔離轉公車去基隆!
車程都好快,九個字就到啦~~ 行緊過去已經九點半,我勁驚!!我真係驚九點半後冇晒餅賣!若果買唔到,我真係會噴血!終於行到去啦!!即刻排隊落 Order 啦~
我哋買咗八大盒三十個裝o既鳳梨酥,同一盒綠豆碰! 但係排我哋後面o既台灣女人就唔好彩啦!因為最後八盒俾我哋買咗!hahahahha
我哋買到手梗係開心啦!但問題立刻出現!就係好好好好(乘 N 次方)鬼重 …… 拎到我哋死死吓 …… 買完餅之後,我哋就返台北啦!
我哋返返酒店放低 D 餅,整理完行李就 check out 啦!寄存完行李,我哋去西門町食o野同埋最後衝刺買手信 (買綠豆糕俾亞 Wing,買三 Q 總統餅,我o既重點手信黑橋牌腸仔同埋亞宗麵線) 啦!我哋去咗食 謝謝魷魚”更”!味道 OK 啦!跟住行行吓俾我見到 永和豆漿,即刻去買咗杯試吓!下次我絕對絕對絕對 (乘 N 次方) 唔會再買!仲衰過飲水!
之後就去買都係我心愛o既台灣特產黑橋牌腸仔啦!(真係好好味o嫁~)
買齊晒 D o野,我哋就返酒店做最後整理, 我特登 拎咗個保溫瓶去裝亞宗麵線返香港俾屋企人食!結果相當成功!! 返到o黎仲識得標煙!
攪掂晒 D o野,我哋見 D 雨越落越大,又怕塞車,所以就提早撘車去機場啦!走o既時候好大雨!一時太瘋狂買咗太多o野,好狼狽,都冇手拎遮!
去到台北車站諗住撘飛狗,但係無啦啦有個的士哥哥埋o黎兜答我哋!新發現,原來台灣都有"泥猛的",原本 nt 200 一個人,減到 nt 150,車上仲有兩個香港女仔! 暢談甚歡!原來仲要係同一班機添!
去到機場 check in 過磅,個行李箱已經 38kg,個行山背囊都 16kg! 我哋眼都突埋!竟然 Over loading!!我哋要將 D 鳳梨酥拎晒出o黎咁濟都仲差 6 kg,地勤小姐見我哋咁辛苦搬離搬去,結果都隻眼開隻眼閉咁,俾我哋過!(每人有 20kg o既行李重量,我哋竟然超過咗!!真恐怖!最重o既就係鳳梨酥!)
我哋去咗飲焦糖咖啡,撞返晒之前同一班機o既自由人朋友仔同埋兩個的士女仔,傾傾吓,我哋至知原來佢哋本身都係同我哋一架旅遊巴o既,但係架車竟然冇等齊人就開車,攪到佢哋要自己坐車去酒店!真係過份!!!
總括來講,今次行程都幾開心,超出預算o既係時間,比想像中逗留長咗!有 D 景點都要放棄,饒河夜市啦,北投地熱谷及博物館啦,其他都去齊!
~ 四日行程!完成晒啦!^o^ 多謝大家收睇!~


text:
今日返工幾開心呀 因為幫個客賺到錢
個半月咋 幫佢賺到八萬九千蚊 超開心 (雖然唔係自己錢)
個客勁開心 仲係咁話要請我食自助餐 thanks呀
好耐冇試過咁有滿足感 咁自信 yeah!
第二樣開心嘅野 就係mami買左新相機啦
一直以嚟 mami都留意左好耐 買咩新相機好呢?
眼見偶像小米媽媽同小米影嘅相超靚 心思思想換部相機
終於有機會啦 我部sony開始壞壞地 bingo!
mami首選輕便d 但又想要professional嘅機
方便隨便攞出嚟影 於是請教左同事個客
佢係英國皇家攝影學會嘅高級會士 有name card架!!!
嗰個客影相超勁呀 我見過佢好多作品 影d風景影到好似油畫咁
我初初睇好耐都唔信係相 c都話佢嘅作品係畫出嚟嘅
點知張張都係相 仲要係好有詩意 有意境嘅相
佢影嘅人像呢? 唔洗講 佢攞本album出嚟
特首 高官 明星 模特兒 全部都攬住佢合照 仲要豎晒手指公呀
出自佢手嘅人像好靚呀 好實 輪廓好出 我冇學過攝影都覺得好靚
我請教左佢好多野 佢好有心機咁教我 仲叫我買咩相機好
佢叫我唔好買咁複雜嘅機 d function我唔識較 用唔著
所以我諗都唔諗買左佢介紹嘅canon呀
係一部結合傻瓜機嘅輕便 單鏡反光專業於一身嘅機
依家部機可以較auto 亦可手動 自己較快門同光圈架
mami要幫titi影多d相
除此之外 我仲同個客吹多d水 諗住約佢出嚟幫titi影輯相呀
如果佢肯就好咯 我諗佢退休都心技癢架啦
我尋日問過佢一次 佢話叫徒弟幫我titi影
仲話佢嘅徒弟都好pro 幫開雜誌社同廣告公司影相
聽完有d唔開心 做咩叫徒弟喎? 擺明拒絕我
但...我真係好想佢幫我影呀
我深信各位媽媽見過佢嘅作品 都冇意再去studio影相
仲會跪低求佢幫自己baby影都制呀!
真係好得 好靚呀
為左titi 我會繼續說服佢嘅 加油!!!


text:
作為一個市區人, 每次想同小朋友踩單車都一定只會諗起大埔大美督, 因為一條直路比較適合初學人士. 但如果想係市區內安全既地方踏單車, 除咗西九龍海濱長廊之外, 市區內其實原來有唔少公園都有踩單車既設施, 今次就去了九龍城既賈炳達道公園. 公園內只有一檔鋪頭租單車, 小朋友單車時租$40/1小時, 價錢合理.
陶寶B揀好車(又係佢至愛既綠色)就玩啦! 公園內既單車徑集合了平路及斜路兩類路徑, 而斜路都有分多種不同既斜度, 對於小朋友真係已經好好玩了.
陶寶B之前一直都係在平地踩單車, 今次都係第一次踩斜路, 點知上斜時, 呢位懶豬豬話踩唔到, 要落車推上斜路, 哈哈哈, 真係有無搞錯呀?!
一去到落斜時, 陶寶B又唔識剎制, 落斜時快到無影, 嚇到莎拉拿拿淋跑上前”Dup”停佢.
知道陶寶B唔識剎制後, 就當然重點訓練佢要學剎制了, 大約學咗15分鐘後都叫做初步掌握到技巧. 整個單車徑上上落落, 對初學踩單車既小朋友真係一個學習好地方. 除咗有個單車徑之前, 呢度仲有個小小的平地圓形練習場, 大人可以企埋一邊等小朋友係個圈度自己踩都可以.
唔經唔覺踩吓停吓玩咗3個圈, 咁就玩了1小時了. 還咗車, 拍拍手咁就可以走人, 九龍城踩單車既好處就係玩完後, 就可以行去附近食泰國菜又可以, 或者去九龍城街市買靚材料返屋企打邊爐又得, 真係好方便喔.
開心


text:
Saturday, December 30, 2006
瘋狂蜜月之旅 – day 1
我地係機場等左半個鐘先有巴士去酒店,不過都唔緊要啦,因為都已經7點幾,都冇野行架喇,咪買下野飲等下囉
去到osaka nikko,因為唔識路,所以問左nikko酒店既人,佢d英文ok喎,唔係好難聽,又講得清楚,我地好快就去到我地既酒店
呢間係一間細細既酒店,細係細d,不過都好乾淨同舒服,9900yen一晚,好抵呀
放好行李,打左電話比屋企人報平安,我地就出發搵野食喇
好快就搵到一間心水拉麵店,唔知係我地肚餓定真係好好味,呢間拉麵真係好好食呀,波子汽水都係100yen,我就食左一碗800幾yen既麵,亞jim就食左碗過千幾,不過佢個碗好大好大,食完,我地就好滿足既去心齋橋行下,睇下個環境
最終,我第一樣買既野,係狗零食,好開心好開心,見到一間狗舖,仲要有tea cup賣,真係好得意呀,不過係睇就好得意,我諗我養唔到佢,佢太細喇,好易比nic反死,哈哈
跟住我地就去左便利店買左綠茶,準備聽日去universal飲既,嘻嘻
Posted by Nic Nic at 3:23 PM
No comments:
Subscribe to: Post Comments (Atom)


text:
2012年8月27日
嘗試用電腦畫出 偵探米奇!
有一個新分類叫做「想像 ‧ 繪畫」,不過嗰個分類主要會係一啲手繪嘅畫作;而其實我一直亦想嘗試用電腦黎畫畫,用電腦製作嘅作品會放返響「有趣創作」分類入面.
要用電腦畫畫真係一啲都唔簡單,所以我之後都要不斷練習,畫得唔好請見諒!>_< 今次係一個比較簡單嘅練習,只係跟返原有圖片黎嘗試繪畫,用咗 偵探米奇 做主角.大家會唔會覺得呢位 偵探米奇 有啲熟口熟面咁呢?因為之前佢響小弟嘅自製樂園指南出現過!但當時都未開始練習用電腦畫畫,所以張圖嘅質素就有啲參差,以下就顯示咗加工前後嘅分別.
加工前,張圖係比較朦糊;因為原本係一張好細嘅圖,我強行將佢放大,所以有咁嘅問題出現.
好啦!正式開始跟住呢張原圖繪畫返整個 米奇!我最先開始嘅,係鞋.
假如冇咗原圖,會係點嘅樣呢?等我俾大家睇下啦!
之後就繼續啦,我將整隻 米奇 分為幾個部份,帽,手,上衣,下衣,臉,每個部份慢慢畫出黎.
當整隻 偵探米奇 都畫完之後,就幫佢加陰影啦;加咗之後,個感覺會立體啲.
最後,因為啲色好似比較淡,睇落好似唔太實在,所以就調校到深色少少.
大功告成!可以響自製樂園指南加上去啦!同之前嘅感覺都幾唔同!之前有網友提供資料,講到每一張官方推出嘅樂園指南,封面上都會有一個 隱形米奇;所以我今次亦特別加返一個 隱形米奇 響封面上面,大家搵唔搵到呢?哈哈,應該唔難搵嘅!
今次第一次試用電腦畫畫,個製成品都算係咁啦... 但如果真係要畫出一幅超靚嘅作品,就需要長年累月嘅練習;我有空閒時間的話,會多練習架啦!
訂閱: 張貼留言 (Atom)


text:
2012年9月17日
迪士尼黑色世界2012 試玩夜 - Rushing 2小時...
等咗咁耐,星期五終於率先體驗咗 迪士尼黑色世界2012 ,黑色世界始終都係我最愛嘅活動!不過我晚上七點半先落堂,響學校趕到過去,都已經係九點鐘,得返兩個鐘玩.就算我嗰日有拎到相機去,但係都因為要爭取時間玩,所以冇影到相... 冇相睇,唔好意思!唯有9月29日第二晚試玩夜嘅時候早啲入去,影返多啲相啦!唉,又要等兩個禮拜...
嗰晚其實發生咗件趣事:當我響 迪士尼站 出閘之後,就好心急咁衝去樂園啦!突然,有人響我身旁出現喎!佢走埋黎問我係唔係Thomas... 但係我明明唔識佢架喎... 原來係一位睇開呢個Blog嘅網友黎嘅.( 我唔講係邊個啦,不過佢應該都會響呢篇文章回覆 XD ) 佢話因為見到我背囊上嘅 迷你Duffy,所以估到我係Thomas;估唔到咁易就相認!我地兩個本身都係諗住一個人入去玩嘅,不過既然相認,就一齊去玩啦!
入場嘅時候,演藝人員派發咗一張 黑色世界活動指南,入面講哂今年活動有咩玩.一面封面係活動標誌,另一面封面就用咗 幻想世界派糖大召集 嘅圖,兩面都好靚!
入面仲有關於 黑色聯盟戰 手機應用程式嘅介紹,9月20號有得玩,到時下載落黎睇下點玩先!
活動指南內亦附送 怪誕復活狗 鎖匙扣換領卷,去UA戲院買兩張IMAX電影戲票就可以獲得.怪誕復活狗 將會響10月18日上映,我應該都會去睇,因為 添布頓 導演啲戲我都幾鍾意嘅.
入場後行到去資料索取處嗰到拎樂園指南同埋時間表,竟然發現兩份印刷品都換咗封面!配合 迪士尼黑色世界 活動,新一期樂園指南經已推出,封面都係由 米奇 做主角.
樂園指南換封面就冇咩出奇,但響樂園時間表響一個禮拜內換另一個封面就奇怪啦!明明9月12號入嘅時候都仲係 米奇 做封面,點解呢晚會變咗做 高飛 架呢?返屋企睇返,原來係因為兩間鬼屋嘅開放時間延遲咗半小時,所以要響樂園時間表更新返.
我地入到去嘅時候,剛剛放緊煙花;我地睇咗唔係太耐,之後就去資訊亭睇下鬼屋要等幾耐.點知,黑色馬戲班 要排105分鐘,而 詭墳學院 亦要排45分鐘!仲諗坐咁晏入去會少啲啲人添...
因為大街實在有太多人響到睇緊煙花,所以我地走咗入 明日世界,去玩 驚心動魄太空山.無論係外面佈置定係內容,咁多年黎都係冇咩大分別,但係我都幾鍾意嘅.原來今次係呢位網友第一次玩驚心版!佢玩完之後都係有一個同感,就係啲鬼影冇料到,哈哈!
新活動開始 ( 其實未正式開始 ),亦意味著,有新貼紙出場!所以我地之後就周圍行去拎貼紙啦!我覺得有啲可惜嘅係,今次貼紙用返四方設計,而唔係用之前嘅特別圖案,有點兒美中不足.撇開用返四方型呢樣野,今次貼紙啲圖畫都幾靚!暫時有五款,不過我地嗰晚只係拎到四款.除咗普通版貼紙之外,每年黑色世界亦會推出幾種不同嘅特別版貼紙,下次入園時又要尋下寶啦!
去到 幻想世界,響搵貼紙嘅時候,派糖大召集 仲未完,既然經過,又去拎下糖先!除咗一如以往嘅綿花糖之外,今年仲有Skittles贊助,有得派彩虹糖!唔知大家鍾唔鍾意呢?我都鍾意彩虹糖嘅,不過就對上年派過嘅Dole果乾更有興趣,又好味又健康!上年食過一次後就愛上咗!呢一年黎我不斷咁搵,但係都買唔到;知道今年有得派時特別興奮!呢一次就拎唔到,未有機會再試食,但係我下一次入去嘅時候會再接再厲!
好啦,搞完一大輪之後,我地終於都去玩鬼屋啦!因為等候時間短啲,所以我地選擇 詭墳學院.大約係10:30去排隊,排咗30分鐘,有人一齊一路排隊一路傾計,就冇咁悶!鬼屋入面嘅內容請恕我未能透露,因為要自己體驗先好玩嘛!講哂出黎就唔好玩架啦!我只可以講,相比 大街詭異酒店,我更愛 詭墳學院!入面嘅佈置都好細緻,亦有啲新奇嘅裝飾.唔知點解,以學校做主題嘅鬧鬼故事永遠都係特別吸引嘅!今次選用呢個主題,好正!
玩完出返黎,都已經11:15;雖然只係玩咗好短時候,不過都係時候返屋企啦!返到屋企,再發現一個小驚喜,就係我之前提及過嘅 迷離莊園 小路版樂園地圖終於都通用啦!無論係樂園指南,抑或係活動指南,都用上呢一個版本嘅樂園地圖,感覺上清楚好多!
我真係玩得未夠喉啊,希望呢兩個星期快啲過去,俾我再次入園挑戰 迪士屁黑色世界2012 啦!咁呢兩個星期,呢個Blog有咩搞作?首先,當然就要繼續分享返之前嘅生日迪士尼之旅啦!之後亦會繼續留意住 迪士尼黑色世界2012 嘅最新動態!( 特別係 黑色聯盟戰 應用程式 ) 最後,奇幻小故事 呢個新分類終於都可以大派用場,因為我正在構思一個長篇故事!正正就係用黑色世界做主題,我將會用園方現時公佈咗嘅背景資料,再加入我嘅想像力;創作出一個獨一無二嘅詭魅故事!希望大家睇完之後會鍾意啦!敬請期待!:)
於 18:37
標籤: 迪士尼黑色世界2012, 迪士尼樂園收藏品
訂閱: 張貼留言 (Atom)


text:
台南市,台北,新竹_內灣
19 oct 2012 Fri 新竹-內灣老街 Sunny Day
因地點比較遠左少少,所以6點起身6點3就要出門口,搭捷運到左台北車站時間尚早,研究左車站既自動售票機(只有對號列車即莒光自強號果d有得賣無區間車票賣),等左陣就上得車,我係搭7點由台北去新竹既高鐵,價錢唔平(要成290蚊台幣),但時間快好多(搭台鐵要1個鐘8個字而高鐵只要30分鐘,但價錢都係爭果30零蚊港紙,因第二程既區間車一個鐘得一班,所以都係比貴少少好d),去到新竹高鐵7點半,行過去六家台鐵站買飛由六家去竹中再轉車去內灣,一次過買票34蚊台幣,都算幾平,車一早睇左所以較岩時間等左陣就由竹中上左內灣既車,原來竹中轉內灣既車只係對面平台,所以好快就到,唔用驚走車,上左車去內灣總站要一個鐘,車速比較慢而且架車好細,難怪假日會迫死,當中經過某一站有班小朋友上車,即時比佢地嘈醒晒,但見佢地成班細細個咁都幾過癮
之後經過左我本身planning既合興站仲見一個比較舊少少既富貴站好快就到左內灣,去到未夠9點,出到去車站無咩人,去左個廁所再出老街搵下野食,但因時間太早而且係平日,唔多檔口開,之後入左一間有本地人既鋪,諗住應該唔難食,但原來果個人唔係食野而係打牙較既,依個係一間頗家庭式既舊鋪,無咩野食就叫左個抄麵同奶茶,一早唔想飲凍野諗住要個熱既,點知佢問我要冰的還是暖的,心知不妙,果然暖奶茶好難飲而個抄麵亦好難食,好彩我係一個唔多揀擇既人,所以最後都係食晒,飽左肚就可以行下,因時間話多唔多(我搭9點機要7點番到機場,一個鐘內灣車半個幾鐘高鐵加巴士到機場,而且要預多個鐘係合興站,即3點果架車走人)
第一站去左車站後面既內灣派出所,全日式木造設計,幾特別,但因地方問題,好難影到晒全景相,後尾見警察出左黎,同佢打個招呼影左陣相就走人,因見廣濟宮好近,所以行番落火車軌走過對面入左廣濟宮睇睇,地方唔算太大,而且間廟外型比較新,入左去睇左陣就走人,最特別係順風耳同千里眼既神像,一紅一綠咁,頗特別
之後行番車軌入左小路去左加水站遺跡,路軌旁有小屋,打過招呼後影完相轉眼見有間屋生晒草想行入少少影睇下,屋主太太捉住我話入面冇路,仲講之前因山泥傾瀉沖爛左間屋,d人搬走晒,仲講山上面係點有水同d水點入加水站等等,講左陣我就走人了,食個地方係火車軌旁既轉彎位,感覺頗日式,但冇火車影相硬係爭少少,因一個鐘先一班,所以冇等火車就走人,點知行左一分鐘唔夠架火車就黎,等多陣就好了,不過算了,去旅行我比較隨緣的,見就見到唔見都唔會太介意,始終唔係番工,唔用比太大壓力自已,無論景點天氣等等,take it easy會開心好多
本身想搵內灣95號既日式老屋,但上山搵左陣都唔見,之後見到木馬道遺址(仲有營火蟲區),就行左陣去睇睇,見到生晒青苔咁,睇黎唔太多人行,因時間問題,冇入去睇就轉頭,再行番去內灣小學既後山都係唔見95號屋,見咁多民宿係度,可能比人拆左都唔奇,所以就經內灣小學去搵地磅遺跡,經過小學因係平日所以有學生上緊堂,果度有個大笨象石滑梯,仲有小朋友玩緊,幾有趣,之後見劉興欽漫畫館,佢係台灣好耐之前出名漫畫家,其實內灣好多佢既漫畫人物既公仔,不過我唔太認識佢,所以冇入漫畫館就行左去搵地磅
地磅唔太難搵,開頭以為係地下既銀色東西,原來係佢旁邊一間石屋入面既大磅,但好似冇咩保養,有d雜草咁,影左相睇下地下既舊車軌就走人了,好多蚊
之後行左去附近既內灣吊橋,仲見到條蛇係地,兩尺零唔算太大條,見佢走番入草叢影唔切相,行左上吊橋,因有石碇以係好穩但行下上黎都有少少郁,下面既河水都幾清澈,之後行左過對面睇地圖好似冇咩咁,行番轉頭見有字指住可以落河床,所以行左落去,點知都係到左一半,我以為可以落條河度添,番上路面再睇下地圖,見有櫻花散步道同埋南窩田園而且直去就係攀龍吊橋,雖然唔係櫻花季節,但係河邊景色應該唔錯,所以再次行過內灣吊橋過左對面行,有d cafe有d民宿,有d似清境,但唔知櫻花散步道係邊行左陣見到有條古道可以健行,但我冇咁既時間加上太晒而且諗諗下攀龍吊橋好似太耐無人理行唔到過對岸,所以都係番轉頭由老街果邊過會穩陣少少,一個人就有好處可以唔用太理其他人自己想點都得,而同朋友始終要顧住對方驚人悶驚人睏驚人熱死晒死等等,所以多數last day去台北我都係自己搵地方行老街
轉頭由內灣新橋過內灣老街,鋪開多左但都係人少同冇咩野食,因攀龍吊橋比較遠,所以睇左順便行內灣戲院先,外表真係好古祖感入面地方唔大,賣既野比較傳統,而佢隔離既糖果店賣既糖都好舊式下,但因之前去過日本既川越,果條果子屋橫町都係依d野,所以睇左陣就走人,諗住晏畫食lunch時再睇
見到林務局(本身plan如有時間會入去睇,但就黎12點所以就唔入lu),再行前少少見到內灣天主堂,比想像中靚,再行前少少去左一條舊少少而非遊客地方,見到間郵局佢旁邊既屋都幾舊下,仲係木門咁,而且露台都幾古舊,行前少少有間士多,有個阿叔坐係門口冇野做,我行埋去買左支雪條,又係古祖感覺,叫傳統枝仔冰,食落真係好raw,只係少少糖水加d水雪凍左,就係咁簡單,即時覺得自己去番幾十年前,有趣,基本上我去親ed地方都唔會客氣當晒自己屋企一樣,見門口有椅就坐係度慢慢食雪條,對面有條黑狗比人縛左係度,見佢對住個太陽訓又成身黑色,見到都覺佢熱,但佢可能好爽都唔奇
食完古祖冰繼續直行,去搵庄頭伯公廟,無咩特別,只係佢前面果兩隻獅子好趣怪,仲見到有隻黃蜂拖住隻死蜘蛛係度周圍行唔知想點咁,另佢後面果棵500年既茄苳樹,真係唔講都唔知咁耐,再行呢就係九芎坪隧道(沿高速公路行,有可能會被車死),個牌講係柳暗花明又一村,入去內灣時miss左我就由佢旁邊既洞伸個頭入去望望,嗯,好黑,隊部機入去影左幾張相走人了(btw,此乃危險動作,觀眾切勿模仿)
Back to Part.06(下) - 內灣老街
[14to19/10/12]
Photo Link <<<<<<<<<<<<<<<


text:
包山,仲有個架推緊黎,我以為羅黎做咩原來係放大士王既,放好個架就移左大士王出黎,但就係背住天席既,之前睇過因大士王面對住既鬼魂就唔會入席所以背轉身等佢地可以食下祭品,睇緊時聽到街坊講坪洲係有陸同水幽,會由陸路同海招魂番黎,佢仲講
有年試過一做儀式就橫風橫雨而且隻船越黎越重攪到d先生們都驚驚地最後係早左番黎添,哈,幾特別
遲左想打去追但有人就答唔追得,見到有個先生羅住個籃番黎後面跟住一班工作人員就知隻船番左黎,而且仲立時有寒氣加起晒雞皮,雖然眼見唔到跟據經驗知道魂已招來而且仲唔少,時間同情況好match個儀式,之後就梗係等佢地入席而大士王亦移番正睇住二十幾圍既天席,望落都幾有氣勢,依個係我第一次完完全全感覺到兄弟既到來,之前既盂蘭勝會因人太多好難會感覺到,反而依度雖然人多但亦好輕易感覺得到,神奇
因要過夜所以就襯空檔去左搵野食,好多都收晒卒之行行下搵到買左個越南朦,羅番場地一路食一路等,而且因我想睇埋化大士,所以唔想阻同事既屋企人(坪洲11點半尾班船,本來諗住借宿同事屋企一晚,但諗諗下都係唔好攪住人地係碼頭等3點幾船走算了)
To Part.04
[31/08/12]
Photo Link <<<<<<<<<


text:
爆壹爆
中環美女啜煙絕招
爆哥識唔少喺中環做嘢嘅靚女,唔講唔知好多都係煙鏟一族.每逢鋪頭有空檔,佢哋都會走出後巷「打邊爐」,整番飛煙提提神.不過,佢哋話每次食完煙後,隻手都會好大朕煙味,之後同客人接觸俾人聞到,好影響形象,老闆又會詐型,搞到一班吸煙女好煩惱.食又俾人鬧,唔食又吊癮,慘慘豬囉.
最近爆哥落中環,發現一個奇景,見到好多「打邊爐」嘅女仔,都用髮夾夾住支煙.爆哥多口問句點解要咁樣食煙,佢哋話咁做,隻手就唔會直接掂到支煙,可以減少隻手朕煙味,仲話呢個方法係一個髮廊妹興起,於是好多女仔就有樣學樣.
呢個髮廊妹叫阿 Cream,當日咁啱又喺度.佢同爆哥吹水,話以前食完煙返鋪頭幫客人洗頭,客人會話佢隻手好臭,雖然老闆冇詐型,但自己都唔好意思,但唔食又心思思.為咗減少隻手朕臭煙味,佢初初試過戴手套食煙,「好異相,好似個洗碗阿姐,路人行過都眼望望.而且戴手套好易跌煙,好鬼麻煩.」之後試用髮夾,又幾好喎,隻手冇咁大朕煙味,而且又方便有型,「雖然有效,但隻手都仲有少少煙味,返到鋪頭都要洗手.」其實食得咁高難度,不如戒咗佢啦,或者食其他嘢啦喂.
桑拿王 旺角擺花牌陣
上星期,旺角砵蘭街近豉油街位置,有一間茶餐廳新開張,搞到場面好鬼墟冚,仲成為網民熱話添.茶記開張啫,有幾巴閉呀?就係巴之閉,因為有成二百幾個花牌,擺滿晒成條砵蘭街,場面不知幾壯觀,仲勁過新界圍村打醮.
而送花牌嘅人,好多都係附近夜場老細,當中仲有唔少江湖猛人,好似勝和上海仔,都有送花牌賀一賀,於是好多人估計,呢間茶記老闆,來頭一定唔嘢小,一定係有分量嘅江湖中人.有朋友同爆哥講,呢間茶記其中一個老細,就係旺角有桑拿大王花朵嘅蕭榮,因為覺得飲食有得做,所以就掟錢開茶記.另外,蕭榮除咗搞骨場,仲係新興大業主,上年佔旺時,佢就鬧班學生阻住佢做生意,仲同班學生爆粗互掟水樽添,喺網上曾經係當紅人物.
中環靚女被抽水實錄
去開中環,有唔少靚女同爆哥呻,話每朝返工放工坐地鐵時都好慘,因為人多擠逼,就算自己點樣小心,都會俾啲立心不良嘅鹹濕佬抽水搏懵,搞到佢哋好無奈,希望香港可以學日本地鐵咁,設有女性專用車廂,等班鹹濕佬冇得落手.其中一個喺中環做嘢嘅 Cherry,由於樣貌省鏡,每次坐地鐵,幾乎都有男人想「抄佢牌」(索取電話),就算佢請人食檸檬,對方都仍然會死纏爛打,調位坐對方都會死跟.試過一次,有個麻甩佬足足由尖沙咀跟佢到九龍塘,簡直膽大包天,嚇到佢花容失色,惟有打電話向朋友求救.
Cherry仲同爆哥講,有一次喺地鐵仲俾個鹹濕佬摸屁股.佢話初頭都忍住,只係雙眼怒睥對方,但個鹹濕佬竟然變本加厲,摸完再摸,好似奉旨咁, Cherry終忍無可忍,大聲鬧個鹹濕佬摸夠未,但個鹹濕佬好鎮定,死撐話只係人多唔小心碰到佢,其他乘客都只係睇熱鬧,冇人出聲幫忙, Cherry只能眼白白放過對方,事件都令佢情緒困擾一段時間哦.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
五日清明復活節假,拜山用咗兩日,去馬會個同樂日又用咗一日,最尾一日米高要返工,來到尾二一日紅假,艾菲同米高都決定去遠D玩,有諗過去長洲但睇完報紙話逼爆就打消咗念頭,忽然米高又重提去大澳呢件事,雖然明知放假會好多人,但上次係自己唔見八達通掃興話唔去在先,今次點都想還佢心願等佢心息就無reject,點知...去完艾菲真係超後悔囉...以後真係無咩事都唔好紅日去呢D地方...
有過上年嘅經驗,都知道東涌等巴士入大澳條人龍會好長,所以今次專登提早出門,十一點到東涌諗住排一個鐘實上到車,但去到先發現條人龍比上年更誇張,已經排到去東涌地鐵站出面(噴水池隔離),仲要喺空地打蛇餅兜幾個圈,我哋都係巴士公司職員幫手先搵到條隊尾﹗﹗﹗好彩燒腩仔都叫合作,帶佢去睇吓噴水池,同佢食吓零食,畀架車仔佢玩吓就OK,反而艾菲喺等車期間先發現唔記得拎相機,勁唔開心超想發難叫唔去﹗
等咗差唔多兩個鐘先上到巴士﹗不過無上到直衝落山架巴士都已經好好彩啦(我哋應該係後幾班車,啱啱睇住D消防員救人)﹗一落車燒腩仔就勁興奮,因為有幾架佢未見過嘅藍色的士停咗喺的士站,佢仲因為咁開心咗成日添呀﹗小朋友就係咁簡單﹗
2015年4月13日 星期一
2015年4月10日 星期五
同心同步同樂日@沙田馬場
復活節假前一晚,米高先忽然收到四張馬會同心同步同樂日嘅飛,可以喺兒童節當日去沙田馬場玩,由於燒腩仔入場係唔使飛,我哋見多咗兩張飛出來,就即刻約埋燒腩仔姨媽,姨丈同表妹一齊去.
為咗爭取時間玩多D嘢,我哋未一點半就到馬場,但排隊入場條人龍已經長到去天橋,好彩姨媽有帶BB車畀表妹,喺龍尾排咗陣就有工作人員叫我哋去BB車專用通道,嗰邊條隊短好多好多,等五分鐘左右已經入到場.
2015年4月7日 星期二
30個月
大家好﹗我今日30個月大,即係兩歲半啦﹗咁啱撞正復活節,請你哋食隻復活蛋吖﹗雖然今日無特別做D咩慶祝,只係簡簡單單食咗個牛奶蛋糕,但之前復活節假玩咗咁多日,就算呢日平平淡淡咁過都已經好滿足,聽日我又要開始返學啦,真係好唔捨得跟住爸爸媽媽四圍玩嘅日子呀﹗
呢個月嘅最大轉變就係變得大食咗好多,自從上個月痾咗一星期餓完後,我宜家餐餐都食到一個大人碗嘅飯,有汁撈嘅話仲可以添飯添,有蛋的話更加會不停添食,餐餐定必喺半個鐘內食完,唔使媽媽三催四請勞氣,除咗豆同黑色嘢之外咩都食,蛋糕零食更加係食到唔識停口,但飲水就要睇心情,間中都會扭計話唔飲.
食嘢好咗就輪到瞓覺差咗,晚晚都唔願瞓,到第二朝又唔願起身,試過十點幾入房瞓覺,喺床碌到十二點半仲未瞓,嬲到媽媽死, 唯有減少晏覺時間到一個鐘,但我次次叫極都唔肯起身,之後仲勁發脾氣扭足兩個鐘,嘈到媽媽個頭就快爆開咁滯.
活動能力好似靈活咗,行路行得快咗,上落樓梯順暢咗,入字腳問題亦再好咗DD,但一唔專心或者攰時,都係好容易跌低,最叻係去朋友屋企試玩scooter,唔使大人教一企上去就識玩(艾菲:其實佢點解會識㗎呢?),至於小肌肉都有進步,油顏色終於控制到唔出界(好有心機油時先得,其餘hea油都係出晒界),扭到上鏈玩具,亦終於成功用衫夾掛到衫,以後可以幫媽媽手做家務啦.
記性超級好,D嘢講/做一次就記得,認得行返學條路,有次媽媽發呆行過咗,我識得拉返佢轉頭,試過有次媽媽坐車話瞓陣(艾菲:當然係扮瞓啦),叫我出隧道要叫醒佢,我雖然都差D瞓著埋,都好堅持撐住唔瞓,一過隧道即刻叫醒佢,好少同小朋友爭嘢玩or鬧交,通常會避開D紛爭位自己搵其他嘢玩,但畀人搶咗我D嘢我都會即刻出手去搶返,大人叫我排隊輪流玩我會聽,勁鐘意小動物,完全唔驚貓貓狗狗,仲搶住去摸去抱添,媽媽話我都算合群同守禮嘅一類,不過就係唔肯主動講對唔住同謝謝唔該,來緊要著力訓練我呢樣自覺性喎.
最近學校教緊交通工具,令本身係車迷嘅我更加狂熱,日日放學都拉住媽媽企喺地鐵站到睇地鐵埋站,睇到如痴如醉唔肯走,仲會自己拎D圓形嘅物體扮軚盤揸車,然後叫住「紅燈停車」同「綠燈開車」就通屋走,而《Wheels on the Bus》更加成為我呢期熱播嘅新歌,成日行行吓街會大大聲咁唱「the wheels on the bus go round and round」,笑到爸爸媽媽肚痛.
自理能力有明顯進步,除咗除褲著褲同著襪著鞋外,我喺媽媽嘅幫忙下都可以自己除衫著衫啦(艾菲:只係幫佢第一吓反起件衫,同埋捲好件衫畀佢自己笠落頭),宜家每日返學都係自己著晒全套校服,再畀媽媽檢查就可以出門口,至於potty training都有好大嘅進步,我終於可以同大家宣布成功戒片啦(艾菲:應該叫做戒咗八成),宜家喺屋企同返學都唔使著片,係瞓覺同坐超過半個鐘車先要著片,但絕大多數嘅情況係乾片返屋企,急會主動出聲去廁所vee,就連瞓覺都試過幾次係起身時全乾片,當然間中係會有D估你唔到嘅意外出現啦(艾菲:遲D出blog再詳細講)﹗
把口係唔知點解可以有咁多嘢講,特別係睇車時可以十幾分鐘無停過口,做直播咁話畀大家知我見到咩車,媽媽話我講嘢嘅口吻越來越老積同學晒佢,有次佢沖涼前問我使唔使vee,我話唔使佢就提我佢沖涼期間我急都要忍無得去,我唔耐煩就應咗佢一句「哦,是但啦」,有次爸爸擒高咗抹天花,我就即刻對住佢大叫「你做咩企咁高?你快D落返來啦﹗危險呀﹗」,好多時我會不自覺咁學咗婆婆喝公公,對住公公大大聲話「喂,你唔可以咁㗎」,搞到媽媽要事後捉住我教育一番.
最後又講到情感發展,自從上個月見咗學校社工之後,摞地嘅情況係有所改善(但始終搣唔甩),但媽媽話我一扭起計上來個人都係好野蠻,呢期就特別鐘意有咩唔滿意即合埋眼大叫大喊,試過連續三日由一起身就喊到返學,由放學又喊到瞓晏覺,瞓醒晏覺又喊到食飯,疲勞轟炸到媽媽精神病發咁滯(艾菲:佢係對住爸爸媽媽先係咁㗎喎,返到學校或者出街都會好正常),仲成日玩口不對心,明明好眼瞓但死都話唔瞓喺到扭,明明好肚餓但媽媽煮完飯又忽然大喊話唔食,搞到爸爸媽媽都唔知我想點.
清楚知道媽媽已經抱我唔起,所以返學放學唔會扭媽媽抱,但出街就會同爸爸講「我無力」扭佢抱,唔再怕陌生人甚至會肯答人哋嘅問題,不過我都唔係個個都肯應㗎,有D我唔鐘意嘅我會擰歪面扮睇佢唔到聽唔到,佢再死心不息來搞我嘅話,我仲會大叫來嚇走佢添㗎(艾菲:呢D位媽媽就勁尷尬囉,事後又要輔導吓佢)﹗
2015年4月1日 星期三
北海道名古屋之旅~後記
估都估唔到,呢次嘅遊記居然會由上年八月熱辣辣夏天,寫到今年四月日本D櫻花都就來滿開先寫完,慢到呢...艾菲都唔太接受到自己咁無效率,就連米高個日本trip都已經去完返來,仲送咗一堆靚靚櫻花相畀艾菲慢慢恨...實在太可惡...
好彩...多得國泰早排推出嘅台灣機票$689震撼價優惠,再加上魔鬼米高竟然問都無問過艾菲,就好快手咁即時hold咗三張飛(佢話反正有一晚時間諗清楚先畀錢,所以見咁平就hold咗先算喎>.<),令之前先話有共識今年唔去旅行嘅我哋回心轉意(一張飛連稅都唔使一千,平到咁真係唔去對唔住自己呀﹗),所以啦...我哋來緊6月尾又有得飛啦,而今次嘅目的地會係台北,連宜蘭嘅民宿艾菲都已經book好咗啦,呵呵呵...
唔...叉開咗咁耐都係入返正題先,總結返呢13日嘅北海道名古屋之旅,帶住一個兩歲都未夠嘅人仔同行,話唔辛苦唔麻煩就假嘅,成日都失晒控咁喪走,間中鬧情緒摞地都試過,喺香港明明餐餐都好開胃嘅佢,過到去居然玩節食唔食正餐(零食又勁食喎),呢樣係艾菲事前無諗過,而且單係帶佢嘅日用品都霸咗超過一半喼嘅空間,但係要我哋唔帶佢去玩呢,艾菲同米高都唔會捨得亦做唔出,有佢一齊始終開心D精彩D滿足D,所以畀我哋再揀都一定會帶埋佢一齊去.
北海道名古屋之旅~Day 13 名古屋>HK
食飽午餐之後,我哋就沿路行返酒店拎行李準備去坐機場巴士,順路去咗Oasis 21間Tomica專門店(路過幾次都太夜閂咗門),不過D車仔無特別平所以無狂掃,只係買咗D香港唔常見嘅款,最開心當然係搵到巧虎車仔啦,燒腩仔鐘意到不得了呀﹗
等咗半個鐘,終於都上到車(米高話最後一站怕無位上唔到,所以早D去排隊),不過我哋最後一站上車,巴士個行李架已經好爆,就連BB車都要手拎住上車,好彩燒腩仔夠細粒,我哋可以將部分行李放佢個位到一齊坐,如果唔係艾菲同米高一人抬一件再加BB車都唔知點坐.
訂閱: 文章 (Atom)


text:
2016年1月28日 星期四
寒假一天@青衣公園
星期一,特如其來嘅一天寒假,其實前一晚臨瞓前,屋企個天文台長米高已經話氣溫會回升,亦唔會好似早一日咁落雨,果然第二朝一覺瞓醒,雖然仍然係凍但陽光普照,感覺係溫暖咗好多,然後有個小朋友瞓醒一覺,見到爸爸竟然仲喺屋企(佢為咗陪艾菲覆診同唔想咁凍爬起身返工,一早已經拎咗全日假),係興奮到爬上我哋床尾勁歌熱舞自我放電,就連艾菲都唔多頂得住佢嘅瘋狂,所以話教署宣布停課,對家長來講未必係件好事,不過實際情況係有需要時,都要學會接受現實,返少日學為保小朋友健康安全,艾菲覺得自己湊得辛苦D都值嘅﹗
見到個仔充滿電力,米高就建議趁呢個難得嘅假期,去青衣公園走一趟以完艾菲一年一度之約,真心艾菲都掙扎咗一輪先肯出門口,教署宣布停課,唔係畀小朋友四圍玩,而係怕佢哋有危險所以叫佢哋留喺屋企,但眼見燒腩仔嘅hyper,唔帶佢出去跑吓跳吓,呢日我哋肯定好難過,而且天氣的確比預期中好,又有米高喺到幫手睇實應該安全,所以最終都決定出發去玩,先喺青衣城食個lunch,專登叫個兒童餐畀佢,罕有地掃清光唔使勞氣,Good﹗
一年一度嘅青衣公園,由於艾菲實在太懶懶閒,完全無追縱紅葉狀況,到醒起仲未來青衣公園,已經過晒紅葉期,所以今次都預咗係來行吓hea吓就算.
寒冬下坐草地曬太陽,識得歎一定係咁歎,kakaka...
之後帶佢行入去睇瀑布,竟然遇著無開喎,咁唯有玩吓氹氹轉自己圍圈行啦﹗
Hello!
睇完瀑布就向遊樂場方向行,期間見到有個劇場嘅物體無人,就叫佢過去執吓樹葉伸展吓.
一塊兩塊三塊四塊...
行咗陣終於返來呢個指定位置啦﹗四年嘅轉變可以有幾大?自己睇.
最後當然要畀佢去遊樂場喪玩一輪先走得啦﹗不過可能係停課關係,遊樂場係超多小朋友,期間遇著兩個八歲同十歲左右嘅哥哥,應該係陪個三歲嘅妹妹來玩,喺條吊橋喪跳整到D小朋友企唔穩跌低都算,仲癲到爬上設施嘅最頂想跳返落來(連艾菲都無留意到,企咗喺佢哋腳下面,係米高叫住艾菲先即閃),期間燒腩仔爬緊攀爬架向上去,佢哋兩個就喺呢個時候夾硬向下爬,其中一個隻腳係幾乎踩到燒腩仔隻手(實際係個鞋底已經掂到燒腩仔隻手),呢個時候艾菲終於忍唔住喺對面叫住佢,叫咗幾聲佢先捨得縮開隻腳直接跳落地,而佢個媽媽(應該係)就出聲話返艾菲轉頭,強調佢個仔無踩到燒腩仔,艾菲解釋佢無踩到但已經掂到,唔係叫住佢已經踩咗落去,佢先勁晦氣咁話「唔好意思囉」,跟住再來多句「使唔使咁保護呀」,然後勁鬧燒腩仔係珠光寶氣唔掂得,再邊鬧邊拉三個仔女走.
講真,艾菲自問唔係怪獸家長,好多時除咗燒腩仔出手蝦人時會出聲制止,佢畀人蝦時艾菲只會企隔離等佢哋自行了斷(都試過畀其他差不多年齡嘅小朋友推甚至出手打,但佢哋父母有即時制止,艾菲都唔會出聲),但宜家情況係你明知畀佢一腳踩落去,小朋友隻手有機會受傷整親,而你小朋友只得三歲根本唔會識得避開咁醒,作為家長嘅去阻止呢件事發生(仲要只係出聲渴止唔係郁手推開佢),都叫過份保護?如果調轉被踩嘅係你個三歲細女,你都一定會出聲啦,艾菲知道兩個小朋友都大個,做家長嘅唔需要望到實可以全程玩電話,但唔代表佢哋做錯你仲要強出頭夾硬話返人哋轉頭囉﹗呢D先係真正嘅過份保護同最差嘅身教﹗而且個公園係畀2-5歲小朋友玩,全場除咗佢兩個都係清一色1-6歲左右嘅小豆丁,你唔係有責任教你兩個仔唔好亂來整親其他小朋友咩?呢D家長嘅思維,艾菲真係一D都摸唔透﹗
訂閱: 張貼留言 (Atom)


text:
覆: 乏善足陳的生活嘩﹐好耐無試過甘多留言(雖然係大佬一手做成)﹐講我既日常生活大家甘多反應既.
幫大佬解釋一下先﹐個concert 係Tchaikovsky既音樂之後有煙花既.其實我從來都無話識D古典音樂﹐不過就係唔識先要聽﹐同埋聽完我覺得好舒服.
drive in, 係一間室外露天戲院﹐可以開架車入去既﹐有個大銀幕﹐可以坐係地下一路食野一路睇﹐通常一張飛睇兩套戲.以前美國好多﹐宜家好少啦﹐最近要Allentown 先有.
當然想去就去﹐要去就去我都知既.可能呢D野未做﹐就係反映我未到非做不可既地步.人大左﹐知道有好多野唔係想就可以﹐有好多limitations. 個人既﹐ 如時間﹐金錢﹐客觀既﹐如有無同伴一齊﹐地點安全﹐等等﹐都要考慮既.如果樣樣野都instant gratification, 甘生活就可能無咩值得期待.無D比較平凡﹐單單返工放工既日子﹐就唔會覺得放假休息甘開心.
同埋我係呢度問下啦﹐有無人有興趣去drive in 架? 我覺得呢D好似要一大班人去先好玩.
至於以色列呢﹐點解亞鄭生唔想去架呢? 我覺得如果一生人有機會去一次聖地係好好﹐以前見過D朋友去過既相﹐好希望自己都有機會去.不過呢樣係一個一生人一次既夢想﹐未必甘快實現到既﹐如果係未來5年內同忌廉頭去到﹐我都覺得好開心架啦.
大佬好鬼鐘意話我空虛寂寞﹐都唔知係邊度睇出黎既.我有好多開心野無寫架嗎﹐我地係街見到松仔都無寫啦.
Labels: 生活


text:
當你鍾意一個人,你就會覺得緊張,佢經過你身邊時,你會不其然咁撥吓頭髮,拉吓裙.男生都一樣會有類似嘅身體語言,由而家開始,就觀察佢有無以下嘅行為:
唔係講笑!如果有,就表示你有機.專家話人類好自然會將腳趾向住自己鍾意嘅人!
佢個頭可能係向住另一邊,又或者正同其他人講緊嘢,但如果佢留意到你,而且被你吸引,佢會不知不覺將身體轉向你嘅方向.(呢啲叫做潛意識!)
眼睛唔止係靈魂之窗,如果佢鍾意你,佢嘅瞳孔就會放大;其實當你見到吸引你嘅人,都會有呢種自然反應(同喺昏暗燈光下嘅反應一樣).呢個係反射動作,就算佢感覺到自己嘅反應,亦都會控制唔到.
每個人都有自己嘅安全範圍,試諗吓你喺電梯或者地鐵入面,係咪都會盡量同啲奇怪又大汗嘅陌生人保持一定距離?其實男生同你保持嘅距離,都可以反映出佢鍾唔鍾意你.
你會同陌生人保持一段距離,咁做壓迫感會少啲,同比較有安全感.如果佢肯接近你,表示佢信任你,覺得同你相處舒服.所以如果你哋嘅距離接近到可以聞到佢身上止汗劑嘅氣味,表示佢歡迎你進入佢嘅「友好範圍」,想同你有密切嘅來往.
如果佢幫你改花名,咁你喺佢心目中應該有一定嘅地位.除非佢叫你做「牙肉王」或者「甲組腳」,咁佢可能係個衰人,又或者佢嘅示愛方式比較奇怪.佢因為你鍾意食榴槤而叫你做「榴槤妹」,最初你可能會對呢個花名有啲反感,但如果佢無留意你的喜好,又怎會有這個頑皮舉動?算係一個好嘅開始啊!


text:
今日堅持唔返工,因為要預少少時間比自己為畢業禮而準備
,其實畢業禮越來越近,但係我對畢業個份興奮的心情亦隨之而減少...因為year end所以忙到畢業禮都差唔多到都唔記得左,只係早幾日細佬問我畢業禮想要咩花佢要去訂,我先至記起,可能返工太攰都無心機同佢傾,好快就答左佢唔要花,老豆聽到即刻話唔好,點都要買一扎花去影相喎!佢話反正都係細佬送
,緊係要買喎
!其實係我自己覺得麻煩又要一朝早去拎花,但係老豆哦左幾日話一定要買,咁我就抽左幾個鐘的時間去左花墟揀!
一向都知道影畢業相主要都會用太陽花,因為太陽花好鮮色併起件袍度個顏色會好鮮明,我去到第一時間就起度睇太陽花,但係太陽光真係普通到不得了,本來唸住自己併下有d咩花係鮮色d,無意中比我見到這間順通花店
有蘭花ge花束,我行左成個花墟只係得這間花檔有蘭花,當我問完價錢後又有少少豫疑,心大心細都唔知買太陽花定係蘭花好,好在花店個店員比我影相,我依家基本上無時無刻身上都會袋住部相機,所以我即刻拎部相機出來影低睇下邊個個效果好d,真係唔駛講太陽花真係好鮮色,而蘭花個效果又真係唔差,影出來的效果都幾清及幽雅,一向都接受新事物的我最後係選擇了蘭花作為我畢業禮用的花束.
睇睇下我想訂個扎花好似細左少少,大家都知我家啦,我一係唔買一買當然係要最好ge,我見到display 有一扎有12朵花的花束,睇落去好大扎,抱住佢影相好似幾靚,於是我又問店員,這扎花會否過大,店員問我咩人用,我話係我影畢業相用,佢話咁扎花太大唔岩我,仲話唔係錢唔錢ge問題,佢話太大束一來我拎唔到,二來影相唔靚,所以最後我都係揀返6朵一束ge 花.等我post 張相出嚟比大家先睹為快啦
!
我改動左我扎花的襯花,因為想影出來個效果更靚!
我要個扎花大致上都係咁ge,以惠蘭為主,個襯花改配了下圖個粉白桔梗 $230
當我決定左買蘭花時我就起這兩個顏色中掙扎,因為兩扎都好靚,但係影相只終都係黃色會出d,所以我最後都係揀左黃色惠蘭
初時一直都係唸住買這款太陽花,但係越睇就越覺得佢太普通,所以最後放棄左佢,這扎太陽花相比起蘭花仲平好多,這扎售$150